ഇന്ധന വില വര്‍ധന: തിങ്കളാഴ്ച ചക്രസ്തംഭന സമരം - Samakalika Malayalam\nകേരളം നികുതി കുറയ്ക്കണം; തിങ്കളാഴ്ച കോണ്‍ഗ്രസിന്റെ ചക്രസ്തംഭന സമരം\nBy സമകാലിക മലയാളം ഡെസ്‌ക് | Published: 06th November 2021 12:46 PM |\nLast Updated: 06th November 2021 12:46 PM | A+A A- |\nകെ സുധാകരൻ മാധ്യമങ്ങളോട് സംസാരിക്കുന്നു/ ടെലിവിഷൻ ദൃശ്യം\nതിരുവനന്തപുരം: കേരളത്തില് ഇന്ധനനികുതി കുറയ്ക്കാത്ത സംസ്ഥാനസര്‍ക്കാര് നടപടിക്കെതിരെ കോണ്‍ഗ്രസ് പ്രക്ഷോഭത്തിന്. തിങ്കളാഴ്ച ചക്രസ്തംഭന സമരം നടത്തുമെന്ന് കെപിസിസി പ്രസിഡന്റ് കെ സുധാകരന് അറിയിച്ചു.\nരാവിലെ 11 മുതല് 11.15 വരെ ജില്ലാ ആസ്ഥാനങ്ങളിലാണ് സമരം. ഗതാഗതക്കുരുക്ക് ഉണ്ടാകില്ലെന്ന് കെ സുധാകരന് പറഞ്ഞു. കോണ്‍ഗ്രസ് ഭരിക്കുന്ന സംസ്ഥാനങ്ങളില് നികുതി കുറയ്ക്കുമെന്നും കെ സുധാകരന് അറിയിച്ചു.\nപ്രതിവര്‍ഷം 2000 കോടി രൂപയുടെ അധിക വരുമാനമാണ് നികുതി വര്‍ധനവിലൂടെ സര്‍ക്കാര് വാങ്ങിയത്. നാളിതുവരെ 18,000 കോടി രൂപ ഇന്ധനത്തിന്റെ നികുതി വരുമാനമായി സര്‍ക്കാരിന് കിട്ടിയിട്ടുണ്ട്. ധനമന്ത്രിയുടെ വൈദഗ്ധ്യമോ തത്വശാസ്ത്രമോ അല്ല ജനങ്ങള്‍ക്ക് ആവശ്യം. പ്രായോഗിതതലത്തില് ജനങ്ങള്‍ക്ക് എന്തെങ്കിലും ചെയ്യാന് ഇടതുസര്‍ക്കാരിന് താല്‍പ്പര്യമുണ്ടോ ഇല്ലയോ എന്നതാണെന്ന് കെ സുധാകരന് പറഞ്ഞു.\nനാമമാത്രമായി ഒരു മാറ്റമുണ്ടാക്കി ജനങ്ങളുടെ രോക്ഷത്തില് നിന്നും രക്ഷപ്പെടാന് കേന്ദ്രസര്‍ക്കാര് നടത്തിയ ശ്രമമായിട്ട് മാത്രമേ ഇന്ധനവില കുറച്ചതിനെ കാണാന് കഴിയൂ. കേരളത്തിലെ ജനങ്ങള് കേന്ദ്രസര്‍ക്കാരിനേക്കാളേറെ സംസ്ഥാന സര്‍ക്കാരില് നിന്നും പ്രതീക്ഷിച്ചു. എന്നാല് എല്ലാവരെയും നിരാശരാക്കിയാണ് നികുതി കുറയ്ക്കില്ലെന്ന് വാശിയോടെ ആവര്‍ത്തിച്ച് ആവര്‍ത്തിച്ച് പറയുന്നത്.\nജനങ്ങളെ കൊള്ളയടിച്ച് പണം മുഴുവന് ധൂര്‍ത്ത് അടിച്ചു തീര്‍ക്കുന്ന നടപടി സര്‍ക്കാര് അവസാനിപ്പിക്കണമെന്നും കെ സുധാകരന് ആവശ്യപ്പെട്ടു. ഇന്ധന വില വര്‍ധനയ്‌ക്കെതിരെ എറണാകുളം ഡിസിസി ദേശീയ പാത ഉപരോധിച്ച് സമരം സംഘടിപ്പിച്ചിരുന്നു. സമരത്തിനിടെ നടന് ജോജു ജോര്‍ജ് പ്രതിഷേധവുമായി രംഗത്തെത്തിയതോടെ സമരം വിവാദമായി മാറിയിരുന്നു.\nകോണ്‍ഗ്രസ് Fuel Price Hike കെപിസിസി പ്രസിഡന്റ് സമകാലിക മലയാളം ഇന്ധനവില സംസ്ഥാനസര്‍ക്കാര് latest news Latest Kerala varthakal Kerala news Kerala ചക്രസ്തംഭന സമരം Congress strike


വിവാഹം കഴിഞ്ഞിട്ട് മൂന്ന് മാസം, കുടുംബ പ്രശനം താങ്ങാനായില്ല; സഹോദരന് വാട്‌സ്ആപ്പ് സന്ദേശം അയച്ച് നവവരന് പുഴയില് ചാടി! തിരച്ചില് തുടരുന്നു - BIGNEWSLIVE | Latest Malayalam News\nപാലത്തിന് സമീപം സാബിറിന്റെ ബൈക്ക് ഉപേക്ഷിച്ച നിലയില് കണ്ടെത്തി.\nതളിപ്പറമ്പ്: സഹോദരന് വാട്‌സ്ആപ്പ് സന്ദേശമയച്ച ശേഷം നവവരന് പുഴയില് ചാടി. വിവാഹം കഴിഞ്ഞിട്ട് മൂന്നു മാസം തികയും മുന്‍പ് കുടുംബപ്രശ്‌നങ്ങള് ഉടലെടുത്തിരുന്നു. ഇതിനു പിന്നാലെയാണ് ആത്മഹത്യാ സന്ദേശമയച്ച് പുഴയില് ചാടിയത്. പുഴയില് ചാടിയ ചൊറുക്കള സ്വദേശിയായ യുവാവിനെ കണ്ടെത്താന് പോലീസും അഗ്‌നിശമന സേനയും തെരച്ചില് തുടരുന്നു.\nചൊവ്വാഴ്ച രാത്രി ഒമ്പതരമണിയോടെയാണ് ചൊറുക്കള മഞ്ചാലിലെ കേളോത്ത് വളപ്പില് കെവി സാബിര് നണിശേരിക്കടവ് പുഴയില് ചാടുന്നതായി സഹോദരന് സന്ദേശമയച്ചത്. ഉടന് തന്നെ പോലീസില് വിവരമറിയിച്ച് ബന്ധുക്കളും നാട്ടുകാരും നണിശേരിക്കടവ് പാലത്തിന് സമീപമെത്തിയപ്പോള് പാലത്തിന് സമീപം സാബിറിന്റെ ബൈക്ക് ഉപേക്ഷിച്ച നിലയില് കണ്ടെത്തി.\nതുടര്‍ന്ന് ബുധനാഴ്ച പുലര്‍ച്ചെ ഒരുമണിവരെ പുഴയില് തിരച്ചില് നടത്തിയെങ്കിലും കണ്ടെത്താന് കഴിഞ്ഞില്ല. ബുധനാഴ്ച രാവിലെ പോലീസും അഗ്‌നിശമന സേനയും വീണ്ടും തിരച്ചില് ആരംഭിച്ചിട്ടുണ്ട്.\nTags: Accused commit suicidebrother's committed suicidecommit suicide on SaudiCouple suicideDYSP Harikumar suicideFamily commit suicideYouth commit suicide\nകണക്ക് തീര്‍ക്കാന് ന്യൂസിലാന്‍ഡ്; ട്വന്റി-ട്വന്റിയില് കൂറ്റന് സ്‌കോര്! തല്ലും ഏറും വാങ്ങിക്കൂട്ടി ഇന്ത്യ; അഞ്ച് വിക്കറ്റ് നഷ്ടം


തിരുവനന്തപുരം: തെറ്റില്ലാതെ മലയാളം, ഇംഗ്ലീഷ്, ഹിന്ദി ഭാഷകള് അനായാസം കൈകാര്യം ചെയ്യാന് പഠിപ്പിക്കുന്നതിനായി സംസ്ഥാന സാക്ഷരതാമിഷന് ആരംഭിച്ച പച്ചമലയാളം, അച്ഛീ ഹിന്ദി, ഗുഡ് ഇംഗ്ലീഷ് കോഴ്‌സുകളുടെ രണ്ടാംബാച്ചില് 5068 പേര് പരീക്ഷയെഴുതി.\n2018 ഫെബ്രുവരി മാസത്തില് ആരംഭിച്ച ആദ്യ ബാച്ചുമായി താരതമ്യം ചെയ്യുമ്പോള് പരീക്ഷയെഴുതിയവരുടെ എണ്ണത്തില് വലിയ വര്‍ധനവാണ് ഉണ്ടായിരിക്കുന്നത്. മൂന്നു കോഴ്‌സുകളിലുമായി മൊത്തം 2018 പേരാണ് ആദ്യബാച്ചില് പരീക്ഷ എഴുതിയത്.\nരണ്ടാം ബാച്ചില് ഗുഡ് ഇംഗ്ലീഷ് – 3790, പച്ചമലയാളം – 806, അച്ഛീ ഹിന്ദി- 476 എന്നിങ്ങനെയാണ് പരീക്ഷഎഴുതിയവരുടെ എണ്ണം. മൂന്ന് കോഴ്‌സുകളിലും ഏറ്റവും കൂടുതല് പേര് പരീക്ഷയെഴുതിയത് തിരുവനന്തപുരം ജില്ലയിലാണ്. ഇവിടെ ഗുഡ് ഇംഗ്ലീഷ്- 1220, പച്ചമലയാളം -370 അച്ഛീ ഹിന്ദി – 417 എന്നിങ്ങനെയാണ് പരീക്ഷയെഴുതുന്നവരുടെ കണക്ക്. തിരുവനന്തപുരം കഴിഞ്ഞാല് മലപ്പുറം ജില്ലയിലാണ് ഗുഡ് ഇംഗ്ലീഷില് കൂടുതല് പേര് പരീക്ഷയെഴുതിയത്.1000 പേര്. കാസര്‍കോഡ് ജില്ലയ്ക്കാണ് പച്ചമലയാളം പരീക്ഷയെഴുതിയവരുടെ എണ്ണത്തില് രണ്ടാം സ്ഥാനം. 190 പേര്.\nമറ്റ് ഭാഷ മാത്രമറിയുന്നവര്, ഭരണഭാഷ മാതൃഭാഷയായതിനെ തുടര്‍ന്ന് ഓഫീസ് നിര്‍വഹണത്തില് പ്രയാസം നേരിടുന്നവര്, ഭാഷാന്യൂനപക്ഷത്തിലുള്ളവര് എന്നിവരെയാണ് പ്രധാനമായും പച്ചമലയാളം കോഴ്‌സിനായി ഉദ്ദേശിക്കുന്നത്. മലയാളം കംപ്യൂട്ടിങ് വ്യാപിപ്പിക്കുക, സ്മാര്‍ട്ട് ഫോണുകളിലടക്കം മലയാളത്തിന്റെ ഉപയോഗം വര്‍ധിപ്പിക്കുക തുടങ്ങിയവയും പദ്ധതി ലക്ഷ്യമിടുന്നു. രണ്ട് പാഠ്യഭാഗങ്ങളുണ്ടാകും. ആദ്യത്തേതില് അക്ഷരം, ചിഹ്നം, വാക്യം, വാക്യഘടന എന്നിവ പഠിപ്പിക്കും. അടുത്തതില് ഭാഷാ സാഹിത്യം, കല, കേരളസംസ്‌കാരം, മാധ്യമ സാക്ഷരത എന്നവയായിരിക്കും വിഷയങ്ങള്. സാമാന്യ ആശയവിനിമയം, വ്യാകരണശുദ്ധിയോടെ എഴുതുന്നതിനുള്ള പാടവം എന്നിവ വര്‍ധിപ്പിക്കുന്നതിന് സഹായകമാകുന്ന തരത്തില് രൂപപ്പെടുത്തിയതാണ് ഗുഡ് ഇംഗ്ലീഷ്,അച്ഛീ ഹിന്ദി കോഴ്‌സുകള്.\nസര്‍ട്ടിഫിക്കറ്റ് കോഴ്‌സുകളുടെ മൂന്നാം ബാച്ചിലേക്കു രജിസ്റ്റര് ചെയ്യാനുള്ള അവസാനതീയതി ജൂലൈ 15 വരെയാണ്. രജിസ്‌ട്രേഷന് ഫീസ് 500 രൂപയും കോഴ്‌സ് ഫീസ് 2000 രൂപയുമാണ്.\nനാലുമാസമാണ് കോഴ്‌സ് കാലാവധി. എട്ടാംക്ലാസ് പൂര്‍ത്തിയാക്കിയ 17 വയസ് പ്രായമുള്ള ആര്‍ക്കും ഈ കോഴ്‌സുകളില് ചേരാം. ഔപചാരിക തലത്തില് എട്ട് മുതല് ഹയര് സെക്കന്‍ഡറി വരെയുള്ള ക്ലാസുകളില് പഠിച്ചുകൊണ്ടിരിക്കുന്ന വിദ്യാര്‍ഥികള്‍ക്കും കോഴ്‌സില് ചേരാവുന്നതാണ്. ഇവര്‍ക്ക് പ്രായപരിധി ബാധകമല്ല. സാക്ഷരതാമിഷന്റെ പത്താംതരം, ഹയര്‍സെക്കന്‍ഡറി തുല്യതാ കോഴ്‌സുകളില് പഠിക്കുന്നവര്‍ക്കും ഔപചാരിക തലത്തില് എട്ടാം ക്ലാസ് മുതല് ഹയര്‍സെക്കന്‍ഡറി വരെ പഠിക്കുന്ന വിദ്യാര്‍ഥികള്‍ക്കും രജിസ്‌ട്രേഷന് ഫീസ്, കോഴ്‌സ് ഫീസ് എന്നീ ഇനങ്ങളില് 2000 രൂപ അടച്ചാല് മതിയാകും.\nഒരു സ്‌കൂളിലെ 20 പേര് സര്‍ട്ടിഫിക്കറ്റ് കോഴ്‌സിന് രജിസ്റ്റര് ചെയ്തിട്ടുണ്ടെങ്കില് ആ സ്‌കൂളില് സമ്പര്‍ക്കപഠനകേന്ദ്രം അനുവദിക്കുന്നതാണ്. അധ്യാപകര്, രക്ഷിതാക്കള്, അനധ്യാപകര് എന്നിവര്‍ക്കും കോഴ്‌സില് രജിസ്റ്റര് ചെയ്യാവുന്നതാണ്.\nഞായറാഴ്ചകളിലും പൊതുഅവധി ദിവസങ്ങളിലും പകല് 9.30 മുതല് 3.30 വരെയാണ് ക്ലാസ്. നിലവില് സാക്ഷരതാമിഷന്റെ പത്താംതരം, ഹയര് സെക്കന്‍ഡറി തുല്യതാ കോഴ്‌സുകളില് പഠിക്കുന്നവര്‍ക്ക് ശനിയാഴ്ച മാത്രമായിരിക്കും സമ്പര്‍ക്കപഠന ക്ലാസ്.


ചാമ്പ്യന്‍ഷിപ്പില് പങ്കെടുക്കാനായില്ല; ഹര്‍ജിയില് ഫെഡറേഷനെതിരെ കര്‍ശന നിലപാടുമായി ഹൈക്കോടതി - Swale Online Malayalam News\nHome Kerala Top News ചാമ്പ്യന്‍ഷിപ്പില് പങ്കെടുക്കാനായില്ല; ഹര്‍ജിയില് ഫെഡറേഷനെതിരെ കര്‍ശന നിലപാടുമായി ഹൈക്കോടതി\nചാമ്പ്യന്‍ഷിപ്പില് പങ്കെടുക്കാനായില്ല; ഹര്‍ജിയില് ഫെഡറേഷനെതിരെ കര്‍ശന നിലപാടുമായി ഹൈക്കോടതി\nat 7/31/2017 05:18:00 pm Kerala, Top News,\nപി.യു ചിത്രയുടെ കോടതിയലക്ഷ്യ ഹര്‍ജിയില് ഹൈക്കോടതി വിശദീകരണം തേടി.\nകൊച്ചി : പി.യു ചിത്രയുടെ കോടതിയലക്ഷ്യ ഹര്‍ജിയില് ഹൈക്കോടതി വിശദീകരണം തേടി. അത്‌ലറ്റിക് ഫെഡറേഷന് നാളെ വിശദമായ വിശദീകരണം നല്‍കണമെന്ന് കോടതി അറിയിച്ചു. ജൂലൈ 24 ന് ശേഷം സുധ സിങ് എങ്ങനെ പട്ടികയില് ഇടം നേടിയെന്നും ഹൈക്കോടതി ചോദിച്ചു. ഇക്കാര്യം അത്‌ലറ്റിക് ഫെഡറേഷന് വിശദീകരിക്കണമെന്നും കോടതി ഉത്തരവിട്ടു.\nലോക അത്‌ലറ്റിക് ചാമ്പ്യന്‍ഷിപ്പില് തന്നെ പങ്കെടുപ്പിക്കണമെന്ന ഉത്തരവ് നടപ്പാക്കിയില്ലെന്ന് കാണിച്ച് പി.യു ചിത്രയെ ഹൈക്കോടതിയില് കോടതിയലക്ഷ്യ ഹര്‍ജി സമര്‍പ്പിച്ചു.\nഅത്‌ലറ്റിക് ഫെഡറേഷനോട് ചിത്രയുടെ പങ്കാളിത്തം ഉറപ്പുവരുത്തണമെന്ന് ഹൈക്കോടതി ഉത്തരവിട്ടിരുന്നു. ഹൈക്കോടതി വിധി മാനിക്കുന്നുവെന്നും എന്നാല് സമയപരിധി കഴിഞ്ഞതിനാല് ചിത്രയെ ഉള്‍പ്പെടുത്താന് സാധിക്കില്ലെന്നുമായിരുന്നു അത്‌ലറ്റിക് ഫെഡറേഷന്റെ നിലപാട്.\nലണ്ടനില് നടക്കുന്ന ലോക അത്‌ലറ്റിക് ചാമ്പ്യന്‍ഷിപ്പിനുള്ള ടീമില് പി.യു ചിത്രയെ ഉള്‍പ്പെടുത്താന് ഹൈക്കോടതി ഉത്തരവിട്ടിരുന്നു. 1500 മീറ്റര് മത്സരത്തില് ചിത്രയുടെ പങ്കാളിത്തം ഉറപ്പാക്കണമെന്നും കോടതി നിര്‍ദ്ദേശിച്ചിരുന്നു. ചിത്ര നല്‍കിയ ഹര്‍ജിയിലാണ് കേരള ഹൈക്കോടതി ഇടക്കാല ഉത്തരവിട്ടത്. അത്‌ലറ്റിക് ഫെഡറേഷന് സ്വതന്ത്ര ഏജന്‍സിയായതിനാല് പ്രവര്‍ത്തനങ്ങളില് ഇടപെടാറില്ലെന്ന് കേന്ദ്രസര്‍ക്കാര് ഇതേ തുടര്‍ന്നു ഹൈക്കോടതിയെ ബോധിപ്പിച്ചിരുന്നു.\nഅതേസമയം ചിത്രയെ ഒഴിവാക്കാന് മുന്‍കൈ എടുത്തത് മുന് അത്‌ലറ്റിക് താരമായ പി.ടി ഉഷയാണെന്ന് കുറ്റപ്പെടുത്തി അത്‌ലറ്റിക് ഫെഡറേഷന് സെലക്ഷന് സമിതി അധ്യക്ഷന് രണ്‍ധാവ രംഗത്തെത്തിയിരുന്നു. താന് ഒറ്റയ്ക്കല്ല ഇത്തരത്തിലൊരു തീരുമാനമെടുത്തത്. സ്ഥിരതയില്ലാത്ത പ്രകടനമാണ് ചിത്രയുടെ ഭാഗത്തുനിന്നുണ്ടാകുന്നത് എന്ന നിരീക്ഷണം വന്നപ്പോള് ചിത്രയെ ഒഴിവാക്കമെന്ന നിര്‍ദേശത്തെ സെക്രട്ടറി സി.കെ.വല്‍സനും പ്രസിഡണ്ടും പി.ടി. ഉഷയും അനുകൂലിച്ചുവെന്നും സെലക്ഷന് കമ്മിറ്റി ചെയര്‍മാന് അറിയിച്ചു. ദേശീയ മാധ്യമങ്ങളോടാണ് രണ്‍ധാവ ഇക്കാര്യം വെളിപ്പെടുത്തിയത്.


മധുരിക്കും ഓർമ്മകൾ: (എന്റെ ബാല്യം – ഭാഗം 11) | Malayali Manasu\nHome Special മധുരിക്കും ഓർമ്മകൾ: (എന്റെ ബാല്യം – ഭാഗം 11)\nമധുരിക്കും ഓർമ്മകൾ: (എന്റെ ബാല്യം – ഭാഗം 11)\nഷൈലജ കണ്ണൂർ ✍\nഉറവ വറ്റാത്ത ഒരുപിടി ഓർമ്മകൾ എന്നും മനസ്സിൽ സൂക്ഷിക്കുന്നവളാണ് ഞാൻ. പിന്നിട്ട വഴികൾ വളരെ തീഷ്ണവും കഠിനവുമായിരുന്നു. നിങ്ങൾക്ക് ഊഹിക്കാൻ കഴിയുമോ ഒരു പത്താം ക്ലാസ്സ്‌കാരി രാവിലെ എഴുന്നേറ്റുടൻ നെല്ല് കുത്തുന്നത്. എനിക്ക് രാവിലെ എഴുന്നേറ്റ ഉടൻ ഒരുപാട് ജോലികൾ ഉണ്ടാവും. അടുക്കളയിൽ പാചകം ചെയ്തല്ല അമ്മ എന്നെ പഠിപ്പിച്ചത്. കഠിന ജോലികൾ ചെയ്താണ്. നെല്ല് കുത്തണം എല്ലാ ദിവസവും. ചില ദിവസങ്ങളിൽ കറ്റ ചുമക്കണം അല്ലെങ്കിൽ പുല്ല് തക്കാൻ ഉണ്ടാവും. ( കൊയ്തെടുത്ത നെല്ല് ആദ്യം കല്ലിൽ അടിച്ചു അതിന്റെ കുറച്ച് ഭാഗം നെല്ല് എടുക്കും. അതിന്ശേഷം പുല്ല് മുറ്റത്തു നിവർത്തി ഇട്ട് വടികൊണ്ട് അടിച്ചെടുക്കും. ഇതിൽ മുപ്പതു പൂട്ട് പുല്ല് ഒരാൾ അടിക്കണം.) ഇതെല്ലാം ചെയ്തു കൊടുത്തിട്ടാണ് ചില ദിവസങ്ങളിൽ സ്കൂളിൽ പോകാറ്.\nഅമ്മയ്ക്ക് കൂടപ്പിറപ്പ് ഒരനിയത്തി മാത്രം. ഒരിക്കൽ പോലും അമ്മയോട് സ്നേഹത്തോടെ സംസാരിക്കുന്നതു ഞാൻ കണ്ടിട്ടില്ല. എപ്പോഴും സ്വത്തിനെ ചൊല്ലി വഴക്കടിക്കുന്ന സഹോദരി. അമ്മയുടെ അമ്മ ഞങ്ങളുടെ കൂടെ ആയിരുന്നു.\nഇളയമ്മയുടെ മൂന്ന് മക്കളെ അമ്മയാണ് നോക്കിയത്. ഞങ്ങൾക്ക് ഒരു ഗ്ലാസ് കട്ടൻ ചായ തന്ന അറിവ് എനിക്കില്ല. സ്വാർഥയായ ഇളയമ്മ. അവരുടെ കൂടെ എങ്ങാനും എവിടെയെങ്കിലും പോകേണ്ടി വന്നാൽ പഴി കേൾക്കേണ്ടി വരും. ബസ് വരാൻ വൈകിയാൽ പറയെ വേണ്ട എന്തൊക്കെ പറയും എന്ന്. കണികാണാൻ കൊള്ളില്ല ശരണം കെട്ടവളെയും കൂട്ടി വന്നിട്ട് എന്നൊക്കെയുള്ള ചീത്ത വിളികൾ എന്റെ കുഞ്ഞു മനസ്സിനെ ഒരുപാട് വിഷമിപ്പിച്ചിട്ടുണ്ട്. (ഇന്ന് അവരുടെ മക്കളൊക്കെ കൂലിപ്പണിയെടുത്തു ജീവിക്കുന്നു. ഞാൻ രണ്ട് ഡോക്ടറുടെ അമ്മയായി എല്ലാ സൗഭാഗ്യങ്ങളോടും കൂടി ജീവിക്കുന്നു ) ചില നേരത്ത് ചില ആളുകൾ ചിലരോട് പറയുന്നചില വാക്കുകൾ ചില ചലനങ്ങൾ ഉണ്ടാക്കും.ഒറ്റയ്ക്ക് അനുഭവിച്ചവേദനകളും സ്വയം തുടച്ച കണ്ണു നീരും ആയിരിക്കാം ഒരുപക്ഷെ ജീവിതത്തിലെ ഏറ്റവും വലിയ പാഠം.\nഞാൻ 10 th ൽ പഠിക്കുമ്പോഴാണ് അമ്മയ്ക്ക് തൈറോയ്ഡ് ഓപ്പറേഷനു വേണ്ടി തലശ്ശേരി govt. ആശുപത്രിയിൽ അഡ്മിറ്റ് ചെയ്യുന്നത്. കൂടെ നിൽക്കാൻ ആരുണ്ട്. ഏട്ടനും ഞാനും മാത്രം.\nആരെല്ലാം ഉണ്ടായിട്ടും ഒരു കൈ തന്ന് സഹായിക്കാൻ ആരും ഇല്ലാത്തതിന്റെ ബുദ്ധിമുട്ട് അന്ന് ഞാൻ മനസ്സിലാക്കി.\nഎന്റെ അമ്മയ്ക്ക് ഞാനും ഏട്ടനും പിന്നെ ഇളയമ്മയുടെ മൂന്ന് മക്കൾ ഒരു ചേച്ചിയും രണ്ട് ചേട്ടൻ മാരും അതിൽ ഒരാളാണ് ആത്മഹത്യ ചെയ്തത്. എന്തോ പ്രേമ നൈരാശ്യം എന്ന് പറയുന്നത് കെട്ടു.\nചേച്ചി അമ്മയെ കാണാൻ വന്നതായിരുന്നു. ഓപ്പറേഷൻ തീയേറ്ററിൽ കയറ്റിയ അമ്മയ്ക്ക് കൂടെ നിൽക്കാൻ വേറെ ആരും ഇല്ലാത്തതിനാൽ അവൾ അവിടെ നിന്നു. അവൾ ഇരട്ട കുട്ടികളെ പ്രസവിച്ചു ആറു മാസമേ ആയിട്ടുള്ളു. ആ കുട്ടികളെ വീട്ടിൽ മൂത്ത മകളുടെ അടുത്ത് നിർത്തിയാണ് അമ്മയെ നോക്കാൻ ചേച്ചി തയ്യാറായത്. അതിന് ഇളയമ്മയുടെ അടുത്ത് നിന്ന് വഴക്ക് നല്ല വണ്ണം കേൾക്കേണ്ടി വന്നിട്ടുണ്ട്.(അന്നും ഇന്നും എനിക്ക് അവൾ അമ്മയ്ക്ക് തുല്യമാണ്. എന്തൊക്കെ പ്രാരാബ്ദമാണെങ്കിലും അവളുടെ മക്കൾക്ക് കൊടുക്കുന്നപോലെ ഓരോഹരി എന്നും എനിക്കും തരും.. ഇന്ന് അവൾ എല്ലാ സൗഭാഗ്യങ്ങളോടും കൂടി ജീവിക്കുന്നു.)\nരാവിലെ ഓപ്പറേഷൻ കഴിഞ്ഞ് പുറത്ത് കൊണ്ട് വന്ന് കിടത്തിയ അമ്മയ്ക്ക് കുറച്ചു കഴിഞ്ഞപ്പോൾ ബ്ലീഡിങ് തുടങ്ങി. എന്ത് ചെയ്യണമെന്നറിയാതെ ഏട്ടൻ കരഞ്ഞു തുടങ്ങി. ഡോക്ടർ എത്രയും പെട്ടന്ന് കോഴിക്കോട് മെഡിക്കൽ കോളേജിലേക്ക് കൊണ്ടുപോകാൻ പറഞ്ഞു. തലശ്ശേരി govt. ഹോസ്പിറ്റലിൽ അതിനുള്ള സൗകര്യം ഇല്ല. ഏട്ടൻ നിലവിളിയും കരച്ചിലും. ഡോക്ടറുടെ കാല് പിടിച്ചു കരഞ്ഞു. ഞങ്ങൾക്ക് അമ്മയല്ലാതെ ആരും ഇല്ല രക്ഷിക്കണം. കോഴിക്കോട് കൊണ്ടുപോകാൻ എനിക്ക് ആവില്ല അതിനുള്ള ആസ്തിയില്ല പ്രാപ്തിയുമില്ല രക്ഷിക്കണം എന്ന്. ഏട്ടന്റെ കരച്ചിൽ കണ്ട സർജൻ ഡോക്ടർ ഷാനവാസ് വീണ്ടും അമ്മയെ രണ്ടാമതും ഓപറേഷന് വിധേയയാക്കി.\nഅന്ന് ആ ഡോക്ടർ അങ്ങനെ ചെയ്തില്ലായിരുന്നു എങ്കിൽ ഞങ്ങൾക്ക് അമ്മയെ അന്നേ നഷ്ടപ്പെടുമായിരുന്നു.ജീവിതത്തിൽ അമ്മ ഇല്ലാതാകുന്ന നിമിഷം ചിന്തിക്കാൻ കൂടി പറ്റില്ല.\nഅന്ന് എനിക്ക് ഷാനവാസ് ഡോക്ടറോട് തോന്നിയ ആരാധന ആയിരിക്കാം എന്റെ മകളെ ഒരു സർജൻ ആക്കാൻ എനിക്ക് കഴിഞ്ഞത്.\nജീവിതത്തിൽ നിരവധി തവണ വീണു പോയിട്ടും വീണ്ടും എഴുന്നേറ്റ് നടന്നവരിൽ നിന്നാണ് നമുക്ക് കൂടുതൽ ഗുണമുള്ള പാഠങ്ങൾ പഠിക്കാൻ കഴിയുക..\nബാലാകാല ഓർമ്മകളുമായി വീണ്ടും വരാം..എല്ലാവർക്കും നന്മകൾ നേരുന്നു. 🌹🙏\nPrevious articleമൂല്യച്യുതി (ലേഖനം)\nNext article☘☘☘☘☘☘☘☘☘☘☘ഓർമ്മകൾക്ക് എന്ത് സുഗന്ധം-ഭാഗം (12)


'സക്കീർഹുസൈന്റെ ഗോഡ് ഫാദർ പി.രാജീവിനെ വേണ്ട'; കളമശ്ശേരിയിൽ പോസ്റ്ററുകൾ| Posters against P Rajeev in Kalamassery| Posters against P Rajeev in Kalamassery, poster war continues – News18 Malayalam\n'സക്കീർഹുസൈന്റെ ഗോഡ് ഫാദർ പി.രാജീവിനെ വേണ്ട'; കളമശ്ശേരിയിൽ പോസ്റ്ററുകൾ\nമഞ്ചേശ്വരത്ത് സിപിഎം പരിഗണിക്കുന്ന ജയാനന്തക്കെതിരെയും പോസ്റ്ററുകള് പ്രത്യക്ഷപ്പെട്ടു.\ncpm poster war\nLast Updated : March 09, 2021, 11:02 IST\nkകൊച്ചി: കളമശേരി മണ്ഡലത്തിൽ സി പി എം പരിഗണിക്കുന്ന സ്ഥാനാർഥി പി. രാജീവിനെതിരെ വീണ്ടും പോസ്റ്റർ. 'അഴിമതി വീരൻ സക്കീറിന്‍റെ ഗോഡ് ഫാദർ രാജീവിനെ കളമശേരിക്ക് വേണ്ട' എന്നാണ് പോസ്റ്ററിലുള്ളത്. കളമശേരി നഗരസഭ ഓഫീസിന് മുമ്പിലാണ് പോസ്റ്റർ പ്രത്യക്ഷപ്പെട്ടത്. തിങ്കളാഴ്ചയും കളമശേരി നഗരസഭ ഓഫീസിന് മുമ്പിൽ പി. രാജീവിനെതിരായ പോസ്റ്റർ പ്രത്യക്ഷപ്പെട്ടിരുന്നു. ഏരിയ കമ്മിറ്റി ഓഫീസിന് മുമ്പിലും കെ. ചന്ദ്രൻപിള്ള‍യുടെ വീടിന് പുറത്തും പോസ്റ്റർ പതിച്ചിരുന്നു.\nAlso Read- തെരഞ്ഞെടുപ്പ് കമ്മീഷനെതിരെ CPM; കമ്മീഷനെയടക്കം ബിജെപി വരുതിയിലാക്കിയെന്ന് എ. വിജയരാഘവൻ\nനിയമസഭാ തെരഞ്ഞെടുപ്പ് സ്ഥാനാര്‍ത്ഥിത്വം സംബന്ധിച്ച് സി പി എമ്മിൽ മുൻപെങ്ങും ഇല്ലാത്ത വിധം പോസ്റ്റർ യുദ്ധം തുടരുകയാണ്. മഞ്ചേശ്വരത്ത് ജയാനന്തക്കെതിരെയും പോസ്റ്ററുകള് പ്രത്യക്ഷപ്പെട്ടു. മഞ്ചേശ്വരത്ത് ജയാനന്ത വേണ്ട എന്നാണ് സി പി എം അനുഭാവികളുടെ പേരിൽ പതിപ്പിച്ച പോസ്റ്ററിലുള്ളത്. ഉപ്പള ടൗണിലും പരിസരത്തുമാണ് വ്യാപകമായി പോസ്റ്ററുകൾ.\nസി പി എം കാസർകോട് ജില്ലാ സെക്രട്ടേറിയേറ്റ് അംഗമാണ് ജയാനന്ദ. സ്ഥാനാർത്ഥിയെ തീരുമാനിക്കാൻ ഇന്ന് ചേരുന്ന മണ്ഡലം കമ്മിറ്റി യോഗത്തിൽ പ്രതിഷേധത്തിന് സാധ്യതയുണ്ടെന്നാണ് വിവരം. പോസ്റ്റിനെ കുറിച്ച് പരിശോധിക്കുമെന്ന് പാർട്ടി അറിയിച്ചു.\nനേരത്തെ മന്ത്രി എ.കെ ബാലനെതിരെ പാലക്കാട് നഗരത്തിൽ പോസ്റ്ററുകൾ പ്രത്യക്ഷപ്പെട്ടു. തരൂരിൽ എ കെ ബാലന്റെ ഭാര്യ പി കെ ജമീലയെ സ്ഥാനാർഥിയായി പരിഗണിക്കുന്നുവെന്ന വാർത്തകൾ പുറത്ത് വന്നതിന് പിന്നാലെയായിരുന്നു പോസ്റ്ററുകൾ പ്രത്യക്ഷപ്പെട്ടത്. മന്ത്രിയുടെ വീടിന് സമീപവും സി പി എം ജില്ലാ കമ്മിറ്റി ഓഫീസിലുമാണ് പോസ്റ്ററുകൾ പതിച്ചത്. സേവ് കമ്യൂണിസത്തിന്റെ പേരിലാണ് പോസ്റ്ററുകൾ പ്രത്യക്ഷപ്പെട്ടത്. മണ്ഡലത്തെ കുടുംബ സ്വത്താക്കാൻ നോക്കിയാൽ നട്ടെല്ലുള്ള കമ്മ്യൂണിസ്റ്റുകാർ തിരിച്ചടിക്കുമെന്ന് പോസ്റ്ററിൽ പറയുന്നു. ജനാധിപത്യത്തെ കുടുംബ സ്വത്താക്കാനുള്ള അധികാര മോഹികളെ തിരിച്ചറിയുകയെന്നും അധികാരമില്ലെങ്കിൽ ജീവിക്കാനാവില്ലെന്ന ചില നേതാക്കളുടെ അടിച്ചേൽപ്പിക്കൽ തുടർ ഭരണം ഇല്ലാതാക്കുമെന്നും സേവ് കമ്മ്യൂണിസത്തിന്റെ പോസ്റ്ററിൽ വിമർശനമുന്നയിച്ചിരുന്നു.\nനേരത്തെ ആലപ്പുഴയിലും പൊന്നാനിയിലും പാര്‍ട്ടി നേതൃത്വങ്ങള്‍ക്കെതിരേ പോസ്റ്റര് പ്രത്യക്ഷപ്പെട്ടിരുന്നു. അമ്പലപ്പുഴയില് ജി. സുധാകരനെയും പൊന്നാനിയില് പി.ശ്രീരാമകൃഷ്ണനേയും മാറ്റി നിര്‍ത്തിയതിനെതിരേയാണ് പോസ്റ്റര് പ്രത്യക്ഷപ്പെട്ടത്.\nKey Words- CPM, CPM Candidate List, Poster War, Kalamassery, P Rajeev, Ponnani, Alappuzha, Palakkad, Kerala Assembly Election 2021\nFirst published: March 09, 2021, 09:55 IST\nAssembly Election 2021cpmKalamasseryp rajeev


ധാരണകൾ തെറ്റുന്നു; രണ്ടു മന്ത്രിസ്ഥാനം വേണമെന്ന് ജോസ് പക്ഷം; നടക്കില്ലെന്ന് സിപിഎം - RashtraDeepika\nധാരണകൾ തെറ്റുന്നു; രണ്ടു മന്ത്രിസ്ഥാനം വേണമെന്ന് ജോസ് പക്ഷം; നടക്കില്ലെന്ന് സിപിഎം\nതിരുവനന്തപുരം: ഇടതുമുന്നണിയിലെ മന്ത്രിസഭാ രൂപീകരണവുമായി ബന്ധപ്പെട്ട ഉഭയകക്ഷി ചർച്ചയിൽ കേരള കോൺഗ്രസ്- എം രണ്ടു മന്ത്രിസ്ഥാനം ആവശ്യപ്പെട്ടതായി സൂചന. എന്നാൽ ഈ ആവശ്യം നടക്കില്ലെന്ന് സിപിഎം അറിയിച്ചു.\nഇതേ തുടർന്ന് സിപിഎം – കേരള കോണ്‍ഗ്രസ് (എം) ചര്‍ച്ചയില് ഇന്നു ധാരണയായില്ല. വീണ്ടും ചർച്ച നടക്കും.ഉഭയകക്ഷി ചർച്ചയിൽ തങ്ങളുടെ പാർട്ടിക്ക് അർഹതപ്പെട്ട പ്രാതിനിധ്യം ആവശ്യപ്പെട്ടുവെന്ന് ജോസ് കെ. മാണി മാധ്യമങ്ങളോട് പറഞ്ഞു.\nഅർഹതപ്പെട്ടത് നൽകണം എന്ന് പറയുമ്പോൾ രണ്ടിലധികം മന്ത്രിസ്ഥാനമെങ്കിലും ആകാം. സിപിഎം നേതാക്കളുമായി പോസിറ്റീവായ ചർച്ചയാണ് നടന്നതെന്നും ജോസ് കെ. മാണി കൂട്ടിച്ചേർത്തു.\nബില്‍ഗേറ്റ്‌സ് ഒരു പീഡോഫൈല് ആയിരുന്നോ ? വിവാഹബന്ധം തകരാന് കാരണം ബാലപീഡകന് ജഫ്രി എപ്സ്റ്റീനുമായുള്ള ഗേറ്റ്‌സിന്റെ ബന്ധം;പുറത്തുവരുന്ന വിവരങ്ങള് ഞെട്ടിക്കുന്നത്…\nനടന് മന്‍സൂര് അലിഖാന് ഐസിയുവില്; അടിയന്തര ശസ്ത്രക്രിയ വേണമെന്ന് ആശുപത്രി വൃത്തങ്ങള്…


തലശേരി ഭാഷ - വിക്കിപീഡിയ\nമലയാളഭാഷയുടെ അനേകം വകഭേദങ്ങളിലൊന്നാണ് തലശ്ശേരി ഭാഷ . കണ്ണൂർ ജില്ലയിലെ തലശ്ശേരിയിലുള്ള ജനങ്ങളുടെ സംസാരഭാഷയാണിത്. കേരളത്തിലുള്ള മിക്ക പ്രദേശങ്ങളിലെയും സംസാര ഭാഷയിൽ ചില വൈവിധ്യങ്ങൾ കണ്ടുവരുന്നുണ്ട്. തലശ്ശേരിയിലെ മലയാളത്തിനും അതിന്റേതായ പ്രത്യേകതകളുണ്ട്.\n3 മാധ്യമങ്ങളിൽ തലശേരി ഭാഷയുടെ പങ്ക്\nഭാരതത്തിലെ 22 ഔദ്യോഗിക ഭാഷകളിലൊന്നാണ് മലയാളം. കേരളത്തിന്റെ വടക്കു നിന്നും തെക്കോട്ട് പോകുംതോറും സംസാരഭാഷയായ മലയാളത്തിനുണ്ടാകുന്ന വ്യത്യാസങ്ങൾ മനസ്സിലാക്കുവാൻ സാധിക്കും. മിക്ക ജില്ലകൾക്കും തനതായ ഒരു ഭാഷശൈലിയുണ്ടെന്നുള്ളത് കേരളത്തിന്റെ ഒരു പ്രത്യേകതയാണ്.\nജർമ്മൻ ബഹുഭാഷാപണ്ഡിതനും മതപ്രചാരകനുമായ ഡോ.ഹെർമൻ ഗുണ്ടർട്ടിന്റെ മലയാളഭാഷ വ്യാകരണം അച്ചടിക്കപ്പെട്ട തലശ്ശേരിക്കുമുണ്ട് സ്വന്തമായ ഒരു സംസാരഭാഷാശൈലി. വടക്കൻ കേരളത്തിലെ ഒരു സംസ്കാരിക നഗരമായ തലശേരി , മലയാള ഭാഷയുടെ വികസനത്തിലും പ്രചരണത്തിലും വഹിച്ച പങ്ക് ചെറുതല്ല. മറ്റു ജില്ലാനിവാസികളുടെ സംസാരഭാഷയിൽനിന്നും തികച്ചും വ്യത്യസ്തവും, അതിലുപരി രസകരവുമായ ഒരു ശൈലിയാണ് തലശേരി ഭാഷയ്ക്കുള്ളത്.\nപ്രധാന ലേഖനം: തലശ്ശേരി\nഭാഷ സംസ്കാരത്തിന്റെ ഉപകരണവും ഉല്പന്നവുമാണ്.ഒട്ടേറെ സംസ്കാരപരിവർത്തനത്തിനു പാത്രമായ ഈ നഗരത്തിന്റെ ഭാഷയും പരിണാമപ്പെടുകയായിരുന്നു. ചൈന, അറേബ്യ, ഗ്രീസ്, റോമൻ എന്നീ സാമ്രാജ്യങ്ങളുടെ സ്വാധീനത്തിലായിരുന്ന ഒരു വാണിജ്യ തലസ്ഥാനമായിരുന്നു തലശേരി. തലശേരി എന്ന പേരു ലഭിച്ചതുതന്നെ "തല", "കച്ചേരി" (മുഖ്യകാര്യാലയം എന്നർഥം) എന്നീ രണ്ട് വാക്കുകളിൽ നിന്നാണ്. 18-ആം നൂറ്റാണ്ടിൽ ഹൈദർ അലിയും പിന്നീട് മകൻ ടിപ്പു സുൽത്താനും സേനാപ്രവേശം നടത്തുകയും, തുടർന്ന് പോർച്ചുഗൽ, ഫ്രാൻസ്, ബ്രിട്ടൺ, ഹോളണ്ട് എന്നീ വിദേശശക്തികളുടെ അധീനതയിൽ കഴിയുകയും ചെയ്ത തലശേരിയുടെ ഭാഷാശൈലി അങ്ങനെ രൂപപ്പെടുകയാണുണ്ടായതെന്നു ചരിത്രകാരന്മാർ പ്രസ്താവിക്കുന്നു. മലയാള എഴുത്തുഭാഷയിൽ നിന്നും വളരെയേറെ അന്തരമുള്ള ഈ ഭാഷ , തലശേരിയുടെ പൂർവകാല സാംസ്കാരിക മഹിമയുടെ ഒരു ഓർമ്മക്കത്താണ്.\nമാധ്യമങ്ങളിൽ തലശേരി ഭാഷയുടെ പങ്ക്[തിരുത്തുക]\nഎടുത്ത് പറയുവാൻ ചുരുക്കം ചില കാര്യങ്ങളെ ഉള്ളുവെങ്കിലും, "ന്യൂ ജെൻ" ദൃശ്യമാധ്യമങ്ങളിൽ തലശ്ശേരിയും ഭാഷാശൈലിയും വഹിച്ച പങ്ക് വിസ്മരിക്കാൻ പാടില്ലാത്തതാണ്. "ഒരു വടക്കൻ സെൽഫി" , "തട്ടത്തിൻ മറയത്ത്" എന്നീ പ്രേക്ഷകഹൃദയം കവർന്ന ചലചിത്രങ്ങൾ തലശേരി പശ്ചാതലമാക്കി തലശ്ശേരി ഭാഷയിൽ ചിത്രീകരിക്കപ്പെട്ടവയാണ്. 2013-ൽ മികച്ച ഹ്രസ്വ ചിത്രത്തിനുള്ള ദേശീയ പുരസ്കാരം നേടിയ "ഒരേ കാരണത്താൽ" തലശേരി ശൈലിയിൽ നിർമ്മിച്ചതാണ്.\n3. കേരളചരിത്രവും സംസ്കാരവും , എ. ശ്രീധരമേനോൻ\n"https://ml.wikipedia.org/w/index.php?title=തലശേരി_ഭാഷ&oldid=2317663" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 03:44, 23 ഫെബ്രുവരി 2016.


Malayalam News - #Justiceforponnu|ചിറ്റാർ സംഭവം; വനപാലർക്കെതിരെ കുരുക്കുമുറുക്കി ക്രൈംബ്രാഞ്ച്; ചിറ്റാർ ഫോറസ്റ്റ് സ്റ്റേഷനിലെ രേഖകൾ തിരുത്തിയെന്ന് കണ്ടെത്തൽ|More evidence against Forest officers in Chittar Mathai death | News18 Kerala, Kerala Latest Malayalam News | ലേറ്റസ്റ്റ് മലയാളം വാർത്ത\n#Justiceforponnu|ചിറ്റാർ സംഭവം; വനപാലർക്കെതിരെ കുരുക്കുമുറുക്കി ക്രൈംബ്രാഞ്ച്; ഫോറസ്റ്റ് സ്റ്റേഷനിലെ രേഖകൾ തിരുത്തി\nസംഭവത്തിൽ വനം ജീവനക്കാർ പ്രതികളാകും.\nUpdated: August 3, 2020, 12:29 PM IST\nLast Updated: August 3, 2020, 12:29 PM IST\nJOY B S TV\nപത്തനംതിട്ട: വനവകുപ്പിന്റെ കസ്റ്റഡിയിൽ യുവാവ് മരിച്ച സംഭവത്തിൽ ക്രൈം ബ്രാഞ്ചിന്റെ നിർണായക കണ്ടെത്തൽ. ചിറ്റാർ ഫോറസ്റ്റ് സ്റ്റേഷനിലെ രേഖകൾ വനപാലകർ തിരുത്തിയെന്നാണ് കണ്ടെത്തൽ. അതേസമയം ആരോപണ വിധേയർ കുറ്റക്കാരെന്ന് തെളിഞ്ഞാൽ കർശന നടപടി സ്വീകരിക്കുമെന്ന് വനം മന്ത്രി കെ രാജു വ്യക്തമാക്കി.\nസംഭവ ദിവസം രാത്രി ഗുരുനാഥൻമൺ ഫോറസ്റ്റ് സ്റ്റേഷനിലെ രണ്ട് ഉദ്യോഗസ്ഥർ ചിറ്റാറിലെത്തി ജനറൽ ഡയറി കൊണ്ടു പോയി. രേഖകൾ തിരുത്തിയ ശേഷം പുലർച്ച ഇവർ തന്നെ ഡയറി തിരിച്ചെത്തിച്ചുവെന്നാണ് ക്രൈം ബ്രാഞ്ചിന്റെ കണ്ടെത്തൽ.\nഇതോടെ കുടപ്പന സ്വദേശി മത്തായിയുടെ ദുരൂഹ മരണത്തിൽ വനം ഉദ്യോഗസ്ഥരുടെ കുരുക്ക് കൂടുതൽ മുറുകി. സംഭവത്തിൽ വനം ജീവനക്കാർ പ്രതികളാകും. വനംവകുപ്പ് നടത്തിയത് പരിധിവിട്ട നടപടികളാണെന്നും ക്രൈംബ്രാഞ്ച് സംഘം വ്യക്തമാക്കി.\nTRENDING:രണ്ടു ദിവസത്തിനകം കേരളത്തിൽ കനത്ത മഴ; കഴിഞ്ഞ രണ്ടു വര്‍ഷം കൃത്യമായി പ്രവചിച്ച തമിഴ്നാട് വെതർമാൻ പറയുന്നു[NEWS]മാധ്യമപ്രവർത്തകൻ കെഎം ബഷീർ കൊല്ലപ്പെട്ടിട്ട് ഒരു വർഷം; നീതി ലഭിക്കുമോ എന്ന് കുടുംബത്തിന് ആശങ്ക[NEWS]Sushant Singh Rajput | മരണത്തിന് തൊട്ടുമുമ്പ് സുശാന്ത് ഗൂഗിളിൽ സെർച്ച് ചെയ്ത മൂന്ന് കാര്യങ്ങൾ[PHOTO]\nആരോപണ വിധേയരായ ആറ് വനപാലകർക്കെതിരെ നടപടി സ്വീകരിക്കുന്നതിന് ക്രൈം ബ്രാഞ്ച് നിയമോപദേശവും തേടിയിട്ടുണ്ട്.\nനിരീക്ഷണ ക്യാമറ നശിപ്പിച്ചെന്നാരോപിച്ചാണ് ചിറ്റാർ ഫോറസ്റ്റ് സ്റ്റേഷനിലെ ഉദ്യോഗസ്ഥർ മത്തായിയെ പിടികൂടിയത്. ഇയാളെ പിന്നീട് കിണറ്റിൽ മരിച്ച നിലയിൽ കണ്ടെത്തുകയായിരുന്നു.\nFirst published: August 3, 2020, 11:53 AM IST


ആളുകള് എന്നെ കളിയാക്കുന്നു: മഞ്ജു വാര്യര് | People make fun of me: Manju Warrier - Malayalam Oneindia\nUpdated: Fri, Nov 25, 2016, 8:43 [IST]\nമലയാളത്തിന്റെ എക്കാലത്തെയും പ്രിയപ്പെട്ട നടിമാരുടെ കൂട്ടത്തിലാണ് മഞ്ജു വാര്യരുടെ സ്ഥാനം. പതിനാല് വര്‍ഷം കഴിഞ്ഞ് നായികയായി തന്നെ മഞ്ജു തിരിച്ചുവന്നപ്പോള് പ്രേക്ഷകര് രണ്ടുകയ്യും നീട്ടി സ്വീകരിച്ചത് ഈ പ്രിയം ഒന്നുകൊണ്ട് മാത്രമാണ്. അല്ലാതെ മഞ്ജു അഭിനയിച്ചതെല്ലാം അത്ര മഹത്തരമായ സിനിമകള് ആയത് കൊണ്ടല്ല. മഹത്തരമല്ല എന്ന് മാത്രമല്ല സാമാന്യം നല്ല ബോറുമായിരുന്നു പല ചിത്രങ്ങളും.\nആളുകള് തന്നെ നോക്കി കളിയാക്കാറുണ്ട് എന്നാണ് മഞ്ജു അടുത്തിടെ ഒരു അഭിമുഖത്തില് പറഞ്ഞത്. എന്തായാലും അഭിനയത്തെ ചൊല്ലിയല്ല ആളുകള് മഞ്ജു വാര്യരെ കളിയാക്കുന്നത് അതിന് കാരണം മറ്റൊന്നാണ്. മഞ്ജു വാര്യരുടെ സംസാരം. അച്ചടി എന്ന് തോന്നുംവിധത്തിലുള്ള ശുദ്ധമായ മലയാളത്തിലേ മഞ്ജു വാര്യര് സംസാരിക്കാറുള്ളൂ.\nഇംഗ്ലീഷും മലയാളവും കലര്‍ത്തി മംഗ്ലീഷ് പറയുന്ന രീതി മഞ്ജു വാര്യര്‍ക്ക് തീരെയില്ല. സിനിമയിലെ ഡബ്ബിങിന്റെ കാര്യം മാത്രമല്ല, പുറത്തെ സംസാരവും കൂടി ചേര്‍ത്താണ് ഈ പറയുന്നത്. തന്റെയീം സംസാരം കേട്ട് ആളുകള് ചിരിക്കാറുണ്ട് എന്നാണ് മഞ്ജു പറയുന്നത്. സ്വന്തമായി ഡബ്ബ് ചെയ്യാനും കടുകട്ടി നീളന് ഡയലോഗുകള് പറയാനും ഇഷ്ടപ്പെടുന്ന മഞ്ജുവിനെ ഈ കളിയാക്കല് പക്ഷേ ഏശാറില്ല എന്ന് മാത്രം.\nസംസാരം മാത്രമല്ല, എഴുത്തിന്റെ കാര്യത്തിലും മഞ്ജു വാര്യര് ഒരു താരം തന്നെയാണ്. വ്യക്തിപരമായ കുറിപ്പുകളും വിശദീകരണങ്ങളും പോലും തന്റെ ഫേസ്ബുക്ക് പോസ്റ്റുകളിലൂടെ മഞ്ജു വാര്യര് ഷെയര് ചെയ്യാറുണ്ട്. അതീവ വൈകാരികമായ കാര്യങ്ങള് പോലും അണുവിട ഫോക്കസ് മാറാതെ എഴുതാന് മഞ്ജുവിന് കഴിയുന്നുണ്ട് എന്നത് ഭാഷയ്ക്ക് മേല് ഈ നടിക്കുള്ള നിയന്ത്രണമാണ് കാണിക്കുന്നത്.\nManju Warrier, the star actress of Malayalam movie industry, is highly popular for his exceptional dialogue delivering skills. Manju is one of the rare actresses who can flawlessly deliver dialogues and dub on her own.


2021 ഹോണ്ട ആഫ്രിക്ക ട്വിൻ അഡ്വഞ്ചർ സ്പോർട്സ്; ഇന്ത്യയിൽ 15.96 ലക്ഷം രൂപയ്ക്ക് - 2021 Honda Africa Twin Adventure Sport launched at Rs 15.96 lakh - AajTak\nഹോണ്ട പുതിയ 2021 ആഫ്രിക്ക ട്വിൻ അഡ്വഞ്ചർ സ്പോർട്ട് ഇന്ത്യയിൽ പുറത്തിറക്കി. 15.96 ലക്ഷം രൂപയാണ് ബൈക്കിൻ്റെ എക്‌സ്‌ഷോറൂം പ്രാരംഭ വില. രാജ്യമൊട്ടാകെ ഹോണ്ടാ ബിഗ് വിംഗ് ഡീലർഷിപ്പുകളിലുടെ ബൈക്കിന്റെ ബുക്കിംഗ് ആരംഭിച്ചിട്ടുണ്ട്.\n(Updated 12 Jan 2021, 9:54 PM IST)\nപഴയ പതിപ്പില് നിന്നും രണ്ട് പുതിയ കളര് ഓപ്ഷനുകളിലാണ് ബൈക്ക് പുറത്തിറങ്ങുന്നത്. ഡ്യുവൽ ക്ലച്ച് ട്രാൻസ്മിഷൻ (ഡി. സി. ടി) വേരിയന്റിനും മാനുവൽ ട്രാൻസ്മിഷൻ വേരിയന്റിനുമായി പുതിയ കളർ സ്കീം ആണ് ഹോണ്ട കൊണ്ടുവന്നിരിക്കുന്നത്.\n1,084 സിസി പാരലല് ട്വിന് സിലിണ്ടര് ലിക്വിഡ് കൂള്‍ഡ് എഞ്ചിനാണ് ബൈക്കിന്റെ കരുത്ത്. ഈ എഞ്ചിന് 98 bhp കരുത്തും 103 Nm ടോര്‍ക്കും നല്‍കുന്നു. പരമ്ബരാഗത ബാറ്ററിയുമായി താരതമ്യപ്പെടുത്തുമ്ബോള് ലിഥിയം അയണ് ബാറ്ററി 1.6 മടങ്ങ് കൂടുതല് ആയുസ്സും നാലിരട്ടി ദൈര്‍ഘ്യവും നല്‍കുന്നുവെന്ന് ഹോണ്ട വ്യക്തമാക്കുന്നു\nഡ്യുവല് എല്‍ഇഡി ഹെഡ്ലാമ്ബുകള്, അഞ്ച് ഘട്ടങ്ങളായി അഡ്ജസ്റ്റ് ചെയ്യാവുന്ന വിന്‍ഡ്‌സ്‌ക്രീന്, ക്രമീകരിക്കാവുന്ന സീറ്റ്, ഹീറ്റഡ് ഗ്രിപ്പുകള്, കോര്‍ണറിംഗ് ലൈറ്റുകള്, ക്രൂയിസ് കണ്‍ട്രോള് എന്നിവയുള്‍പ്പെടെ നിരവധി സവിശേഷതകളും പുതിയ പതിപ്പിൽ നല്‍കിയിട്ടുണ്ട്. ഇഞ്ച് ട്യൂബ്ലെസ് ടയറുകളാണ് ബൈക്കില് നല്‍കിയിരിക്കുന്നത്.\nകൂടാതെ, 6.5 ഇഞ്ച് ടിഎഫ്ടി ടച്ച്‌സ്‌ക്രീൻ ഇൻസ്ട്രുമെന്റ് പാനൽ ആപ്പിൾ കാർപ്ലേയ്‌ക്ക് അനുയോജ്യമാണ്, ബ്ലൂടൂത്ത് കണക്റ്റിവിറ്റിക്കുള്ള ഓപ്ഷൻ. ഇലക്ട്രോണിക് എയ്ഡഡ് വീൽ നിയന്ത്രണം, ഡിസിടി വേരിയന്റിലെ കോർണറിംഗ് ഡിറ്റക്ഷൻ സിസ്റ്റം എന്നിവ ഉൾപ്പെടുന്നു.


സ്വകാര്യ ഏജന്‍സിയുടെ സുരക്ഷ: ദിലീപിന് പൊലീസിന്റെ കാരണം കാണിക്കല് നോട്ടീസ് -private agency' security : Police sent show cause notice to Dileep\nസ്വകാര്യ ഏജൻസിക്കു തോക്ക് ഉൾപ്പെടെയുള്ള ആയുധങ്ങൾ കൈവശം വയ്ക്കുന്നതിനുള്ള അനുമതിയുണ്ടോയെന്നതടക്കമുള്ള കാര്യങ്ങളാണു പോലീസ് അന്വേഷിക്കുക\nകൊച്ചി: സ്വകാര്യ സുരക്ഷാ ഏജൻസിയുടെ സംരക്ഷണം തേടിയ സംഭവത്തില് നടൻ ദിലീപിന് പോലീസ് കാരണം കാണിക്കല് നോട്ടീസ് നൽകി. സുരക്ഷാ ഏജൻസിയോടും വിശദീകരണം നൽകാൻ ആവശ്യപ്പെട്ടിട്ടുണ്ട്. സ്വകാര്യ ഏജൻസിക്കു തോക്ക് ഉൾപ്പെടെയുള്ള ആയുധങ്ങൾ കൈവശം വയ്ക്കുന്നതിനുള്ള അനുമതിയുണ്ടോയെന്നതടക്കമുള്ള കാര്യങ്ങളാണു പോലീസ് അന്വേഷിക്കുക.\nദിലീപിന് സുരക്ഷയൊരുക്കാൻ എത്തിയ സ്വകാര്യ സുരക്ഷാ ഏജൻസിയുടെ സംഘത്തെയും വാഹനങ്ങളെയും പൊലീസ് ഇന്നലെ കസ്റ്റഡിയിലെടുത്ത് വിട്ടയച്ചിരുന്നു. 10 പേരെയും2വാഹനങ്ങളുമാണ് പൊലീസ് കസ്റ്റഡിയിലെടുത്തിരുന്നത്.\nദിലീപിന് സുരക്ഷയൊരുക്കാൻ സ്വകാര്യ ഏജൻസിയുടെ സംഘം കേരളത്തിൽ എത്തിയിട്ടുണ്ടെന്ന് പൊലീസിന് വിവരം ലഭിച്ചിരുന്നു. ഇതിന്റെ അടിസ്ഥാനത്തിൽ രണ്ടു വാഹനങ്ങൾ പരിശോധിക്കണമെന്ന നിർദേശം കൊട്ടാരക്കര പൊലീസിന് ലഭിച്ചു. തുടർന്ന് എംസി റോഡിൽവച്ച് പൊലീസ് വാഹനങ്ങളെ തടഞ്ഞു. എന്നാൽ വാഹനങ്ങളിൽ ഉണ്ടായിരുന്നവർ പൊലീസിനോട് സഹകരിക്കാൻ തയാറായില്ല. തുടർന്നാണ് കൂടുതൽ പൊലീസെത്തി വാഹനത്തിൽ ഉണ്ടായിരുന്നവരെയും വാഹനങ്ങളും കസ്റ്റഡിയിൽ എടുത്തത്. പരിശോധനയ്ക്കുശേഷം ഇവരെ വിട്ടയക്കുകയായിരുന്നു.\nസ്വയം സുരക്ഷയ്ക്കായി ദിലീപ് ഗോവ ആസ്ഥാനമായുള്ള സ്വകാര്യ സുരക്ഷാ ഏജൻസിയായ തണ്ടര്‍ഫോഴ്സിന്റെ സഹായമാണ് തേടിയത്. ദിലീപിനൊപ്പം 24 മണിക്കൂറും സുരക്ഷയ്ക്കായി മൂന്നു പേരുണ്ടാവും. ദിലീപിനെ ആരെങ്കിലും കയ്യേറ്റം ചെയ്താല് തടയുക, ആരെങ്കിലും ഉപദ്രവിച്ചാല് പ്രതിരോധിക്കുക, കയ്യോടെ പിടികൂടി പൊലീസിന് കൈമാറുക എന്നിവയൊക്കെയാണ് സുരക്ഷാഭടന്‍മാരുടെ ജോലി. മൂന്നു പേര്‍ക്കുമായി അരലക്ഷം രൂപയാണ് വേതനം നല്‍കേണ്ടത്.\nറിട്ടയേര്‍ഡ് ഐപിഎസ് ഉദ്യോഗസ്ഥനായ പി.എ.വല്‍സനാണ് കേരളത്തിലെ തണ്ടര്‍ഫോഴ്സ് സുരക്ഷാ ഏജന്‍സിയുടെ തലവന്. ഇദ്ദേഹവുമായി ദിലീപ് കൂടിക്കാഴ്ച നടത്തിയിരുന്നു. ഇതിനെ തുടർന്നാണ് മൂന്നുപേരെ നിയമിക്കാൻ തീരുമാനമായത്.\nTags: Dileep, Police\nതോമസ് ചാണ്ടി ഭൂമി കൈയ്യേറി; കളക്ടര് അന്തിമ റിപ്പോര്‍ട്ട് സമര്‍പ്പിച്ചു


പാക് നയതന്ത്ര പ്രതിനിധിക്കെതിരേ ഇന്റര്‍പോളിനെ സമീപിക്കുമെന്ന് എന്‍ഐഎ\nMon Jan 21 2019 13:11:01 GMT+0530 (IST)\nന്യൂഡല്‍ഹി: പാകിസ്താന് നയതന്ത്ര പ്രതിനിധി അമിര് സുബൈര് സിദ്ദീഖിക്കെതിരേ തിരച്ചില് നോട്ടീസ് പുറപ്പെടുവിക്കണമെന്നാവശ്യപ്പെട്ട് ഇന്റര്‍പോളിനെ സമീപിക്കുമെന്ന് ദേശീയ അന്വേഷണ ഏജന്‍സി(എന്‍ഐഎ). ചെന്നൈയിലെ യുഎസ് കോണ്‍സുലേറ്റിനും ബംഗളൂരുവിലെ ഇസ്രായേല് കോണ്‍സുലേറ്റിനും നേര്‍ക്ക് ആക്രമണം നടത്താന് ഗൂഢാലോചന നടത്തി എന്ന് ഇന്ത്യ ആരോപിക്കുന്നയാളാണ് അമിര് സുബൈര് സിദ്ദീഖി. ഈ കേസില് കഴിഞ്ഞ ആഴ്ച സിദ്ദീഖിക്കെതിരേ കുറ്റപത്രം സമര്‍പ്പിച്ചിരുന്നു. ഈ പശ്ചാത്തലത്തിലാണ് എന്‍ഐഎ നീക്കം.\nസിദ്ദീഖിക്കെതിരേ തിരച്ചില് നോട്ടീസ് പുറപ്പെടുവിക്കുന്നതിന് ഫ്രാന്‍സിലെ ഇന്റര്‍പോള് ആസ്ഥാനത്തേക്ക് രേഖകള് ഉടന് അയക്കുമെന്നും എന്‍ഐഎ അധികൃതര് അറിയിച്ചു. 2014ല് ശ്രീലങ്കയില് പാകിസ്താന് ഹൈക്കമ്മീഷണറായി പ്രവര്‍ത്തിക്കുന്ന കാലത്ത് ദക്ഷിണേന്ത്യയില് ആക്രമണങ്ങള് സംഘടിപ്പിക്കാന് ഗൂഢാലോചന നടത്തിയെന്നാണ് സിദ്ദീഖിക്കെതിരായ കേസ്.\nസംഭവത്തില് തമിഴ്‌നാട് പോലിസ് അറസ്റ്റ് ചെയ്ത ശ്രീലങ്കന് സ്വദേശി സാകിര് ഹുസയ്‌നാണ് ഗൂഢാലോചനയിലെ സിദ്ദീഖിയുടെ പങ്ക് വെളിപ്പെടുത്തിയതെന്ന് എന്‍ഐഎ പറഞ്ഞു. ഹുസയ്‌നാണ് ചെന്നൈയിലെ യുഎസ് കോണ്‍സുലേറ്റ് പരിസരത്തും ബംഗളൂരുവിലെ ഇസ്രായേല് കോണ്‍സുലേറ്റ് പരിസരത്തും പരിശോധന നടത്തിയത്. മുംബൈ താജ് ഹോട്ടല് മാതൃകയിലെ ആക്രമണമായിരുന്നു ഉദ്ദേശ്യം. ഇതിനായി മാലദ്വീപില് നിന്നും രണ്ട് ഭീകരരെ രാജ്യത്തെത്തിച്ചുവെന്നും എന്‍ഐഎ പറഞ്ഞു. ശ്രീലങ്കയില് വിസാ കൗണ്‍സലറായിരുന്ന സിദ്ദീഖിക്കെതിരേ ഇന്ത്യ നിരന്തരം ആരോപണങ്ങള് ഉന്നയിച്ച പശ്ചാത്തലത്തില് പാകിസ്താന് അദ്ദേഹത്തെ തിരിച്ചുവിളിച്ചിരുന്നു.


ചിലി ക്വാർട്ടറിൽ | Sports | Deshabhimani | Sunday Jun 23, 2019\nഇക്വഡോറിനെതിരെ ഗോൾ നേടിയ ചിലിയുടെ സാഞ്ചെസിന്റെ ആഹ്ലാദം\nകോപ അമേരിക്ക ഫുട‌്ബോളിൽ ഇക്വഡോറിനെ തോൽപ്പിച്ച‌് നിലവിലെ ചാമ്പ്യൻമാരായ ചിലി ക്വാർട്ടർ ഉറപ്പാക്കി. ഒന്നിനെതിരെ രണ്ട‌് ഗോളിനായിരുന്നു ചിലിയുടെ ജയം. കളിച്ച രണ്ട‌് മത്സരത്തിലും ജയിച്ച ചിലി ഗ്രൂപ്പിൽ ഒന്നാമതായാണ‌് ക്വാർട്ടർ യോഗ്യത നേടിയത‌്. എട്ടാം മിനിറ്റിൽത്തന്നെ ചിലി ആദ്യ ഗോൾ നേടി. ഹോസെ ഫ്യൂവെൻസലിഡയുടെ മികച്ച വോളിയിലൂടെയായിരുന്നു ഗോൾ.\nഅരമണിക്കൂറിനുള്ളിൽ ഇക്വഡോർ തിരിച്ചടിച്ചു. പെനൽറ്റിയിലൂടെയായിരുന്നു ഇക്വഡോറിന്റെ മറുപടി ഗോൾ. എന്നർ വലൻസിയ കിക്കെടുത്ത‌് ലക്ഷ്യം കണ്ടു. ഇക്വഡോർ ഗോളി ഗബ്രിയേൽ എരിയാസ‌ിനെ ചിലിയൻ താരം ജെഗ‌്സൺ മെൻഡസ‌് ഫൗൾ ചെയ‌്തതിനായിരുന്നു ഇക്വഡോറിന‌് പെനൽറ്റി ലഭിച്ചത‌്.\nരണ്ടാംപകുതിയുടെ തുടക്കത്തിൽത്തന്നെ ചിലി രണ്ടാംഗോൾ നേടി. അലക്‌സിസ‌് സാഞ്ചെസാണ‌് ലക്ഷ്യം കണ്ടത‌്. ചാൾസ‌് അരാൻഗ്വിസ‌് വലതുമൂലയിൽ തൊടുത്ത ഷോട്ടിൽ സാഞ്ചെസിന‌് തൊട്ടുകൊടുക്കേണ്ടതേ ഉണ്ടായിരുന്നുള്ളൂ. ആദ്യ പകുതിയിൽ കണങ്കാലിനേറ്റ പരിക്കുകൊണ്ടായിരുന്നു സാഞ്ചെസ‌് കളിച്ചത‌്.\nആറ‌് പോയിന്റോടെ സി ഗ്രൂപ്പിൽ ഒന്നാമതാണ‌് ചിലി. നാല‌് പോയിന്റോടെ ഉറുഗ്വേ രണ്ടാമതും ഒരു പോയിന്റുമായി ജപ്പാൻ മൂന്നാമതുമാണ‌്. പോയിന്റൊന്നുമില്ലാത്ത ഇക്വഡോർ അവസാന സ‌്ഥാനത്താണ‌്. ചൊവ്വാഴ‌്ച രാവിലെ 4.30ന‌് ഉറുഗ്വേയ‌്ക്കെതിരെയാണ‌് ചിലിയുടെ അവസാന മത്സരം. അതേസമയം തന്നെ ജപ്പാൻ ഇക്വഡോറിനെ നേരിടും.


ഐ.പി.എല് ഓള് സ്റ്റാര് മത്സരം വരുന്നു; കോലിയും രോഹിത്തും ധോനിയും ഒന്നിച്ച് കളിച്ചേക്കും | IPL all-star game| Kolkata Knight Riders| Delhi Capitals| Kings XI Punjab| Rajasthan Royals\nJan 29, 2020, 10:47 AM IST\nസമീപകാലത്ത് ടീം ഇന്ത്യയുടെ വിക്കറ്റ് കീപ്പര് സ്ഥാനത്തിനായി മത്സരിക്കുന്ന ഋഷഭ് പന്ത്, മലയാളി താരം സഞ്ജു സാംസണ്, ലോകേഷ് രാഹുല് എന്നിവര് ഒന്നിച്ച് കളിക്കും\nന്യൂഡല്‍ഹി: മാര്‍ച്ച് 29-ന് ആരംഭിക്കുന്ന 2020 ഐ.പി.എല് സീസണിന് മുന്നോടിയായി ഓള് സ്റ്റാര് മത്സരം നടത്താന് നീക്കം. എന്.ബി.എയില് നിന്ന് പ്രചോദനമുള്‍ക്കൊണ്ടാണ് ഐ.പി.എല് ഭരണസമിതി ഇത്തരമൊരു നീക്കത്തിന് തയ്യാറെടുക്കുന്നത്.\nഐ.പി.എല്ലിലെ വിവിധ മേഘലകളിലുള്ള ടീമുകളെ രണ്ടു വിഭാഗങ്ങളായി തിരിച്ചായിരിക്കും മത്സരം. ഐ.പി.എല്ലിലെ വടക്കു കിഴക്കന് മേഖലയിലെ ടീമുകളായ കൊല്‍ക്കത്ത നൈറ്റ് റൈഡേഴ്‌സ്, ഡല്‍ഹി ക്യാപിറ്റല്‍സ്, കിങ്‌സ് ഇലവന് പഞ്ചാബ്, രാജസ്ഥാന് റോയല്‍സ്, ടീമുകളില്‍നിന്നാകും ഒരു ടീം രൂപീകരിക്കുക. തെക്കു പടിഞ്ഞാറന് മേഖലയിലെ ടീമുകളായ ചെന്നൈ സൂപ്പര് കിങ്‌സ്, മുംബൈ ഇന്ത്യന്‍സ്, റോയല് ചാലഞ്ചേഴ്‌സ് ബാംഗ്ലൂര്, സണ്‍റൈസേഴ്‌സ് ഹൈദരാബാദ് എന്നീ ടീമുകളില്‍നിന്ന് രണ്ടാമതൊരു ടീമും രൂപീകരിക്കും.\nജീവകാര്യണ്യ പ്രവര്‍ത്തനങ്ങള്‍ക്കായി പണം സമാഹരിക്കാനുദ്ദേശിച്ചാണ് ബി.സി.സി.ഐ ഇത്തരമൊരു നീക്കത്തിന് തയ്യാറെടുക്കുന്നത്. ഐ.പി.എല് ഉദ്ഘാടന മത്സരത്തിനു മൂന്നു ദിവസം മുമ്പായിരിക്കും ഈ മത്സരം.\nബി.സി.സി.ഐ പ്രസിഡന്റ് സൗരവ് ഗാംഗുലി, ഐ.പി.എല് ഭരണസമിതി ചെയര്‍മാന് ബ്രിജേഷ് പട്ടേല് എന്നിവര് പങ്കെടുത്ത യോഗത്തിലാണ് ഇക്കാര്യത്തില് തീരുമാനമുണ്ടായത്.\nഇതോടെ ഐ.പി.എല്ലില് വിവിധ ടീമുകളുടെ നായകന്മാരായ വിരാട് കോലി, രോഹിത് ശര്‍മ, എം.എസ് ധോനി എന്നിവര് ഒരു ടീമില് കളിക്കും. ഇവര്‍ക്കൊപ്പം എ.ബി. ഡിവില്ലിയേഴ്‌സ്, ഡേവിഡ് വാര്‍ണര് എന്നിവരുമുണ്ടാകും.\nഅടുത്ത ടീമില് സമീപകാലത്ത് ടീം ഇന്ത്യയുടെ വിക്കറ്റ് കീപ്പര് സ്ഥാനത്തിനായി മത്സരിക്കുന്ന ഋഷഭ് പന്ത്, മലയാളി താരം സഞ്ജു സാംസണ്, ലോകേഷ് രാഹുല് എന്നിവര് ഒന്നിച്ച് കളിക്കും. ഇവര്‍ക്കൊപ്പം ശിഖര് ധവാന്, ശ്രേയസ് അയ്യര്, ആന്ദ്രെ റസ്സല്, ബെന് സ്റ്റോക്ക്‌സ് എന്നിവരുമുണ്ടാകും.\n2020 ഐ.പി.എല് സീസണിന് മാര്‍ച്ച് 29-ന് തുടക്കമാകും. ഫൈനല് മത്സരം മേയ് 24-ന് മുംബൈ വാംഖഡെ സ്റ്റേഡിയത്തില് നടക്കും. മത്സര സമയത്തില് മാറ്റങ്ങളൊന്നും വരുത്തിയിട്ടില്ല, മുന് സീസണുകളിലേതു പോലെ വൈകീട്ട് എട്ടു മണിക്ക് മത്സരങ്ങള് ആരംഭിക്കും. നേരത്തെ പുതിയ സീസണിലെ മത്സരങ്ങളിലെ സമയക്രമത്തില് മാറ്റം വരുമെന്ന് റിപ്പോര്‍ട്ടുകളുണ്ടായിരുന്നു. അരമണിക്കൂര് നേരത്തെ മത്സരം തുടങ്ങുമെന്നായിരുന്നു റിപ്പോര്‍ട്ടുകള്. എന്നാല് ഇക്കാര്യത്തില് യാതൊരു മാറ്റവുമില്ലെന്നും എട്ടു മണിക്കു തന്നെയായിരിക്കും മത്സരങ്ങളെന്നും ബി.സി.സി.ഐ പ്രസിഡന്റ് സൗരവ് ഗാംഗുലി വ്യക്തമാക്കി.\nContent Highlights: IPL all-star game North-East and South-West teams\nബാംബോലിം: ഇന്ത്യന് സൂപ്പര് ലീഗില് എഫ്.സി ഗോവയെ അട്ടിമറിച്ച് ഈസ്റ്റ് ..\nഐ.പി.എല്ലിനായി രജിസ്റ്റര് ചെയ്തിരിക്കുന്നത് 1097 പേര്; സ്റ്റാര്‍ക്ക് ഇല്ല, ശ്രീശാന്ത് പട്ടികയില്\nബുദ്ധിയുണ്ടെങ്കില് ഇന്ത്യ ഇപ്പോള് കോലിക്ക് വിശ്രമം അനുവദിക്കുകയാണ് വേണ്ടത്\nക്രിക്കറ്റിന് താല്‍ക്കാലിക അവധി; ഷാഹിദിന്റെ സഹോദരനുമൊത്ത് ഫുട്‌ബോള് കളിച്ച് ധോനി


coronavirus death toll crosses 1700 രാജ്യത്ത് കൊവിഡ് മരണം 1700 കടന്നു; ഇരുപത്തിനാല് മണിക്കൂറിനിടെ 89 മരണം\nരാജ്യത്ത് കൊവിഡ് മരണം 1700 കടന്നു; ഇരുപത്തിനാല് മണിക്കൂറിനിടെ 89 മരണം\nഇന്ത്യയിൽ കൊവിഡ് ബാധിച്ച് മരിച്ചവരുടെ എണ്ണം 1700 കടന്നു. 1783 പേരാണ് വൈറസ് ബാധയേറ്റ് മരിച്ചിരിക്കുന്നത്. കൊവിഡ് പോസിറ്റീവ് സ്ഥിരീകരിച്ചവരുടെ എണ്ണം 52,952 ആയി. 35,902\nപേരാണ് ചികിത്സയിലുള്ളത്. 15,267 പേർ രോഗമുക്തി നേടി. 24 മണിക്കൂറിനിടെ 3561 പോസിറ്റീവ് കേസുകളും 89 മരണവുമാണ് റിപ്പോർട്ട് ചെയ്തിരിക്കുന്നത്.\nഗുജറാത്തിൽ സാഹചര്യം അതീവ ഗുരുതരമാണ്. ലോക്ക്ഡൗൺ കർശനമായി നടപ്പാക്കാൻ അഹമ്മദാബാദിൽ അർധസൈനികരെ വിന്യസിച്ചു. ഡൽഹിയിലും തമിഴ്‌നാട്ടിലും കൊവിഡ് കേസുകൾ കുതിച്ചുയരുകയാണ്. രാജസ്ഥാനിലെ ജോധ്പുരിൽ 30 ബിഎസ്എഫ് ജവാന്മാർക്ക് കൊവിഡ് സ്ഥിരീകരിച്ചു.\nകൊവിഡ് സാഹചര്യം കൈകാര്യം ചെയ്യുന്നതിൽ വൻവീഴ്ചയെന്ന് ആരോപണമുയരുന്നതിനിടെയാണ് കേന്ദ്രസർക്കാർ ഗുജറാത്തിൽ നേരിട്ട് ഇടപെടുന്നത്. മുഖ്യമന്ത്രി വിജയ് രൂപാനിയെ നേരിട്ട് അതൃപ്തി അറിയിച്ചെന്നാണ് റിപ്പോർട്ടുകൾ. ഇതിന് പിന്നാലെ ഉന്നത ഉദ്യോഗസ്ഥ തലത്തിൽ വൻ അഴിച്ചുപണി നടത്തി. അഹമ്മദാബാദ് മുനിസിപ്പൽ കമ്മീഷണറുടെ ചുമതല മുകേഷ് കുമാർ ഐഎഎസ് ഏറ്റെടുത്തയുടൻ സമ്പൂർണ ലോക്ക്ഡൗൺ പ്രഖ്യാപിക്കുകയാണ് ആദ്യം ചെയ്തത്. ഈ മാസം പതിനഞ്ച് വരെയാണ് സമ്പൂർണ ലോക്ക്ഡൗൺ തീരുമാനിച്ചത്. മൂന്ന് വിദഗ്ധ ഡോക്ടർമാരെ വിട്ടുതരണമെന്ന് മുഖ്യമന്ത്രി വിജയ് രൂപാനി, കേന്ദ്ര ആഭ്യന്തര മന്ത്രി അമിത് ഷായോട് ആവശ്യപ്പെട്ടു.\nഗുജറാത്തിൽ 24 മണിക്കൂറിനിടെ റിപ്പോർട്ട് ചെയ്ത 380 പോസിറ്റീവ് കേസുകളിൽ 291ഉം, 28 മരണത്തിൽ 25ഉം അഹമ്മദാബാദിലാണ്. ആകെ പോസിറ്റീവ് കേസുകൾ 6625 ആയി കുതിച്ചുയർന്നു. തമിഴ്‌നാട്ടിലും സമാനസാഹചര്യമാണ്. 771 കേസുകൾ റിപ്പോർട്ട് ചെയ്തതിൽ 324ഉം ചെന്നൈയിലാണ്. ആകെ കേസുകൾ 4829 ആയി.\nStory Highlights- coronavirus death toll crosses 1700


മുത്തലാഖ് ക്രിമിനല് കുറ്റമാക്കുന്ന ഓര്‍ഡിനന്‍സ് വീണ്ടുമിറക്കാൻ കേന്ദ്രസർക്കാർ • ഇ വാർത്ത | evartha\nevartha Desk January 11, 2019, 7:54 am January 11, 2019\nമുത്തലാഖ് ക്രിമിനല് കുറ്റമാക്കുന്ന ഓര്‍ഡിനന്‍സ് വീണ്ടും ഇറക്കാൻ നീക്കവുമായി കേന്ദ്രസര്‍ക്കാര്. ലോക്‌സഭ പാസാക്കിയ ബില് രാജ്യസഭയില് അവതരിപ്പിക്കാന് പോലും കഴിയാതെ പോയ സാഹചര്യത്തിലാണ് ഓര്‍ഡിന്‍സ് ഇറക്കുവാനുള്ള നടപടികൾ വേഗത്തിലാക്കുന്നത്.\nകഴിഞ്ഞ ശീതകാല സമ്മേളത്തിലാണ് മുത്തലാഖ് ബില് ലോക്‌സഭ പാസാക്കിയിരുന്നത്. 245 പേര് ബില്ലിനെ പിന്തുണച്ചപ്പോള് 11 പേര് മാത്രമാണ് എതിര്‍ത്തത്. അണ്ണാഡിഎംകെ, തൃണമൂല് , കോണ്‍ഗ്രസ് തുടങ്ങിയ പാര്‍ട്ടികള് ബില്ലിന്‍മേലുള്ള വോട്ടെടുപ്പ് ബഹിഷ്‌കരിച്ചിരുന്നു.\nബില് സെലക്ട് കമ്മിറ്റിക്ക് വിടണം എന്ന് കോണ്‍ഗ്രസ് ആവശ്യപ്പെടുകയും ചെയ്തിരുന്നു. മുത്തലാഖ് ചൊല്ലുന്ന പുരുഷന് മൂന്ന് വര്‍ഷം വരെ തടവും പിഴയും ഉറപ്പാക്കുന്നതാണ് ലോക്‌സഭ പാസാക്കിയ ബില്.


Lockdown | വ്യവസായ സ്ഥാപനങ്ങള് 50 ശതമാനം ജീവനക്കാരുമായി തുറക്കാം; ലോക്ഡൗണ് ഇളവുകള് പ്രഖ്യാപിച്ചു – News18 Malayalam\nLockdown | വ്യവസായ സ്ഥാപനങ്ങള് 50 ശതമാനം ജീവനക്കാരുമായി തുറക്കാം; ലോക്ഡൗണ് ഇളവുകള് പ്രഖ്യാപിച്ചു\nബാങ്കുകള് നിലവിലുള്ളത് പോലെ മൂന്നു ദിവസം പ്രവര്‍ത്തിക്കും. എന്നാല് പ്രവര്‍ത്തി സമയം വൈകിട്ട് അഞ്ചു മണി വരെയാക്കി.\nLast Updated : May 29, 2021, 18:58 IST\nതിരുവനന്തപുരം: സംസ്ഥാനത്ത് ലോക്ഡൗണ് ജൂണ് ഒമ്പത് വരെ നീട്ടിയ സാഹചര്യത്തില് അത്യാവശ്യ പ്രവര്‍ത്തനങ്ങള്‍ക്കായി ഇളവുകള് പ്രഖ്യാപിച്ച് മുഖ്യമന്ത്രി പിണറായി വിജയന്. കയര്, കശുവണ്ടി ഉള്‍പ്പെടെയുള്ള സംസ്ഥാനത്തെ എല്ലാ വ്യവസായ സ്ഥാപനങ്ങള്‍ക്കും 50 ശതമാനം ജീവനക്കാരുമായി തുറന്നു പ്രവര്‍ത്തിക്കാം.\nവ്യവസായ സ്ഥാപനങ്ങള്‍ക്ക് ആവശ്യമായ അസംസ്‌കൃത വസ്തുക്കളും മറ്റും നല്‍കുന്ന സ്ഥാപനങ്ങളും കടകളും ചൊവ്വ, വ്യാഴം, ശനി ദിവസങ്ങളില് അഞ്ചു മണി വരെ പ്രവര്‍ത്തിക്കാം. ബാങ്കുകള് നിലവിലുള്ളത് പോലെ മൂന്നു ദിവസം പ്രവര്‍ത്തിക്കും. എന്നാല് പ്രവര്‍ത്തി സമയം വൈകിട്ട് അഞ്ചു മണി വരെയാക്കി.\nവിദ്യാര്‍ത്ഥികള്‍ക്ക് ആവശ്യമായ സാധനങ്ങള് വില്‍ക്കുന്ന കടകള്, തുണിക്കടകള്, സ്വര്‍ണം, പാദരക്ഷ എന്നീ കടകള്‍ക്ക് തിങ്കള്, ബുധന്, വെള്ളി ദിവസങ്ങളില് വൈകിട്ട് അഞ്ചു മണിവരെ തുറന്നു പ്രവര്‍ത്തിക്കാം. കള്ളു ഷാപ്പുകള്‍ക്ക് കള്ള് പാഴ്‌സലായി നല്‍കാന് അനുമതി നല്‍കി. പാഴ്‌വസ്തുക്കള് സൂക്ഷിക്കുന്ന സ്ഥലങ്ങളില് അവ മാറ്റുന്നതിനായി ആഴ്ചയില് രണ്ടു ദിവസം തുറന്നുപ്രവര്‍ത്തിക്കാം.\nAlso Read-രമേശ് ചെന്നിത്തലയെ മാറ്റിയ വിഷയത്തില് പ്രതികരിക്കാനില്ല; ഘടകകക്ഷികളുടെ തെറ്റിദ്ധാരണ മാറ്റും; ഉമ്മന് ചാണ്ടി\nഅതേസമയം സംസ്ഥാനത്ത് ഇന്ന് 23,513 പേര്‍ക്ക് കോവിഡ്-19 സ്ഥിരീകരിച്ചു. മലപ്പുറം 3990, തിരുവനന്തപുരം 2767, പാലക്കാട് 2682, എറണാകുളം 2606, കൊല്ലം 2177, ആലപ്പുഴ 1984, തൃശൂര് 1707, കോഴിക്കോട് 1354, കോട്ടയം 1167, കണ്ണൂര് 984, പത്തനംതിട്ട 683, ഇടുക്കി 662, കാസര്‍ഗോഡ് 506, വയനാട് 244 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്.\nAlso Read-ലക്ഷദ്വീപിലേക്ക് യാത്രാനിയന്ത്രണം; സഞ്ചാരത്തിന് അനുമതി അഡ്മിനിസ്‌ട്രേറ്ററുടെ ഓഫീസ് വഴി മാത്രം\ncm pinarayi vijayanKerala Lockdownlockdown


ഇന്ത്യ- ആസ്‌ത്രേലിയ ആദ്യ ഏകദിനം ഇന്ന് ഇനിയാണ് കളി • Suprabhaatham\nഇന്ത്യ- ആസ്‌ത്രേലിയ ആദ്യ ഏകദിനം ഇന്ന് ഇനിയാണ് കളി\nJanuary 14, 2020 | 8:28 am IST\nമുംബൈ: വെസ്റ്റ് ഇന്‍ഡീസിനെയും ദക്ഷിണാഫ്രിക്കയെയും നേരിട്ട് അനായാസം പരമ്പര സ്വന്തമാക്കിയ ഇന്ത്യക്ക് ഇനി അഗ്നിപരീക്ഷ. ബദ്ധവൈരികളായ ആസ്‌ത്രേലിയയുമായുള്ള ആദ്യ ഏകദിന ക്രിക്കറ്റ് ഇന്ന് മുംബൈ വാങ്കഡെ സ്റ്റേഡിയത്തില് നടക്കും. ഉച്ചയ്ക്ക് 1.30നാണ് മത്സരം. മത്സരത്തിന് മഴ ഭീഷണിയില്ല.\nകഴിഞ്ഞ പരമ്പരകളില് അപരാജിതരായ ഇരുടീമും ബാറ്റിങ് പിച്ചായ വാങ്കഡെയില് കൊമ്പുകോര്‍ക്കുമ്പോള് വെടിക്കെട്ട് പോരാട്ടം തന്നെ പ്രതീക്ഷിക്കാം.\nഈ വര്‍ഷം ആദ്യം കളിച്ച ശ്രീലങ്കയ്‌ക്കെതിരേയുള്ള ടി20 പരമ്പര അനായാസം സ്വന്തമാക്കിയാണ് കോഹ്‌ലിയും സംഘവും കംഗാരുക്കൂട്ടത്തിനു മുന്നിലെത്തുന്നത്. അതേസമയം, ശ്രീലങ്കയെയും പാകിസ്താനെയും കീഴ്‌പ്പെടുത്തിയാണ് ആസ്‌ത്രേലിയയുടെ വരവ്.\nകഴിഞ്ഞ വര്‍ഷം ഇന്ത്യയില് നടന്ന ഏകദിന, ടി20 പരമ്പരകളില് ഓസീസിനോട് നേരിട്ട പരാജയത്തിന് കണക്കുതീര്‍ക്കാനുറച്ചാവും ഇന്ത്യന് പട മണ്ണിലിറങ്ങുന്നത്. അഞ്ചു മത്സരങ്ങളുടെ ഏകദിന പരമ്പര 2-3നാണ് ഇന്ത്യ കൈവിട്ടത്. തുടര്‍ന്നു നടന്ന രണ്ടു മത്സരങ്ങളുടെ ടി20 പരമ്പരയും തൂത്തുവാരി ഓസീസ് ഇന്ത്യയെ നാണംകെടുത്തിയിരുന്നു. ഇരുടീമും മൂന്ന് ഫോര്‍മാറ്റിലും ഒന്നിനൊന്ന് മെച്ചം. യുവതാരങ്ങളുടെ നിറകുടമായ ഇന്ത്യന് ടീമില് ഷമിയും ബുംറയും തിരിച്ചെത്തിയതും ടീമിന് ആത്മവിശ്വാസം പകരുന്നു.\nഇരുവരെയും കൂടാതെ, സൈനിയും ശര്‍ദുല് താക്കൂറും കൂടി വരുന്നതോടെ ഇന്ത്യന് ബൗളിങ് നിര സുശക്തം. ബാറ്റിങ്ങില് കോഹ്‌ലിയും രോഹിത് ശര്‍മയും ശിഖര് ധവാനും രാഹുലുമാണ് തുരുപ്പുചീട്ട്. അതേസമയം, ഓപ്പണിങ്ങില് വൈസ് ക്യാപ്റ്റനായ രോഹിത് ശര്‍മ തിരിച്ചെത്തിയതോടെ ശിഖര് ധവാന്, ലോകേഷ് രാഹുല് ഇവരില് ആരെ ഓപ്പണറാക്കുമെന്നതാണ് ടീമിനെ പുകയ്ക്കുന്നത്.\nഈയിടെ ഇറങ്ങിയ മത്സരങ്ങളിലെല്ലാം തകര്‍ത്താടിയ രാഹുലിനെ അന്തിമ ഇലവനില് തന്നെ നിര്‍ത്തിയേക്കും. അങ്ങനെയെങ്കില് ധവാന് പുറത്തിരിക്കേണ്ടി വരും. നിലവില് രോഹിത്തിന്റെ ഓപ്പണിങ് സ്ഥാനം മാത്രമേ ഉറപ്പുള്ളൂ.\nകഴിഞ്ഞ വര്‍ഷം ഇന്ത്യയില് പര്യടനം നടത്തി പരമ്പരയുമായി തിരിച്ചതിനേക്കാള് ശക്തമായ ടീമുമായാണ് ഇത്തവണ ഓസീസിന്റെ വരവ്. സൂപ്പര് താരങ്ങളായ സ്റ്റീവ് സ്മിത്ത്, ഡേവിഡ് വാര്‍ണര്, ആരോണ് ഫിഞ്ച് എന്നിവര്‍ക്കൊപ്പം ബാറ്റിങ് സെന്‍സേഷന് മാര്‍നസ് ലബുഷെയ്ന് കൂടി ഇറങ്ങുന്നതോടെ ഇന്ത്യക്കെതിരേ മേല്‍ക്കൈ നേടാന് ഓസീസിന് എളുപ്പം. ഇന്നിറങ്ങിയാല് ഏകദിനത്തില് ലബുഷെയ്‌ന്റെ അരങ്ങേറ്റമാവും ഇത്. പേരുകേട്ട ഇന്ത്യന് ബാറ്റിങ്ങിനെ പിഴുതെറിയാന് പാറ്റ് കമ്മിന്‍സ്, മിച്ചെല് സ്റ്റാര്‍ക്ക് എന്നിവരടങ്ങുന്ന ശക്തമായ ബൗളിങ് നിരയെയും ഓസീസ് കരുതിവച്ചിട്ടുണ്ട്.\nഅതേസമയം, ഡേ നൈറ്റ് പരമ്പരയായതിനാല് മഞ്ഞു വീഴ്ചയെ പ്രതിരോധിക്കാന് പുതിയ പരിശീലനവുമായാണ് ഫിഞ്ച് പടയുടെ തയാറെടുപ്പ്. ഇതിനായി ജസ്റ്റിന് ലാങ്ങറിന്റെ അഭാവത്തില് സഹകോച്ച് ആന്‍ഡ്രു മക്‌ഡൊണാള്‍ഡ് ന നഞ്ഞ പന്തില് ബാറ്റിങ് പരിശീലനം നല്‍കിയാണ് താരങ്ങളെ സജ്ജരാക്കിയിരിക്കുന്നത്. ന നഞ്ഞ പന്തില് പരിശീലിക്കുന്നത് മഞ്ഞുവീഴ്ചയുടെ സമയത്തും പ്രശ്‌നങ്ങളില്ലാതെ കളിക്കാന് ടീമിനെ സഹായിക്കുമെന്നാണ് ആസ്‌ത്രേലിയന് സഹപരിശീലകന് പറയുന്നത്.\nഇന്ത്യ: രോഹിത് ശര്‍മ, ശിഖര് ധവാന്, ലോകേഷ് രാഹുല്, വിരാട് കോഹ്‌ലി (ക്യാപ്റ്റന്), ശ്രേയസ് അയ്യര്, മനീഷ് പാണ്ഡെ, ശിവം ദുബെ, യുസ്‌വേന്ദ്ര ചഹല്, ഋഷഭ് പന്ത്, കേദാര് ജാദവ്, രവീന്ദ്ര ജഡേജ, ശര്‍ദുല് താക്കൂര്, കുല്‍ദീപ് യാദവ്, മുഹമ്മദ് ഷമി, ജസ്പ്രീത് ബുംറ.\nആസ്‌ത്രേലിയ: ആരോണ് ഫിഞ്ച് (ക്യാപ്റ്റന്), ഡേവിഡ് വാര്‍ണര്, മാര്‍നസ് ലബുഷെയ്ന്, സ്റ്റീവ് സ്മിത്ത്, അലെക്‌സ് കാരി, ആഷ്ടണ് ടേര്‍ണര്, ആഷ്ടണ് ഏഗര്, പാറ്റ് കമ്മിന്‍സ്, മിച്ചെല് സ്റ്റാര്‍ക്ക്, കെയ്ന് റിച്ചാര്‍ഡ്‌സന്, ആദം സാംപ, പീറ്റര് ഹാന്‍്ഡ്‌സ്‌കോംപ്, ജോഷ് ഹാസില്‍വുഡ്.\nമറ്റൊരു വിപ്ലവത്തിന് തിരികൊളുത്തി ബെയ്‌റൂത്ത് ദുരന്തം; ആളുകള് തെരുവില്, മന്ത്രി രാജിവച്ചു\nഇംഗ്ലീഷിലോ തമിഴിലോ സംസാരിക്കണമെന്ന് ആവശ്യപ്പെട്ടപ്പോള് ‘ഇന്ത്യക്കാരി തന്നെയാണോയെന്ന് ചോദിച്ചു’: സി.ഐ.എസ്.എഫ് ഉദ്യോഗസ്ഥര്‍ക്കെതിരെ കനിമൊഴി\nസംസ്ഥാനത്ത് 34 പുതിയ ഹോട്ട് സ്‌പോട്ടുകള് കൂടി, എട്ടെണ്ണം ഒഴിവാക്കി\nസഊദിയിൽ ഇന്ന് 1,599 രോഗ മുക്തി, 37 മരണം, 1,428 പുതിയ രോഗികൾ\nസംസ്ഥാനത്ത് ഇന്ന് 1,211 പേര്‍ക്ക് കൊവിഡ്; 1026 പേര്‍ക്കും സമ്പര്‍ക്കത്തിലൂടെ


ശബരിമല പട്ടിക: യുവതികൾ 17 പേർമാത്രം | Sabarimala Women Entry List\nശബരിമല പട്ടിക: യുവതികൾ 17 പേർമാത്രം\nJan 24, 2019, 04:00 AM IST\nഅജയ്‌ഘോഷിന്റെ പണമടങ്ങിയ പെട്ടിയുടെ പൂട്ട് തകർത്തതായി സൂചന\nകൊച്ചി: വൈറ്റിലയിൽ ‘സുരേഷ് കല്ലട’ ബസിൽനിന്ന് യാത്രക്കാരെ മർദിച്ചിറക്കിവിട്ട സംഭവത്തിൽ, ..\nതിരുവനന്തപുരം: ശബരിമല ദർശനം നടത്തിയെന്നുകാട്ടി പോലീസ് സുപ്രീം കോടതിയിൽ സമർപ്പിച്ച പട്ടികയിൽ യുവതികൾ 17 പേർ മാത്രം. നിലവിലെ പട്ടികയിൽനിന്ന് 34 പേരെ ഒഴിവാക്കാൻ ചീഫ് സെക്രട്ടറി ടോം ജോസിന്റെ നേതൃത്വത്തിലുള്ള ഉന്നതതലസമിതി ശുപാർശചെയ്തു. സർക്കാർ സമർപ്പിച്ച 51 പേരുടെ പട്ടികയിൽ പുരുഷൻമാരും 50 വയസ്സുകഴിഞ്ഞവരും ഉൾപ്പെട്ടത് വിവാദമായതിനു പിന്നാലെയാണ് പട്ടിക പുനഃപരിശോധിക്കാൻ തീരുമാനിച്ചത്.\nസർക്കാർ സമർപ്പിച്ച പട്ടികയിൽ നാലു പുരുഷൻമാരും 50 വയസ്സിനുമേൽ പ്രായമുള്ള 30 പേരും ഉൾപ്പെട്ടുവെന്നാണ് സമിതിയുടെ കണ്ടെത്തൽ. ചീഫ് സെക്രട്ടറി, ആഭ്യന്തര അഡീഷണൽ ചീഫ് സെക്രട്ടറി, സംസ്ഥാന പോലീസ് മേധാവി എന്നിവരടങ്ങുന്നതാണ് സമിതി. കോടതിയിൽ നൽകുന്നതിന് പട്ടിക തയ്യാറാക്കാൻ കാട്ടിയ തിടുക്കവും കാര്യക്ഷമതയില്ലായ്മയുമാണ് അബദ്ധത്തിനു കാരണമായതെന്നാണ് വിലയിരുത്തൽ.\nവെർച്വൽ ക്യൂ വഴി രജിസ്റ്റർ ചെയ്ത 51 യുവതികൾ മലകയറിയെന്ന് കാട്ടിയാണ് സർക്കാർ പട്ടിക സമർപ്പിച്ചത്. ഇവരുടെ ആധാർ നമ്പറും ഫോൺ നമ്പരും ഇതിലുണ്ടായിരുന്നു. മാധ്യമങ്ങൾ വിളിച്ചന്വേഷിപ്പിച്ചപ്പോൾ പലരും 50 വയസ്സിനു മുകളിൽ പ്രായമുള്ളവരാണെന്ന് കണ്ടെത്തി. പുരുഷൻമാർ ഉൾപ്പെട്ടതും പുറത്തായി. ആധാർ, ഫോൺ നമ്പറുകൾ ഉണ്ടായിരുന്നിട്ടും പരിശോധിച്ച് ഉറപ്പുവരുത്താൻ അധികൃതർ മെനക്കെടാതിരുന്നതാണ് സർക്കാരിനു നാണക്കേടുണ്ടാക്കിയത്.\nContent Highlights: Sabarimala Women Entry List\nവോട്ടിടാൻ അവർ വന്നു; പുഴ കടന്ന് മലകൾക്കിപ്പുറം\nതീരദേശത്ത് കനത്ത പോളിങ്; സമാധാനപരം\n19 വർഷത്തിനുേശഷം മോഹൻലാൽ പോളിങ് ബൂത്തിൽ\nയന്ത്രം കേടായി; കൈയിൽ മഷിയിട്ട് കർദിനാൾ വോട്ടുചെയ്യാതെ മടങ്ങി\nയന്ത്രം ചതിച്ചു; വെള്ളിക്കോത്ത് സ്കൂളിൽ വോട്ടെടുപ്പ് തീർന്നത് രാത്രി 9.25-ന്\nകരിപ്പൂരിൽ 63 ലക്ഷം രൂപയുടെ സ്വർണം പിടികൂടി\nപത്തനംതിട്ടയിൽ വോട്ടിൽ വൻ വർധന; കൂട്ടിയും കിഴിച്ചും മുന്നണികൾ


നാളുകളെണ്ണി മൈസൂരു; ഒരുക്കങ്ങൾ അവസാനഘട്ടത്തിൽ : Deepika.com Nri News Bangalore\nMonday, September 11, 2017 10:30 AM IST\nമൈസൂരു: ദസറ വിളിപ്പാടകലെ എത്തിയതോടെ ആഘോഷത്തിനായുള്ള ഒരുക്കങ്ങൾ അവസാനഘട്ടത്തിൽ. ജില്ലാ ഭരണകൂടത്തിന്‍റെ നേതൃത്വത്തിലാണ് ഒരുക്കങ്ങൾ പുരോഗമിക്കുന്നത്. ഈമാസം 21 മുതൽ 30 വരെയാണ് ദസറ ആഘോഷങ്ങൾ. 21ന് ചാമുണ്ഡി മലയിലാണ് ഉദ്ഘാടന ചടങ്ങുകൾ. കന്നഡ സാഹിത്യകാരൻ കെ.എസ് നിസാർ അഹമ്മദാണ് ഇത്തവണ ദസറയുടെ ഉദ്ഘാടകൻ. മൈസൂരു ഡപ്യൂട്ടി കമ്മീഷണർ ഡി. രണ്‍ദീപ്, മൈസൂരു മേയർ എ ം.ജെ. രവികുമാർ എന്നിവരുടെ നേതൃത്വത്തിൽ അദ്ദേഹത്തെ നേരിട്ട് ക്ഷണിച്ചു. കൂടാതെ, മുഖ്യമന്ത്രി സിദ്ധരാമയ്യ, ഗവർണർ വാജുഭായ് ആർ. വാല, കർണാടക ഹൈക്കോടതി ചീഫ് ജസ്റ്റീസ് എസ്.കെ. മുഖർജി എന്നിവരെയും മൈസൂരു മഹാറാണി പ്രമോദാ ദേവിയെയും ഒൗദ്യോഗികമായി ക്ഷണിച്ചു.\nദസറയുടെ ഭാഗമായുള്ള യോഗ ദസറയും 21ന് ആരംഭിക്കും. വൈകുന്നേരം ആറിന് മൈസൂരു ജില്ലയുടെ ചുമതലയുള്ള മന്ത്രി എച്ച്.സി. മഹാദേവപ്പ ഉദ്ഘാടനം ചെയ്യും. ഓവൽ മൈതാനിയിൽ യോഗ പ്രദർശനവും 24ന് സംസ്ഥാനതല യോഗ മത്സരവും സംഘടിപ്പിച്ചിട്ടുണ്ട്. ദസറയുടെ ഭാഗമായുള്ള കാർഷിക ദസറ 22 മുതൽ 24 വരെ ജെ.കെ. മൈതാനിയിൽ നടക്കും. മൈസൂരു ജില്ലയുടെ ചുമതലയുള്ള മന്ത്രി എച്ച്.സി. മഹാദേവപ്പ പരിപാടി ഉദ്ഘാടനം ചെയ്യും. ആയിരക്കണക്കിന് കർഷകർ അണിനിരക്കുന്ന ഘോഷയാത്ര, കാർഷികോപകരണങ്ങളുടെ പ്രദർശനം എന്നിവയും കൊട്ടാരപരിസരത്ത് നടക്കും. കർഷകർ അഭിമുഖീകരിക്കുന്ന പ്രശ്നങ്ങൾ പ്രതിപാദിക്കുന്ന സെമിനാറുകൾ, കർഷകർക്കായുള്ള മത്സരങ്ങൾ എന്നിവയും കാർഷികദസറയിൽ ഒരുക്കുന്നുണ്ട്. നാലുദിവസത്തെ ദസറ കവിസമ്മേളനം 24 മുതൽ ജഗൻമോഹൻ കൊട്ടാരത്തിൽ നടക്കും.\nദസറയുടെ പ്രധാന ആകർഷണങ്ങളിലൊന്നായ ഭക്ഷ്യമേള ഇത്തവണ മൂന്നു വേദികളിലായാണ് നടക്കുന്നത്. സ്കൗട്ട്സ് ആൻഡ് ഗൈഡ്സ് ഗ്രൗണ്ട്സിൽ സെപ്റ്റംബർ 21 മുതൽ 28 വരെയും ലളിത മഹൽ ഹെലിപാഡിനു സമീപമുള്ള എംയുഡിഎ ഗ്രൗണ്ട്സിലും സതഗള്ളി ബസ് സ്റ്റാൻഡിനു സമീപവുമുള്ള വേദിയിലും 21 മുതൽ 30 വരെയുമാണ് ഭക്ഷ്യമേള നടക്കുന്നത്.\nദസറയുടെ പ്രധാന ആകർഷണമായ ജംബുസവാരിയും ദസറ ഘോഷയാത്രയും മുപ്പതിനാണ് നടക്കുന്നത്. ജംബുസവാരിക്കായുള്ള ആനകളുടെ പരിശീലനം നേരത്തെ തന്നെ ആരംഭിച്ചിരുന്നു. ഭാരം വഹിച്ചുള്ള പരിശീലനം, പീരങ്കി വെടിയൊച്ച കേൾക്കുന്പോൾ വിരണ്ടുപോകാതിരിക്കാനുള്ള പരിശീലനം എന്നിവയും ജംബുസവാരിക്കായുള്ള റിഹേഴ്സലും കഴിഞ്ഞ ദിവസങ്ങളിലായി നടന്നു.\nദസറയുടെ ഭാഗമായി സംഘടിപ്പിക്കുന്ന ചലച്ചിത്രമേള കൂടുതൽ ആകർഷകമാക്കാനുള്ള ശ്രമത്തിലാണ് സംഘാടകർ. വിവിധ ഭാഷകളിൽ നിന്നായി 56 ചിത്രങ്ങൾ പ്രദർശനത്തിലുണ്ടാകും. 21ന് കലാമന്ദിരയിൽ നടക്കുന്ന ചടങ്ങിൽ മുഖ്യമന്ത്രി സിദ്ധരാമയ്യ ചലച്ചിത്രമേള ഉദ്ഘാടനം ചെയ്യും. 22 മുതൽ 28 വരെ നടക്കുന്ന മേളയിൽ സംസ്ഥാന, ദേശീയ, അന്തർദേശീയ ചലച്ചിത്രമേളകളിൽ ശ്രദ്ധ നേടിയ ചലച്ചിത്രങ്ങൾ, സാമൂഹിക പ്രസക്തിയുള്ള ചലച്ചിത്രങ്ങൾ എന്നിവയും പ്രദർശിപ്പിക്കും. മാൻഹോൾ, മഹേഷിന്‍റെ പ്രതികാരം എന്നീ ചിത്രങ്ങളാണ് മലയാളത്തിൽ നിന്നുമുള്ളത്. നഗരത്തിലെ ഡിസിആർ സിനിമാസ്, ഐനോക്സ് എന്നിവിടങ്ങളിലാണ് പ്രദർശനം നടക്കുന്നത്.\nദസറ കനത്ത സുരക്ഷയിൽ\nഇത്തവണത്തെ ദസറയ്ക്ക് കനത്ത സുരക്ഷ ഏർപ്പെടുത്തുമെന്ന് മൈസൂരു പോലീസ് കമ്മീഷണർ ഡോ. എ. സുബ്രഹ്മണ്യേശ്വര റാവു അറിയിച്ചു. വിവിധ ജില്ലകളിൽ നിന്നുള്ള 3,500 പോലീസുകാരെയാണ് സുരക്ഷാ ജോലിക്കായി നിയമിക്കുന്നത്. സെപ്റ്റംബർ ഇരുപതിന് 2,500 പേരും 27ന് ബാക്കി ആയിരം പേരും മൈസൂരുവിൽ എത്തി ചുമതല ഏറ്റെടുക്കും. ദസറയ്ക്കു മുന്നോടിയായുള്ള എല്ലാ സുരക്ഷാ ക്രമീകരണങ്ങളും പൂർത്തിയായതായും കമ്മീഷണർ അറിയിച്ചു.\nഇത്തവണ ദസറ ഘോഷയാത്രയ്ക്ക് സുരക്ഷയൊരുക്കാൻ പോലീസ് പ്രത്യേക ബാരിക്കേഡുകൾ ഉപയോഗിക്കും. കഴിഞ്ഞ വർഷം ഘോഷയാത്ര കാണാനെത്തിയ ജനക്കൂട്ടം ബാരിക്കേഡ് തള്ളിനീക്കി കൊട്ടാരവളപ്പിലെ രാജമാർഗയിൽ കടന്നതിനെ തുടർന്ന് യാത്ര തടസപ്പെട്ടിരുന്നുവെന്നും കമ്മീഷണർ ചൂണ്ടിക്കാട്ടി. ഇതുമായി ബന്ധപ്പെട്ട് നിരവധി പരാതി ലഭിച്ചിരുന്നു. സംഭവത്തിന് തെളിവായി സിസിടിവി ദൃശ്യങ്ങളുണ്ടെന്നും അദ്ദേഹം പറഞ്ഞു. ഇത്തരം സാഹചര്യങ്ങൾ ഒഴിവാക്കുന്നതിനായി ഇത്തവണ ബംഗളൂരുവിൽ നിന്ന് പ്രത്യേക ബാരിക്കേഡുകൾ എത്തിച്ചതായും കമ്മീഷണർ കൂട്ടിച്ചേർത്തു.\nദസറയ്ക്ക് ഓണ്‍ലൈൻ ടിക്കറ്റ്\nതിരക്കേറിയ ദസറ സീസണിൽ വിനോദസഞ്ചാര കേന്ദ്രങ്ങളിലെ സഞ്ചാരികളുടെ നീണ്ട ക്യൂ ഒഴിവാക്കാൻ ഇ-ടിക്കറ്റിംഗ് സംവിധാനമൊരുങ്ങുന്നു. നമ്മ മൈസൂരു എന്ന വെബ്സൈറ്റ് വഴിയാണ് ഇ-ടിക്കറ്റുകൾ ലഭ്യമാക്കുന്നത്. ഈ ടിക്കറ്റുകൾ ഉപയോഗിച്ച് മൈസൂരുവിലെ വിവിധ വിനോദസഞ്ചാര കേന്ദ്രങ്ങൾ സന്ദർശിക്കാനാകും. മൈസൂരു കൊട്ടാരം, മൃഗശാല, കെആർഎസ് അണക്കെട്ട്, ചാമുണ്ഡി ഹിൽസ്, കരഞ്ചി തടാകം എന്നിവിടങ്ങളിലേക്കാണ് ഓണ്‍ലൈൻ ടിക്കറ്റ് ലഭിക്കുന്നത്.\nദസറയോടനുബന്ധിച്ച് നഗരത്തിലെത്തുന്ന സഞ്ചാരികൾക്കായി കർണാടക സംസ്ഥാന വിനോദസഞ്ചാര വികസന കോർപറേഷൻ (കെഎസ്ടിഡിസി) ഗോൾഡൻ ചാരിയറ്റ് ആഡംബര ട്രെയിനിൽ സ്പെഷൽ ടൂർ പാക്കേജ് ഒരുക്കി.\nരണ്ടു രാത്രിയും ഒരു പകലും അടങ്ങുന്നതാണ് പാക്കേജ്. 44 കാബിനുകളിലായി 88 പേർക്ക് സഞ്ചരിക്കാനാകും. ഇന്ത്യൻ സഞ്ചാരികൾക്ക് 25,000 രൂപയും വിദേശികൾക്ക് 40,000 രൂപയുമാണ് പാക്കേജ് നിരക്ക്.\nദസറ ആഘോഷങ്ങളുടെ ഭാഗമായി മൈസൂരുവിലേക്കുള്ള ഇതരസംസ്ഥാന വാഹനങ്ങൾക്ക് നികുതിയിളവ് പ്രഖ്യാപിച്ചു. സെപ്റ്റംബർ ഒന്പതു മുതൽ ഒക്ടോബർ എട്ടു വരെയാണ് നിരക്കിളവ്. അതേസമയം, മൈസൂരു നഗരപരിധിയിൽ മാത്രമേ നിരക്കിളവ് ബാധകമുള്ളൂ. ദസറ അവസരത്തിൽ മൈസൂരുവിലേക്ക് കൂടുതൽ സന്ദർശകരെ ആകർഷിക്കാനാണ് നികുതിയിളവ് പ്രഖ്യാപിച്ചത്.


‘അടുത്ത ശ്വാസമെടുക്കാൻ ജീവിച്ചിരിക്കുമോ എന്നുവരെ തോന്നിപ്പോയ നിമിഷങ്ങൾ’: ഷാജുവിനെ കാത്തിരിക്കുന്ന സന്തോഷം | shaju sreedhar family | shaju sreedhar daughters\nMonday 03 January 2022 12:48 PM IST\nവർഷങ്ങൾക്കു മുൻപാണ്. സ്റ്റേജുകൾ തോ റും മോഹൻലാലിനെ അനുകരിച്ച് കയ്യടി നേ ടി നടക്കുന്നതിനിടെ ഷാജുവിന് വീട്ടുകാർ അ ന്ത്യശാസനം നൽകി, ‘വല്ലപ്പോഴും മാത്രം വരുമാനം കിട്ടുന്ന മിമിക്രിയുടെ പിന്നാലെ നടന്ന് ഇനിയും ജീവിതം പാഴാക്കാൻ പറ്റില്ല. വല്ല കംപ്യൂട്ടർ കോഴ്സും പഠിച്ച് ഗൾഫിനു വിമാനം കയറിക്കോളണം.’ എല്ലാം അവസാനിപ്പിച്ച് നാട്ടിലെത്തിയ ഷാജുവിനെ തേടി സിനിമയിൽ നിന്നു വിളി യെത്തി. അതു ദൈവത്തിന്റെ വിളിയായിരുന്നു, അങ്ങനെ ഷാജു ശ്രീധർ സിനിമാനടനായി. സിനിമയിൽ 25 വർഷം പൂർത്തിയാക്കിയ സന്തോഷത്തിനൊപ്പം മറ്റൊരു ഹാപ്പി ന്യൂസ് കൂടി പാലക്കാട്ടെ ‘ശ്രീനന്ദനം’ വീടിനു പറയാനുണ്ട്. ഷാജുവിന്റെയും ചാന്ദ്നിയുടെയും മൂത്ത മകൾ നന്ദന സിനിമയിൽ നായികയാകുന്നു.\nഅച്ഛന്റെയും അമ്മയുടെയും വഴിയേ രണ്ടു മക്കളും സിനിമയിലെത്തിയതിന്റെ സന്തോഷം തെല്ലും മറയ്ക്കാതെയാണ് ഷാജു പറഞ്ഞു തുടങ്ങിയത്. ‘‘മിമിക്രി കളിച്ചു നടന്ന കാലത്ത് ഒരു സിനിമയിലെങ്കിലും മുഖം കാണിക്കണമെന്നായിരുന്നു ഏറ്റവും വലിയ മോഹം. ആ ഞാൻ സിനിമകളിലും സീരിയലുകളിലും നായകനായി 25 വർഷം പിന്നിട്ടു. സിനിമയിലെ നായികയെ ജീവിതത്തിലും നായി കയാക്കി. ഇപ്പോൾ രണ്ടു മക്കളും സിനിമയിൽ.\nനഷ്ടങ്ങളെ കുറിച്ച് ഓർക്കാൻ ഇഷ്ടമില്ല. കിട്ടിയതെല്ലാം ബോണസാണ്. ഇന്ത്യൻ സിനിമയിലെ ഇതിഹാസം അമിതാഭ് ബച്ചനടക്കം അന്യഭാഷാ സൂപ്പർസ്റ്റാറുകൾക്കൊപ്പം പരസ്യത്തിൽ അഭിനയിക്കാനുള്ള ഭാഗ്യം വരെയുണ്ടായി. ഈ വർഷം റിലീസാകാനുള്ള ‘തീർപ്പി’ലാണ് കരിയറിലെ തന്നെ ഏറ്റവും മികച്ച കഥാപാത്രം.’’\nഭാര്യ ചാന്ദ്നിയും മക്കളായ നന്ദനയും നീലാഞ്ജനയും ഷാജു പറയുന്നതു കേട്ടിരുന്നു.\nമിമിക്രിയിൽ നിന്നാണ് തുടക്കം. ആ കാലം ഓർക്കാറുണ്ടോ ?\nപാലക്കാട് മുണ്ടൂരാണ് എന്റെ ഗ്രാമം. നാട്ടിലെ മിക്കവാറും എല്ലാ അമ്പലങ്ങളിലും അൻപതു രൂപ ശമ്പളത്തിന് പ്രോഗ്രാം അവതരിപ്പിച്ചിട്ടുണ്ട്. ഞാൻ, വിനോദ്, രവി, ജയകൃഷ്ണൻ... സൂപ്പർ ജോക്കേഴ്സ് എന്ന ഞങ്ങളുടെ ട്രൂപ്പിനു പുറമേ നാദം ഓർക്കസ്ട്രയിലും മിമിക്രി കളിക്കാൻ പോകും. സംഗീതസംവിധായകൻ ശ്രീറാം ഒക്കെ ആ ഓർക്കസ്ട്രയിലെ താരമായിരുന്നു. അമ്പലപ്പറമ്പിൽ ചെന്നിറങ്ങിയാൽ ബോക്സും മൈക്കും സെറ്റ് ചെയ്യുന്നതടക്കം എല്ലാ ജോലികളും രസത്തോടെ ചെയ്യും.\nഒരു ഓണക്കാലത്ത് കസെറ്റ് റിക്കോർഡ് ചെയ്യാനായി കൊച്ചിയിലെ സ്റ്റുഡിയോയിൽ പോയി. മോഹൻലാലിന്റെ ശബ്ദമാണ് എന്റെ മാസ്റ്റർപീസ്. സ്റ്റുഡിയോയിൽ എന്റെ അനുകരണം കേട്ട ജീവൻ നാസർ അദ്ദേഹത്തിന്റെ ട്രൂപ്പിലേക്കു വിളിച്ചു. അങ്ങനെ കൊച്ചിയായി തട്ടകം. എവിടെയായാലും സീസണ് കഴിഞ്ഞാൽ പ്രോഗ്രാമുണ്ടാകില്ല. പിന്നെ, ആകെ ബുദ്ധിമുട്ടാണ്. ആ കാലത്താണ് വീട്ടുകാർ എല്ലാം നിർത്തണമെന്ന അന്ത്യശാസനം നൽകിയത്. അതോടെ നാട്ടിലേക്കു തിരിച്ചുപോയി.\nഗൾഫിലേക്കു പറക്കാനിരുന്ന ആളെയാണ് സിനിമ വിളിച്ചത് ?\nനാട്ടിൽ കംപ്യൂട്ടർ കോഴ്സിനു ചേർന്നെങ്കിലും പാരഡി ക സെറ്റുകളിൽ ലാലേട്ടന്റെ ശബ്ദം ചെയ്യാൻ പതിവായി പലരും വിളിക്കുമായിരുന്നു. അങ്ങനെയിരിക്കെ ‘വാർധക്യപുരാണം’ എന്ന സിനിമയിൽ അബി, ലാലേട്ടനെ അനുകരിക്കുന്ന സീനിൽ ഡബ് ചെയ്യാൻ അവസരം കിട്ടി. അതോടെ സിനിമാമോഹം മനസ്സിൽ കയറിക്കൂടി. അങ്ങനെയാണ് ‘മിമിക്സ് ആക്‌ഷൻ 500’ എന്ന ഒരുപാടു നായകന്മാരുള്ള സിനിമയിലെ ഒരു നായകനാകാൻ ചാൻസ് കിട്ടിയത്.\nവലിയ ആവേശത്തോടെയാണ് ആ സിനിമ ചെയ്തതെങ്കിലും അതിനു പിന്നിൽ മറ്റൊരു ദുഃഖം ഉണ്ട്. ആ സിനിമയടക്കം ആദ്യത്തെ മൂന്നുനാലു സിനിമകൾക്ക് പ്രതിഫലമൊന്നും കിട്ടിയിട്ടേയില്ല. ഭക്ഷണവും താമസവും അറേഞ്ച് ചെയ്യും. സിനിമയോടുള്ള ഇഷ്ടം കൊണ്ട് അറിഞ്ഞ് എന്തെങ്കിലും തന്നാൽ വാങ്ങാം എന്നായിരുന്നു എന്റെ മനസ്സിലും.\nസിനിമകൾ ഹിറ്റ് ആയതോടെ നാട്ടിലൊക്കെ സിനിമാനായകൻ എന്ന പരിവേഷം വന്നു. എന്റെ തലയുള്ള പോസ്റ്ററിനു മുന്നിലൂടെ, ‘ദേ കണ്ടില്ലേ...’ എന്ന മട്ടിൽ അങ്ങോട്ടും ഇങ്ങോട്ടും നടക്കുന്നതായിരുന്നു അന്നത്തെ ഹരം. ആ ളുകൾ തിരിച്ചറിയുന്നുണ്ടോ എന്ന് ഇടയ്ക്കിടെ കണ്ണുകൾ തേടും. സിനിമയിൽ നിന്നു കാര്യമായ വരുമാനം ഉണ്ടായില്ലെങ്കിലും മറ്റൊരു ഗുണമുണ്ടായി. സിനിമാനടൻ അവതരിപ്പിക്കുന്ന മിമിക്രിക്ക് നല്ല പ്രതിഫലം കിട്ടി. പിന്നെ, പ്രഗത്ഭരായ നടന്മാർ നരേന്ദ്രപ്രസാദ് സാർ, രാജൻ പി. ദേവ് സാർ, പപ്പു ചേട്ടൻ, ജഗതി ചേട്ടൻ തുടങ്ങി കുറേ പേരുടെയൊപ്പം നിന്ന് അഭിനയം കാണാനും പഠിക്കാനും പറ്റി.\nനായകനും കൊമേഡിയനുമായി തിളങ്ങിയ കാലത്തു തന്നെ സീരിയലിലേക്കു കളം മാറി ?\n30 സിനിമകളിൽ നായകനും ഉപനായകനുമായ ശേഷമാണ് സീരിയലിലേക്കു മാറിയത്. സീരിയലിൽ സിനിമയുടെയത്ര ഇല്ലെങ്കിലും കൃത്യമായി പ്രതിഫലം കിട്ടും. പിന്നെ, സിനിമയിൽ റോളുകൾ തിരഞ്ഞെടുക്കുന്നതെങ്ങനെ എ ന്നൊന്നും പറഞ്ഞു തരാനും ആരുമില്ലായിരുന്നു.\nലാലേട്ടന്റെ ശബ്ദം അനുകരിച്ചിരുന്നത് ഗുണവും ദോഷവുമായിട്ടുണ്ട്. ആ ശബ്ദമാണ് എന്നെ സിനിമയിലേക്ക് എത്തിച്ചത്. പക്ഷേ, അഭിനയിക്കുമ്പോഴും ലാലേട്ടൻ കടന്നുവരുന്നു എന്നു പറഞ്ഞ് പലരും പിന്നീട് വിമർശിച്ചു. സീരിയലിലേക്കു കളം മാറ്റിയതോടെ ആ അപവാദവും നിന്നു. പിന്നെ, സീരിയലാണല്ലോ എനിക്ക് ചാന്ദ്നിയെ തന്നത്. സീരിയലിലും ഇനി ചെയ്യാനൊന്നുമില്ല എന്നു വന്നതോടെ വീണ്ടും സിനിമയിലേക്ക്. അപ്പോഴേക്കും സ്വഭാവറോളുകൾ കിട്ടിത്തുടങ്ങി. ‘തീർപ്പും’ ‘കുറുപ്പു’മൊക്കെയാണ് റിലീസാകാനുള്ളത്. ‘പ്രിയൻ ഓട്ടത്തിലാണ്’, ‘അർധരാത്രിയിലെ കുട’ തുടങ്ങി കുറേ സിനിമകൾ ഷൂട്ടിങ് കഴിഞ്ഞു.\nപ്രണയകാലത്തെ കുറിച്ച് മക്കളോടു പറഞ്ഞിട്ടുണ്ടോ ?\nഷാജു: അവർ കുട്ടിക്കാലം മുതലേ എല്ലാം കേട്ടാണ് വളരുന്നത്. അതൊന്നും മറച്ചുവച്ചിട്ട് കാര്യമില്ലല്ലോ. പക്ഷേ, ചില കഥകളൊക്കെ എഡിറ്റ് ചെയ്യും. അവരെങ്ങാനും അതുകേട്ട് ത്രില്ലടിച്ചു പ്രേമിക്കാൻ പോയാലോ...\nചാന്ദ്നി: സീരിയലിൽ നായികയും നായകനുമായ കാലത്താണ് ഞങ്ങൾ അടുപ്പത്തിലായത്. അന്നത്തെ ഒരു സീരിയലിൽ ഞങ്ങൾ വിവാഹിതരാകുന്നുണ്ട്. ആദ്യരാത്രി പാലുമായി വരുന്ന രംഗത്ത്, പാൽ ഗ്ലാസ് വാങ്ങിയ ശേഷം ഷാജു ചേട്ടൻ എന്റെ കയ്യിൽ ഉമ്മ വയ്ക്കും. കുറേ ടേക്ക് എടുത്തിട്ടും അതു ശരിയാകുന്നില്ല. ഓരോ ഉമ്മ കിട്ടുമ്പോഴും എനിക്കു മനസ്സിലാകുന്നുണ്ട് ടേക്ക് ഓക്കെ അല്ലാതാക്കുന്നത് ചേട്ടന്റെ നമ്പരാണെന്ന്. പക്ഷേ, സംവിധായകനടക്കം ആർക്കും അതൊന്നും മനസ്സിലായില്ല.\nഒളിച്ചോട്ടവും വിവാഹവുമൊക്കെ ഭൂകമ്പമുണ്ടാക്കിയോ ?\nഷാജു: വലിയ ഭൂകമ്പമാകുമെന്നു കരുതിയാണ് എല്ലാം പ്ലാൻ ചെയ്തത്. പ്രണയത്തിലാണെന്ന് വീട്ടുകാർ അറിഞ്ഞതോടെ ഞങ്ങൾക്ക് ഒന്നിച്ച് സെറ്റിൽ പോലും കയറാൻ പറ്റില്ലെന്ന മട്ടിലായി കാര്യങ്ങൾ. ആയിടയ്ക്ക് എനിക്കൊരു വിദേശ ഷോ വന്നു. അതിൽ ചാന്ദ്നിയെ കൂടി ഉൾപ്പെടുത്താൻ സംഘാടകരെ കൊണ്ടു സമ്മതിപ്പിച്ചു. ഷോയ്ക്കു കുറച്ചു ദിവസം മുൻപ് പാലക്കാടു നിന്ന് കൊച്ചിയിൽ വന്ന് ചാന്ദ്നിയെ കടത്തി. തിരികെ പോകും വഴി അമ്പലത്തിൽ വച്ച് മാലയിടലും റജിസ്റ്റർ വിവാഹവും. പത്രക്കാരെ വിളിച്ച് ഞങ്ങൾ വിവാഹിതരായി എന്നും അറിയിച്ചു. വീട്ടുകാരുടെ എതിർപ്പുകൾ അതുവരെയേ ഉണ്ടായുള്ളൂ. പിന്നാലെ പാലക്കാടും കൊച്ചിയിലും റിസപ്ഷൻ നടത്തി.\nവിവാഹശേഷം അഭിനയിക്കേണ്ട എന്നത് ചാന്ദ്നിയുടെ കൂടി തീരുമാനമായിരുന്നു. ഈയിടെ ഒരു ജ്വല്ലറി പരസ്യത്തിൽ നായികയുടെ അമ്മ വേഷത്തിലേക്കും വിളിച്ചു. പക്ഷേ, സ്വീകരിച്ചില്ല.\nചാന്ദ്നി: അച്ഛനും ദിവ്യാഉണ്ണിയുടെ അച്ഛൻ ഉണ്ണിയങ്കിളും ഒന്നിച്ചാണ് ജോലി ചെയ്തിരുന്നത്. ഒരിക്കൽ ഉണ്ണി അങ്കിളിന്റെ വീട്ടിൽ ചെന്നപ്പോൾ സീരിയൽ ഷൂട്ടിങ് നടക്കുന്നു. എന്നോട് അഭിനയിക്കാൻ താത്പര്യമുണ്ടോ എന്നു ചോദിച്ചു. ഒഴിഞ്ഞു മാറിയെങ്കിലും ഉണ്ണിയങ്കിൾ നിർബന്ധിച്ച് സ്ക്രീൻ ടെസ്റ്റ് ചെയ്യിച്ചു. അദ്ദേഹമാണ് എന്നെ ക്യാമറയുടെ മുന്നിലെത്തിച്ചത്. അന്നു ദിവ്യ ഉണ്ണി ബാലതാരമായി അഭിനയിക്കുന്നേയുള്ളൂ. അഭിനയം നിർത്തിയ വിവരം അറിഞ്ഞപ്പോഴും ഉണ്ണിയങ്കിൾ വിളിച്ചിരുന്നു, അങ്ങനെയൊന്നും തീരുമാനിക്കരുത് എന്നു പറയാൻ. ഇനി ക്യാമറയ്ക്കു മുന്നിൽ നിൽക്കാൻ പറ്റില്ലെന്ന തോന്നലാണ്. അച്ഛനും മക്കളും കൂടി ടിക്ടോക് വിഡിയോ എടുക്കുമ്പോൾ പോലും ആ വഴിക്കു പോകാറില്ല.\nമക്കളുടെ അഭിനയം കണ്ടപ്പോൾ എന്തുതോന്നി ?\nഷാജു: മക്കളുടെ കൂടെ ചെയ്ത ഒരു ടിക്ടോക് വിഡിയോ വാട്സ്ആപ് സ്റ്റാറ്റസ് ആക്കിയിരുന്നു. അതുകണ്ടിട്ടാണ് അനൂപ് മേനോൻ സംവിധാനം ചെയ്ത ‘കിങ് ഫിഷി’ലേക്ക് നീലുവിനെ വിളിച്ചത്. പിന്നെ, കലാഭവൻ ഷാജോൺ സംവിധാനം ചെയ്ത ‘ബ്രദേഴ്സ് ഡേ.’ ‘അയ്യപ്പനും കോശിയി’ലും പൃഥ്വിരാജിന്റെ മകളായി അഭിനയിച്ചതോടെ അവൾക്കു സ്റ്റാർഡം വന്നെന്നു തോന്നുന്നു. ടിക്ടോക് ചെയ്യുമ്പോൾ ‘അച്ഛന്റെ ടൈമിങ് ശരിയല്ല’ എന്നൊക്കെ പറഞ്ഞ് ചൂടാകും.\nനന്ദന മോണോആക്ടിലും നാടോടി നൃത്തത്തിലുമൊക്കെ സംസ്ഥാന തലത്തിൽ സമ്മാനം വാങ്ങിയിട്ടുണ്ട്. അവളുടെ കൂടെ ഒരു ഷോർട് ഫിലിമിൽ അഭിനയിച്ചിരുന്നു, അച്ഛനായി തന്നെ. അവൾ നായികയാകുന്ന ‘സ്റ്റാൻഡേർ‍ഡ് 10 ഇ 99 ബാച്ചി’ന്റെ ഷൂട്ടിങ് കഴിഞ്ഞു. ആദ്യ ഷോട്ടൊക്കെ ഒറ്റ ടേക്കിൽ ഓക്കെയാക്കി. അവൾ തന്നെയാണ് ഡബ് ചെയ്തതും. ‘അഭിനയം പാഷനാകുമ്പോൾ പഠിത്തം വിട്ടുകളയരുത്. സിനിമ ശാശ്വതമല്ല, നിൽക്കുന്ന കാലത്തോളം ഡെഡിക്കേറ്റഡ് ആയിരിക്കണം, മറ്റുള്ളവരെ ബഹുമാനിക്കണം ’ എന്നൊക്കെ രണ്ടാളോടും പ റഞ്ഞു കൊടുത്തിട്ടുണ്ട്.\nചാന്ദ്നി: ‘കിങ്ഫിഷി’ൽ അഭിനയിക്കാൻ തുള്ളിച്ചാടിയാണ് നീലു പോയത്. ഒരു മുറിയിൽ വച്ചാണ് ആദ്യത്തെ ഷോട്ട്. മുറിയിൽ അനൂപ് മേനോനും മോളും മാത്രം. ലൈറ്റ്സ് ഓൺ, ക്യാമറ റോളിങ്, ആക്‌ഷൻ പറഞ്ഞപ്പോഴേക്കും ഒറ്റക്കരച്ചിൽ, ‘അച്ഛാ...’ പിന്നെ ഞങ്ങളൊക്കെ ചെന്ന് സമാധാനിപ്പിച്ച ശേഷമാണ് ടേക് ഓക്കെയായത്.\nഇതിനിടെ കോവിഡും വന്നു ?\nചാന്ദ്നി: കഴിഞ്ഞ നവംബറിലാണത്. ഷാജു ചേട്ടന് ഷൂട്ടിങ് കഴിഞ്ഞു വന്നപ്പോഴേ ചെറിയ ശരീരവേദന. ലോങ് ഡ്രൈവ് മൂലം ആണെന്നാണ് കരുതിയത്. എനിക്ക് സൈനസൈറ്റിസിന്റെ പ്രശ്നമുള്ളതു കൊണ്ട് ഇടയ്ക്കിടെ തലവേദന പതിവാണ്. അന്നു ഡാൻസ് ക്ലാസ് എടുക്കുന്നതിനിടെ ഒട്ടും സ്റ്റെപ് വയ്ക്കാൻ പറ്റുന്നില്ല. ടെസ്റ്റ് ചെയ്തപ്പോൾ നാലുപേരും പോസിറ്റീവ്.\nനമ്മൾ പോസിറ്റീവായപ്പോൾ ചുറ്റുമുള്ളവരുടെ നെഗറ്റീവ് സ്വഭാവം പുറത്തുവന്നു. വിളിക്കുന്നവരൊക്കെ രോഗത്തിന്റെ സങ്കീർണതകൾ പറഞ്ഞു പേടിപ്പിക്കും. അടുത്ത ശ്വാസമെടുക്കാൻ ജീവിച്ചിരിക്കുമോ എന്നു വരെ തോന്നിപ്പോകും. ഷാജു ചേട്ടന്റെ അച്ഛനും അമ്മയും പോസിറ്റീവായെങ്കിലും ആർക്കും വലിയ ബുദ്ധിമുട്ട് ഉണ്ടായില്ല.\nസിനിമാക്കാർ കൊച്ചിയിലും സീരിയലുകാർ തിരുവനന്തപുരത്തും നിന്നിട്ടും ഷാജുവും കുടുംബവും പാലക്കാടു തന്നെ ?\nപാലക്കാടിന് അടുത്തുള്ള ഒറ്റപ്പാലമാണ് അന്ന് സിനിമയുടെ ഹബ്. പക്ഷേ, ഒരു ഷൂട്ടിങ് പോലും കാണാൻ പോയിട്ടില്ല. പാലക്കാടും ഒറ്റപ്പാലവും ലൊക്കേഷനുള്ള സിനിമകളിൽ എനിക്ക് ചാൻസ് വരാറില്ല ഇപ്പോഴും. വിവാഹം കഴിച്ചു വന്നപ്പോൾ ചാന്ദ്നി ഇവിടെ അഡ്ജസ്റ്റ് ചെയ്യുമോ എന്നായിരുന്നു പേടി. കൊച്ചിയിൽ ലുലു യൂസഫലിയൊക്കെ അവളുടെ അയൽക്കാരാണ്. പക്ഷേ, നാടിന്റെ ലാളിത്യം അറിഞ്ഞു മക്കൾ വളരട്ടെ എന്നാണ് അവൾ പറഞ്ഞത്.\nനന്ദന ബെംഗളൂരുവിൽ എംഎസ്‍സി ബയോടെക്നോളജി പഠിക്കുകയാണ്. നീലാഞ്ജന പാലക്കാട് ലയൺസ് സ്കൂളിൽ അഞ്ചാം ക്ലാസിലും. ഇപ്പോൾ കൊച്ചിയിൽ ഫ്ലാറ്റ് വാങ്ങിയിട്ടുണ്ട്.


Thursday 26th April 2018 7:10pm\nന്യൂയോര്‍ക്ക്: വായ്പയെടുത്ത് തിരിച്ചടയ്ക്കാതെ രാജ്യം വിട്ട നീരവ് മോദി സസ്‌പെന്‍ഡ് ചെയ്ത പാസ്‌പോര്‍ട്ടുമായി ന്യൂയോര്‍ക്കിലെത്തിയതായി റിപ്പോര്‍ട്ട്. ന്യൂയോര്‍ക്കിലെ ലോയ്‌സ് റീജന്‍സി ഹോട്ടലില് മാര്‍ച്ച് അവസാനം മുതല് നീരവ് കഴിയുന്നതായാണ് റിപ്പോര്‍ട്ട്. ഫെബ്രുവരിയിലാണ് നീരവ് മോദിയുടെ പാസ്‌പോര്‍ട്ട് ഇന്ത്യ സസ്‌പെന്‍ഡ് ചെയ്തിരുന്നത്.\nമുംബൈ വിട്ട നീരവ് മോദി ആദ്യം യു.എ.ഇയിലേക്കാണ് പോയത്. പിന്നെ ഹോംങ്കോംങിലേക്കും ലണ്ടനിലേക്കും കടന്നതായി വാര്‍ത്തകള് വന്നിരുന്നു. ഇതിന് പിന്നാലെയാണ് ന്യൂയോര്‍ക്കിലെത്തിയതായി എന്.ഡി.ടി.വി റിപ്പോര്‍ട്ട് ചെയ്യുന്നത്.\nനീരവ്‌മോദി സഞ്ചരിച്ച വിവരങ്ങള് തങ്ങളുടെ കൈകളിലുണ്ടെന്നും ഇക്കാര്യം അതത് രാജ്യങ്ങള്‍ക്ക് നല്‍കുമെന്നും ഉന്നത ഉദ്യോഗസ്ഥന് വ്യക്തമാക്കിയിരുന്നു.\nRead more: അമേരിക്ക പിന്തുണ പിന്‍വലിച്ചാല് ഒരാഴ്ച കൊണ്ട് ഖത്തര് നിലംപൊത്തുമെന്ന് സൗദി അറേബ്യ\n13,000 കോടി രൂപയുടെ തട്ടിപ്പാണു നീരവ് മോദിയും അമ്മാവനും ചേര്‍ന്ന് പഞ്ചാബ് നാഷനല് ബാങ്കിന്റെ ബ്രാഡി ഹൗസ് ശാഖ കേന്ദ്രമാക്കി നടത്തിയത്. രാജ്യത്തെ ഏറ്റവും വലിയ രണ്ടാമത്തെ പൊതുമേഖലാ ബാങ്കായ പഞ്ചാബ് നാഷണല് ബാങ്കി(പിഎന്‍ബി)ല് നിന്ന് ബയേഴ്സ് ക്രെഡിറ്റ് സംവിധാനം ഉപയോഗിച്ചാണ് ആയിരക്കണക്കിന് കോടി രൂപ തട്ടിച്ച് നീരവ് മോദി രാജ്യം വിട്ടത്.\nവിജയ് മല്യ രാജ്യം വിടുന്നതിന് മുന്‍പ് ബി.ജെ.പി നേതാക്കളെ കണ്ടിരുന്നു; ഗുരുതര ആരോപണവുമായി രാഹുല് ഗാന്ധി\nSunday 26th August 2018 7:34am\nMonday 18th June 2018 8:58am


ഘരാവോ: 'അഴിമതിക്കെതിരെ ഇന്ത്യ' പ്രവര്‍ത്തകര്‍ക്കുനേരെ ലാത്തിച്ചാര്‍ജ്\nഘരാവോ: ‘അഴിമതിക്കെതിരെ ഇന്ത്യ’ പ്രവര്‍ത്തകര്‍ക്കുനേരെ ലാത്തിച്ചാര്‍ജ്\nSunday 26th August 2012 3:34pm\nന്യൂദല്‍ഹി: കോണ്‍ഗ്രസ് പ്രസിഡന്റ് സോണിയാ ഗാന്ധിയുടെയും പ്രധാനമന്ത്രിയുടെയും വസതിയിലേക്ക് മാര്‍ച്ച് ചെയ്യാന് ശ്രമിച്ച അഴിമതിക്കെതിരെ ഇന്ത്യ (ഐ.എ.സി) പ്രവര്‍ത്തകര്‍ക്കുനേരെ ലാത്തിച്ചാര്‍ജ്. ദല്‍ഹി പോലീസാണ് ലാത്തിച്ചാര്‍ജ് നടത്തിയത്.\nഐ.എ.സി പ്രവര്‍ത്തകരായ അരവിന്ദ് കെജ്‌രിവാള്, പ്രശാന്ത് ഭൂഷണ്, മനിഷ് സിസോഡിയ എന്നിവരെ പോലീസ് വീണ്ടും കസ്റ്റഡിയിലെടുത്തു. തുഗ്ലക് റോഡ് ജംങ്ഷനിലേക്ക് പ്രവേശിക്കാനൊരുങ്ങിയ പ്രവര്‍ത്തകര്‍ക്കുനേരെ പോലീസ് ജലപീരങ്കി പ്രയോഗിച്ചു. ചിലരെ പോലീസ് കസ്റ്റഡിയിലെടുത്തു.\nപിന്നീട് ഇവരെ വിട്ടയക്കുകയും റോഡില് ഇരിക്കാനും പ്രതിഷേധിക്കാനും അനുമതി നല്‍കുകയും ചെയ്തു.\nകോണ്‍ഗ്രസും ബി.ജെ.പിയും ഒരുമിച്ച് ചേര്‍ന്ന് പ്രവര്‍ത്തകരെ അക്രമിക്കുകയാണെന്ന് കെജ്‌രിവാള് കുറ്റപ്പെടുത്തി. ജന്തര്‍മന്ദിറില് പ്രതിഷേധം നടത്താന് ഐ.എ.സി പ്രവര്‍ത്തകര്‍ക്ക് അനുമതി നല്‍കിയിരുന്നെന്നും ഇപ്പോഴത്തെ അവരുടെ പ്രതിഷേധം നിയമവിരുദ്ധമാണെന്നും പോലീസ് പ്രതികരിച്ചു.\nകല്‍ക്കരി ഖനി അഴിമതിയില് ബി.ജെ.പിക്കും കോണ്‍ഗ്രസിനും പങ്കുണ്ടെന്നാരോപിച്ചാണ് ഐ.എ.സി പ്രവര്‍ത്തകര് പ്രധാനമന്ത്രിയുടെയും കോണ്‍ഗ്രസ് ബി.ജെ.പി പ്രസിഡന്റുമാരുടെയും വസതികള് ഘരാവോ ചെയ്യുന്നത്. രാവിലെ പ്രധാനമന്ത്രിയുടെ വസതിയിലേക്ക് പ്രവേശിച്ച കെജ്‌രിവാളിനെയും സഹായികളെയും പോലീസ് അറസ്റ്റ് ചെയ്തിരുന്നെങ്കിലും പിന്നീട് വിട്ടയച്ചു. എന്നാല് ഇതിനുശേഷവും പ്രതിഷേധ പ്രകടനങ്ങളുമായി മുന്നോട്ട് പോകാന് ഇവര് തീരുമാനിക്കുകയായിരുന്നു.


ജനറല് വാര്‍ഡുകളിലും കരുത്തുകാട്ടാന് അംഗനമാര് : Deepika.com Nattu Visesham\nകോഴിക്കോട്:വനിതാസംവരണ വാര്‍ഡുകളില് മാത്രമല്ല, വിജയസാധ്യത നോക്കി ജനറല് വാര്‍ഡുകളിലും വനിതകളെ നിര്‍ത്തുന്നതില് ഇത്തവണ രാഷ്ട്രീയപാര്‍ട്ടികള് മുന്നിലാണ്. ജനപ്രീതിയും ആളുകളുമായി അടുത്തിടപഴകാനുള്ള കഴിവുമാണ് സ്ഥാനാര്‍ഥിത്വത്തിന് ആധാരമെന്ന് രാഷ്ട്രീയപാര്‍ട്ടികള് തന്നെ സാക്ഷ്യപ്പെടുത്തുന്നു.ചുവപ്പുകോട്ടയായ കോഴിക്കോട് കോര്‍പറേഷനില് ഏഴു ജനറല് വാര്‍ഡുകളില് അങ്കത്തിനു അംഗനമാരാണ്.\nഇതില് നാലിടത്ത് സിറ്റിംഗ് വനിതാ കൗണ്‍സിലര്‍മാരാണ് രംഗത്തിറങ്ങിയിട്ടുള്ളത്. പന്നിയങ്കര, മാറാട്, വെള്ളയില് , കാരപ്പറമ്പ്, എലത്തുര്, കുതിരവട്ടം, പുതിയാപ്പ എന്നീ ജനറല് വാര്‍ഡുകളിലാണ് വനിതകള് പോരിനിറങ്ങിയിട്ടുള്ളത്. മൂന്നു മുന്നണികളുടെയും വനിതകള് ജനറല് സീറ്റില് മത്സരിക്കുന്നുണ്ട്സ്വതന്ത്രന്‍മാരായ വനിതകളുമുണ്ട്. കനത്ത മത്സരമാണ് ഇത്തരം വാര്‍ഡുകളിലുള്ളത്.\nപന്നിയങ്കര, മാറാട്, വെള്ളയില്, കാരപ്പറമ്പ് വാര്‍ഡുകളിലാണ് സിറ്റിംഗ് വനിതാ കൗണ്‍സിലര്‍മാര് ജനവിധി തേടുന്നത്. പന്നിയങ്കരയില് മുസ്ലിംലീഗ് സ്വതന്ത്ര കെ. നിര്‍മലയാണ് യുഡിഎഫ് സ്ഥാനാര്‍ഥി. നിലവില് കൗണ്‍സിലറാണ് നിര്‍മല. മുന്‍മേയര് ഒ. രാജഗോപാലിന്‍റെ സാന്നിധ്യമാണ് മത്സരത്തിനു ആവേശം പകരുന്നത്. നേരത്തെ സിപിഐ പ്രതിനിധിയായാണ് രാജഗോപാല് മേയറായിരുന്നത്. സിപിഐ മത്സരിച്ചിരുന്ന ഈ സീറ്റ് രാജഗോപാലിനുവേണ്ടി സിപിഎം ഏറ്റെടുക്കുകയായിരുന്നു.ഇവിടെ മറ്റൊരു കൗണ്‍സിലറായ എന്‍ഡിഎയുടെ നമ്പടി നാരായണനും രംഗത്തുണ്ട്. കനത്ത മത്സരമാണ് ഇവിടെ നടക്കുന്നത്.\nകടലോര വാര്‍ഡായ മാറാട് ജനറല് വാര്‍ഡില് മത്സരിക്കുന്നത് എന്‍ഡിഎയുടെ വനിതാ കൗണ്‍സിലര് പൊന്നത്ത് ഷൈമയാണ്. കോണ്‍ഗ്രസ് നേതാവ് യുഡിഎഫിലെ രമേശ് നമ്പിയത്താണ് പ്രധാന എതിരാളി.സിപിഎമ്മിലെ കൊല്ലരത്ത് രമേശന് എല്‍ഡിഫ് സ്ഥാനാര്‍ഥിയായി മത്സരിക്കുന്നു.\nവെള്ളയില് ജനറല് വാര്‍ഡില് സിറ്റിംഗ് കൗണ്‍സിലറായ യുഡിഎഫിലെ സൗഫിയ അനീഷാണ് വനിതാ സ്ഥാനാര്‍ഥി. ലീഗ് സ്വതന്ത്രയായാണ് മത്സരം. എല്‍ഡിഎഫിലെ വി.പി മുഹമ്മദ് അഷ്റഫ്, എന്‍ഡിഎയുടെ മണി എന്നിവരാണ് പ്രധാന എതിരാളികള്. കാരപ്പറമ്പ് ജനറല് വാര്‍ഡില് എന്‍ഡിഎയുടെ നവ്യ ഹരിദാസാണ് മത്സരിക്കുന്ന വനിതാ സ്ഥാനാര്‍ഥി. സിറ്റിംഗ് കൗണ്‍സിലറാണ് നവ്യ. ബിജെപിയുടെ മേയര് സ്ഥാനാര്‍ഥിയാണ് ഇവര്.അരങ്ങില് ഉമേഷ് കുമാര് (എല്‍ഡിഎഫ്), ശ്രീരാജ് പൂളക്കല്(യൂഡിഎഫ്) എന്നിവരാണ് മറ്റു പ്രധാന സ്ഥാനാര്‍ഥികള്. ഒന്നാം വാര്‍ഡായ എലത്തുരില് സിപിഎമ്മിലെ കെ.വി ഫെമിനയാണ് വനിതാ സ്ഥാനാര്‍ഥി.\nയുഡിഎഫിലെ മനോഹരന് മാങ്ങാറിയില്, എന്‍ഡിഎയുടെ പ്രസാദ് അഴീക്കല് എന്നിവരാണ് മത്സരിക്കുന്ന മറ്റു മുന്നണി സ്ഥാനാര്‍ഥികള്. കുതിരവട്ടത്ത് നിലവിള്ള കോര്‍പറേഷന് സ്ഥിരം സമിതി ചെയര്‍മാന് എം.സി അനില്‍കുമാറിനോട് അങ്കം കുറിക്കാന് മൂന്നു വനിതകളുണ്ട്. യുഡിഎഫിലെ ആശ ജയപ്രകാശും എന്‍ഡിഎയുടെ ബിന്ദു ഉദയകുമാറും സ്വതന്ത്ര സ്ഥാനാര്‍ഥി ബിന്ദുവും.75-ാം വാര്‍ഡായ പുതിയാപ്പയില് എന്‍ഡിഎയുടെ സംയുക്താറാണിയാണ് വനിതാ സ്ഥാനാര്‍ഥി.\nജനറല് വാര്‍ഡായ ഇവിടെ യുഡിഎഫിലെ സി.നിധീഷും എല്‍ഡിഎഫിലെ വി.കെ മോഹന്‍ദാസുമാണ് പ്രധാന എതിരാളികള്.\nപാലാ നഗരസഭ സ്റ്റേഡിയത്തിൽ വോളിബോൾ കോർട്ട് Kottayam


കോവിഡ് പൊട്ടിപ്പുറപ്പെട്ട ശേഷം ഏറ്റവും കര്‍ശനമായ യാത്രാ നിയന്ത്രണങ്ങള് ഏര്‍പ്പെടുത്തിയ രാജ്യമായിരുന്നു ഓസ്‌ട്രേലിയ.നാട്ടിലും ഓസ്‌ട്രേലിയയിലും കുടുങ്ങി തിരിച്ചെത്താന് കഴിയാതിരുന്ന ആയിരങ്ങളാണ് വിമാനത്താവളങ്ങളില് എത്തിയത്. മലയാളി കുടുംബങ്ങളെല്ലാം 20 മാസമായി യാത്ര ചെയ്യാനാവാതെ ഇരിക്കുകയായിരുന്നു. ഇന്ന് മുതലാണ് ഓസ്ട്രേലിയ രാജ്യാന്തര അതിര്‍ത്തി തുറന്നത്.\nആദ്യം ന്യൂ സൗത്ത് വെയില്‍സിലേക്കും, വിക്ടോറിയയിലേക്കും വിദേശത്ത് നിന്ന് വിമാനങ്ങള് എത്തി. വികാരനിര്‍ഭരമായ മുഹൂര്‍ത്തങ്ങള്‍ക്കാണ് വിമാനത്താവളങ്ങള് സാക്ഷ്യംവഹിക്കുന്നത്. ദീര്‍ഘ നാളുകളായി വേര്‍പിരിഞ്ഞു നിന്നിരുന്ന കുടുംബാംഗങ്ങള് ഒത്തുചേര്‍ന്നതിന്റെ സന്തോഷ പ്രകടനങ്ങളായിരുന്നു വിമാനത്താവളങ്ങളില് നിറഞ്ഞു നിന്നത്.\nതിങ്കളാഴ്ച വെളുപ്പിനെ അഞ്ചരയ്ക്ക് ആദ്യ വിമാനം സിഡ്‌നി കിംഗ്‌സ്‌ഫോര്‍ഡ് സ്മിത്ത് രാജ്യാന്തര വിമാനത്താവളത്തില് എത്തി. സിംഗപ്പൂരില് നിന്നുള്ള ക്വണ്ടസ് വിമാനമായിരുന്നു ആദ്യം ലാന്‍ഡ് ചെയ്തത്. അര മണിക്കൂറിന് ശേഷം ലോസ് എയ്‌ഞ്ചല്‍സില് നിന്നുള്ള QF12 വിമാനവും നിലത്തിറക്കി.\nസിംഗപ്പൂരില് നിന്നുള്ള വിമാനമാണ് മെല്‍ബണ് വിമാനത്താവളത്തില് തിങ്കളാഴ്ച എത്തിയത്. ഉച്ചയോടെ ഹോംഗ് കോംഗില് നിന്നുള്ള വിമാനം എത്തും. വിദേശത്ത് നിന്ന് എത്തുന്ന രണ്ട് ഡോസ് വാക്‌സിനും സ്വീകരിച്ചവര്‍ക്ക് ഇന്ന് മുതല് ന്യൂ സൗത്ത് വെയില്‍സിലും, വിക്ടോറിയയിലും ക്വാറന്റൈന് ആവശ്യമില്ല. എന്നാല് വാക്‌സിന് സ്വീകരിക്കാത്തവര് ക്വാറന്റൈന് ചെയ്യണം.\nഎയര്‍ഇന്ത്യയും ഇന്ത്യയിലേക്കുള്ള വിമാനസര്‍വീസ് പ്രഖ്യാപിച്ചു; ആദ്യ സര്‍വീസ് നവംബര് 15ന് ആണ്. ഇതോടെ ക്രിസ്ത്മസ് ആകുമ്പോള് കൂടുതല് കുടുംബങ്ങള്‍ക്ക് ഒത്തുചേരാനുള്ള അവസരം ലഭിക്കുമെന്ന് പ്രീമിയര് ഡൊമിനിക് പെറോറ്റെ ചൂണ്ടിക്കാട്ടി. 14 രാജ്യാന്തര വിമാനങ്ങളാണ് തിങ്കളാഴ്ച സിഡ്നി വിമാനത്താവളത്തില് എത്തുന്നത്.\nഓസ്‌ട്രേലിയന് പെര്‍മനന്റ് റെസിഡന്റ്സിനും പൗരന്‍മാര്‍ക്കും ആണ് രാജ്യത്തേക്കെത്താനുള്ള മുന്‍ഗണന. സ്‌കില്‍ഡ് വിസക്കാര്‍ക്കും, ടൂറിസ്റ്റുകള്‍ക്കും, രാജ്യാന്തര വിദ്യാര്‍ത്ഥികള്‍ക്കും ഈ വര്‍ഷം അവസാനത്തോടെ രാജ്യത്തേക്കെത്താന് കഴിയുമെന്നാണ് സര്‍ക്കാരിന്റെ പ്രതീക്ഷ.\nരാജ്യാന്തര അതിര്‍ത്തി തുറക്കുന്നത് വഴി നേരിടുന്ന എല്ലാ വെല്ലുവിളികളും നേരിടുമെന്ന് ആഭ്യന്തര മന്ത്രി കാരന് ആന്‍ഡ്രൂസ് അറിയിച്ചു.\nവിദേശത്ത് നിന്ന് മാതാപിതാക്കള്‍ക്കും ഓസ്‌ട്രേലിയയിലേക്കെത്താം. അതിനുള്ള അപേക്ഷയും സ്വീകരിച്ചു തുടങ്ങി. കൂടാതെ, വിദേശത്തേക്ക് യാത്ര ചെയ്യാനുള്ള വിലക്കും ഇന്ന് പിന്‍വലിച്ചു. വാക്‌സിനേഷന് പൂര്‍ത്തിയാക്കിയവര്‍ക്ക് ഇളവുകള് ഇല്ലാതെ ഇനി വിദേശത്തേക്ക് യാത്ര ചെയ്യാന് കഴിയും.


കളിക്കളങ്ങള് പുനരുജ്ജീവിപ്പിക്കും: മന്ത്രി വി അബ്ദുറഹ്‌മാൻ - Janayugom Online\nJuly 08, 2021, 9:49 pm\nകളിക്കളങ്ങള് പുനരുജ്ജീവിപ്പിക്കും: മന്ത്രി വി അബ്ദുറഹ്‌മാൻ\nകേരളത്തിന്റെ കായിക മേഖലയ്ക്ക് കരുത്താകാന് സ്പോർട്സ് കേരള ലിമിറ്റഡ് അടുത്ത മാസം പ്രവർത്തനം ആരംഭിക്കുമെന്ന് മന്ത്രി വി അബ്ദുറഹ്‌മാൻ. കായിക വകുപ്പിന് കീഴിലുള്ള പൊതുമേഖലാ സ്ഥാപനത്തിന്റെ ചെയർമാൻ കായിക മന്ത്രിയായിരിക്കും. സ്പോർട്സ് ഡയറക്ടറാണ് എംഡി. അടുത്ത മാസം ആദ്യ ഡയറക്ടര് ബോര്‍ഡ് മീറ്റിങ് ചേരുമെന്നും മന്ത്രി അറിയിച്ചു. പത്രപ്രവർത്തക യൂണിയൻ സംഘടിപ്പിച്ച മുഖാമുഖം പരിപാടിയില് സംസാരിക്കുകയായിരുന്നു അദ്ദേഹം.\nകായിക മത്സരങ്ങളുടെ സംഘാടനം, ഏകോപനം, സ്റ്റേഡിയങ്ങളുടെ പരിപാലനം, അറ്റകുറ്റ പ്രവൃത്തികൾ തുടങ്ങിയ ചുമതലകൾ സ്പോർട്സ് കേരള ലിമിറ്റഡ് വഹിക്കും. നിര്‍ജീവാവസ്ഥയിലുള്ള കളിക്കങ്ങള് പുനരുജ്ജീവിപ്പിക്കുന്നതിന് തന്നെയാണ് മുന്തിയ പരിഗണനയെന്നും മന്ത്രി വ്യക്തമാക്കി.\nകായിക താരങ്ങള്‍ക്കുള്ള സ്പോർട്സ് സർട്ടിഫിക്കറ്റുകള് ഇനി ഓൺലൈനിലൂടെ മാത്രമേ ലഭ്യമാകൂ. കായിക താരങ്ങളായ വിദ്യാർത്ഥികളുടെ ഗ്രേസ് മാർക്ക് വിഷയം വിദ്യാഭ്യാസ വകുപ്പുമായി ചർച്ച ചെയ്തു. രണ്ട് ദിവസത്തിനകം തീരുമാനമുണ്ടാകും. തിരുവനന്തപുരത്ത് നിർമ്മിക്കുന്ന കായികഭവന്റെ ടെൻഡർ ഉടൻ വിളിക്കുമെന്നും മന്ത്രി പറഞ്ഞു.\nകായിക മേഖലയെ ജനകീയവല്‍ക്കരിക്കും\nകായിക മേഖലയെ ജനകീയവല്‍ക്കരിക്കുകയാണ് വകുപ്പിന്റെ നയമെന്ന് മന്ത്രി. പ്രായഭേദമന്യേ എല്ലാവരിലും കായികമായ അവബോധം കൊണ്ടുവരണമെന്നതാണ് പുതിയ കായിക നയത്തിന്റെ ഉള്ളടക്കം.സമഗ്രമായ കായിക നയം ജനുവരിയിൽ നിലവിൽ വരുമെന്നും മന്ത്രി പറഞ്ഞു.\nമെഡലിനും ഗ്രേസ് മാര്‍ക്കിനുമപ്പുറം കായികരംഗത്ത് പുതിയ കാഴ്ചപ്പാടിന് രൂപം നല്‍കാനാണ് ഉദ്ദേശിക്കുന്നത്. നയത്തിന്റെ ഭാഗമായ കരട് ജില്ലാ തലങ്ങളില് ചര്‍ച്ച ചെയ്ത് കൂടുതല് കാര്യങ്ങള് ഉള്‍ക്കൊള്ളിച്ച് സമഗ്രമാക്കും. പ്രാദേശിക കളിക്കളങ്ങള് സജീവമാക്കും. ഒരു പഞ്ചായത്തില് ഒരു കളിക്കളമെങ്കിലും തയ്യാറാക്കും. കളിക്കളങ്ങള് സജീവമാകുന്നതിനൊപ്പം കായിക താരങ്ങളെയും വളര്‍ത്തിയെടുക്കും. രണ്ട് വര്‍ഷത്തിനകം കായികമേഖലയില് തുടങ്ങിയ എല്ലാ പ്രവര്‍ത്തനങ്ങളും പൂര്‍ത്തീകരിക്കും. വിദ്യാര്‍ത്ഥികള്‍ക്ക് അടിസ്ഥാനപരമായ കായിക വിദ്യാഭ്യാസം കരിക്കുലത്തിന്റെ ഭാഗമാക്കും. വാട്ടര് സ്പോര്‍ട്സിന്റെ സാധ്യതകള് പ്രയോജനപ്പെടുത്തുമെന്നും മന്ത്രി പറഞ്ഞു.\nEnglish summary: V abdurahman meet the press\nകോവിഡിലും കര്‍ഷകസമരത്തിലും കേന്ദ്രസര്‍ക്കാരിന്റെ കുറ്റസമ്മതം\nസ്വകാര്യ ആശുപത്രികള്‍ക്ക് കടിഞ്ഞാണ്; കോവിഡ് ചികിത്സ നിരക്ക് നിശ്ചയിച്ച് സര്‍ക്കാര്\nമുരളീധരന്റെ പ്രോട്ടോകോൾ ലംഘനം; പ്രധാനമന്ത്രിയുടെ ഓഫീസ് വിദേശകാര്യ വകുപ്പിൽ നിന്നും റിപ്പോർട്ട് തേടി


‘പിന്തിരിപ്പൻ ആശയം പറയാനാണെങ്കിൽപ്പോലും നിങ്ങൾ ജീവിച്ചിരിക്കേണ്ടതുണ്ട്’ - Boolokam\nHome Columns Opinion ‘പിന്തിരിപ്പൻ ആശയം പറയാനാണെങ്കിൽപ്പോലും നിങ്ങൾ ജീവിച്ചിരിക്കേണ്ടതുണ്ട്’\n‘പിന്തിരിപ്പൻ ആശയം പറയാനാണെങ്കിൽപ്പോലും നിങ്ങൾ ജീവിച്ചിരിക്കേണ്ടതുണ്ട്’\nബ്രിട്ടീഷ് റോയൽ സൊസൈറ്റിയുടെ ഫെലോ ആയി ആദരിക്കപ്പെട്ട ആദ്യത്തെ ഇന്ത്യൻ ശാസ്ത്രജ്ഞനാണ് രാമാനുജൻ. ഗണിത ശാസ്ത്രത്തിന്റെ അഗ്രഗാമികളുടെ കൂടെ നിൽക്കാൻ യൂറോപ്പിലേക്ക് പോയ ശ്രീനിവാസ രാമാനുജം, ജീവിതക്രമത്തിലെ ബ്രാഹ്മണന്റെ കടുംപിടിത്തങ്ങൾ ഉപേക്ഷിച്ചില്ല. അത് അദ്ദേഹത്തെ കൊന്നു കളഞ്ഞു. കടുത്ത സസ്യാഹാരിയായിരുന്ന രാമാനുജൻ തനിക്കു പരിചിതമല്ലാത്ത തീഷ്ണശൈത്യത്തിൽ വേണ്ടത്ര ഭക്ഷണം കഴിക്കാതെ ജീവിച്ചു. തുടർച്ചയായി മുപ്പതു മണിക്കൂർ വരെ ഉറങ്ങാതെയും ഭക്ഷണം കഴിക്കാതെയും കണക്കു ചെയ്തുകൊണ്ടിരുന്നു അദ്ദേഹം. തന്റെ ജീവിത വാഹനമായ ശരീരമെന്ന ഘടകം ജന്മോദ്ദേശ്യമായ ഗണിതാന്വേഷണത്തിനു അത്യന്താപേക്ഷിതമാണെന്നു മനസ്സിലാക്കാൻ ആ തലച്ചോറിന് കഴിഞ്ഞില്ല. ചെറുപ്പത്തിലേ രാമാനുജൻ മരിച്ചു.\nകടൽക്കടന്നുവെന്ന കാരണത്താൽ രാമാനുജന്റെ ബന്ധുക്കൾ ശവസംസ്കാരച്ചടങ്ങിൽ സംബന്ധിച്ചിരുന്നില്ല. കർണാടക സംഗീതംമുതൽ കണക്കുവരേയും ജീവിതവുമായി ബന്ധപ്പെട്ടതെന്തും തടസ്സപ്പെടുത്തുന്ന ഒന്നായി ജാതിയും മതം സംബന്ധിച്ച അന്ധവിശ്വാസങ്ങളും ഇന്നും ഇന്ത്യൻ ജനതയെ വരിഞ്ഞുമുറുക്കിയിരിക്കുന്നു. അതിൽ പണ്ഡിതരെന്നോ പാമരനെന്നോ വ്യത്യാസമില്ല.\nജീവിച്ചിരിക്കുക എന്നതാണ് എല്ലാറ്റിൻറെയും മുന്നുപാധി എന്ന് മാർക്സ് പറയുന്നു.\nനിങ്ങളുടെ പിന്തിരിപ്പൻ ആശയം പറയാനാണെങ്കിൽപ്പോലും നിങ്ങൾ ജീവിച്ചിരിക്കേണ്ടതുണ്ട്. ആധുനിക ചികിത്സാ രീതികൾക്കെതിരെ നിരന്തരം പറഞ്ഞുകൊണ്ടിരിക്കുന്ന മോഹനൻ എന്ന നാട്ടുവൈദ്യനെ മരണത്തിലേക്ക് നയിച്ചത് അദ്ദേഹത്തിൻറെ വിശ്വാസപ്രമാണങ്ങൾ തന്നെയാണെന്ന് പറയാതെ നിവൃത്തിയില്ല. മരണംവരെ താൻ പറഞ്ഞ കാര്യങ്ങളിൽ ഉറച്ചു നിന്നു എന്നതും ഒരു പ്രത്യേകതയായി വേണമെങ്കിൽ പറയാം.ആദരാഞ്ജലി.\nPrevious articleവാർദ്ധക്യമാണോ മരണമാണോ നിങ്ങളെ കൂടുതൽ ഭയപ്പെടുത്തുന്നത്?\nNext articleഇന്ത്യയിൽ നിന്നുപോയ ചന്ദന തൈകൾ കൊണ്ട് ഓസ്‌ട്രേലിയയിൽ 60000 ഏക്കർ ചന്ദനത്തോട്ടം, ഇന്ത്യയിൽ കോത്താഴത്തെ നിയമം കൊണ്ട് ആരും വളർത്തുന്നില്ല


കൊവിഡ് 19: മലപ്പുറം ജില്ലയില് മൂന്നു പേര്‍ക്കു കൂടി സ്ഥിരീകരിച്ചു; ജില്ലയില് വൈറസ് ബാധിതരുടെ എണ്ണം എട്ടായി\nTue Apr 07 2020 17:42:10 GMT+0530 (India Standard Time)\nകല്‍പകഞ്ചേരി കന്മനം സ്വദേശിയായ 49കാരനും തിരൂര് പുല്ലൂര് സ്വദേശിയായ 39കാരനും വണ്ടൂര് അയനിക്കോട് സ്വദേശിയായ 36കാരനുമാണ് ഇന്ന് രോഗബാധ സ്ഥിരീകരിച്ചത്.\nSRF26 March 2020 4:10 PM GMT\nമലപ്പുറം: ജില്ലയില് മൂന്നു പേര്‍ക്കു കൂടി കൊവിഡ് 19 സ്ഥിരീകരിച്ചതായി മലപ്പുറം ജില്ലാ കലക്ടര് ജാഫര് മലിക് അറിയിച്ചു. കല്‍പകഞ്ചേരി കന്മനം സ്വദേശിയായ 49കാരനും തിരൂര് പുല്ലൂര് സ്വദേശിയായ 39കാരനും വണ്ടൂര് അയനിക്കോട് സ്വദേശിയായ 36കാരനുമാണ് ഇന്ന് രോഗബാധ സ്ഥിരീകരിച്ചത്. ദുബയിയില് നിന്നും ഷാര്‍ജ വഴി മാര്‍ച്ച് 22ന് രാവിലെ 6.30ന് തിരുവനന്തപുരത്തെത്തിയ എഐ 968 എയര് ഇന്ത്യ വിമാനത്തിലെ യാത്രക്കാരനാണ് വണ്ടൂര് അയനിക്കോട് സ്വദേശി. ഇയാളിപ്പോള് തിരുവനന്തപുരം ഗവ. മെഡിക്കല് കോളജ് ആശുപത്രിയില് ഐസൊലേഷനിലാണ്.\nകല്‍പകഞ്ചേരി കന്മനം സ്വദേശി മാര്‍ച്ച് 22ന് ഇ.വൈ ഇത്തിഹാദ് എയര് വിമാനത്തില് ദുബായിയില് നിന്നും രാവിലെ എട്ടു മണിക്ക് കരിപ്പൂര് വിമാനത്താവളത്തിലെത്തി. തുടര്‍ന്ന് ആംബുലന്‍സില് മഞ്ചേരി ഗവ. മെഡിക്കല് കോളജ് ആശുപത്രിയില് പരിശോധനക്കു വിധേയനായ ശേഷം ഓട്ടോറിക്ഷയില് വീട്ടിലെത്തി പ്രത്യേക നിരീക്ഷണത്തില് കഴിയുകയായിരുന്നു. 25ന് മഞ്ചേരി ഗവ. മെഡിക്കല് കോളജ് ആശുപത്രിയിലെ ഐസൊലേഷന് വാര്‍ഡിലേക്കു മാറ്റി.\nതിരൂര് പുല്ലൂര് സ്വദേശിയും മാര്‍ച്ച് 22ന് ദുബായിയില് നിന്നാണ് എത്തിയത്. രാവിലെ 7.30ന് ബാംഗ്ലൂരിലെത്തിയ ഇ.കെ 564 എമിറേറ്റ്‌സ് വിമാനത്തിലെ യാത്രക്കാരനായിരുന്നു. ബാംഗ്ലൂരില് നിന്ന് ടെമ്പോ ട്രാവലര് വാഹനത്തില് കേരള അതിര്‍ത്തിയിലെത്തി പിന്നീട് ആംബുലന്‍സില് തലശ്ശേരി ഗവ ആശുപത്രിയിലെത്തി പരിശോധനക്കു വിധേയനായി. മാര്‍ച്ച് 23ന് രാവിലെ ആംബുലന്‍സില് തിരൂര് പുല്ലൂരിലെ വീട്ടിലെത്തി പ്രത്യേക നിരീക്ഷണത്തില് കഴിഞ്ഞു. കോവിഡ് ബാധ സ്ഥിരീകരിച്ചതോടെ ഇയാളെ മഞ്ചേരി ഗവ. മെഡിക്കല് കോളജ് ആശുപത്രിയിലേക്കു കൊണ്ടുപോയി.\nഇവര് സഞ്ചരിച്ച വിമാനങ്ങളിലെ യാത്രക്കാരും നേരിട്ടു സമ്പര്‍ക്കം പുലര്‍ത്തിയവരും വീടുകളില് പ്രത്യേക നിരീക്ഷണത്തില് കഴിയണമെന്നും ആരോഗ്യ പ്രശ്‌നങ്ങളുണ്ടെങ്കില് ജില്ലാതല കണ്‍ട്രോള് സെല്ലില് വിളിച്ച് മാര്‍ഗ്ഗ നിര്‍ദേശങ്ങള് കൃത്യമായി പാലിക്കണമെന്ന് ജില്ലാ കലക്ടര് പറഞ്ഞു.\n7 April 2020 11:58 AM GMT\n7 April 2020 10:45 AM GMT


പെരുമ്പാവൂരില് നൂറ് കിലോ കഞ്ചാവ് പിടികൂടി\nThursday 19 October 2017 10:01 pm IST\nപിക്അപ്പ് വാനിനു പിന്നില് ഒളിപ്പിച്ച നിലയില് കണ്ടെത്തിയ കഞ്ചാവ്\nപെരുമ്പാവൂര്: പിക്അപ് വാനില് പ്രത്യേകം തയ്യാറാക്കിയ അറയില് ഒളിപ്പിച്ച് കൊണ്ടുവന്ന 122 കിലോ കഞ്ചാവ് പെരുമ്പാവൂര് പോലീസ് പിടികൂടി. മൂന്ന് പേരെ അറസ്റ്റ് ചെയ്തു.\nകാഞ്ഞിരപ്പിള്ളി സ്വദേശി ജോബി, അടിമാലി കമ്പിളിക്കണ്ടം മുനിയറ സ്വദേശി വിനോദ്, തൃശൂര് സ്വദേശി മാത്യു എന്നിവരാണ് പിടിയിലായത്. കഞ്ചാവ് കടത്താന് ഉപയോഗിച്ച പിക്അപ് വാനും ഇതിന് വഴികാട്ടിയായി വന്ന കാറും പോലീസ് കസ്റ്റഡിയിലെടുത്തു.\nഇന്ന് വൈകിട്ട് വല്ലം പാലത്തിന് സമീപത്ത് സംശയം തോന്നിയ വാഹനങ്ങള് പരിശോധിച്ചപ്പോഴാണ് പിക് അപ് വാനിന്റെ പിന്‍ഭാഗത്ത് പ്രത്യേകം ഉണ്ടാക്കിയ അറയില് സൂക്ഷിച്ച നിലയില് കഞ്ചാവ് കണ്ടത്. ചെറിയ തൂക്കത്തിലുള്ള നിരവധി പാക്കറ്റുകളിലാണ് ഇവ സൂക്ഷിച്ചിരുന്നത്. ഇത് അടുത്തിടെയുണ്ടായ ലഹരിവേട്ടയിലെ ഏറ്റവും വലുതെന്നാണ് പറയുന്നത്. ആന്ധ്രയില് നിന്ന് കൊണ്ടുവന്നതാണ് കഞ്ചാവെന്നാണ് പ്രാഥമിക നിഗമനം.\nഇടുക്കിയിലേക്ക് കൊണ്ടുപോകും വഴി പിടിയിലായെന്നാണ് സൂചന. സംഭവത്തില് കൂടുതല് അന്വേഷണത്തിനു ശേഷമേ വിശദവിവരങ്ങള് നല്‍കാനാവൂയെന്നാണ് പോലീസ് പറയുന്നത്. സിഐ ജെ. കുര്യാക്കോസ്, എസ്‌ഐ പി.എ. ഫൈസല് എന്നിവരടങ്ങിയ സംഘമാണ് കഞ്ചാവ് വേട്ട നടത്തിയത്.\nവാട്ട്‌സ്ആപ്പ് വഴി കഞ്ചാവ് വില്‍പന : രണ്ട് യുവാക്കള് അറസ്റ്റില്\nഒന്നരക്കോടി കുഴല്‍പ്പണവുമായി രണ്ടു പേര് പിടിയില്


ആര്‍ത്തവരക്തം കുറവാണോ? നിസാരമാക്കരുത് | Kerala Times\nആര്‍ത്തവരക്തം കുറവാണോ? നിസാരമാക്കരുത്\nകൗമാരപ്രായമോ, യൗവനമോ, മധ്യവയസോ, ജീവിതഘട്ടത്തില് ഏതെങ്കിലും തരത്തിലുള്ള ആര്‍ത്തവ പ്രശ്‌നമേതുമില്ലാതെ കടന്നുപോയ സ്ത്രീകള് ഉണ്ടാവാനിടയില്ല. ഓരോരുത്തര്‍ക്കും ഓരോ തരത്തിലാണ് ആ ദിവസങ്ങള്. അമിത രക്തസ്രാവം, ആര്‍ത്തവ വേദന, മൂഡ് ചെയ്ഞ്ച്, അല്‍പാര്‍ത്തവം, ആര്‍ത്തവമില്ലായ്മ, ആര്‍ത്തവം നീണ്ടുപോക്ക് അങ്ങനെ ആര്‍ത്ത പ്രശ്‌നങ്ങള് നിരവധിയാണ്.\nമാറിയ ഭക്ഷണക്രമങ്ങളും ജീവിത ശൈലിയും ഹോര്‍മോണ് വ്യതിയനങ്ങളുമെല്ലാം ആര്‍ത്തവ പ്രശ്‌നങ്ങള്‍ക്ക് കാരണമാകുന്നുണ്ട്. ആര്‍ത്തവ വേളയിലെ രക്തസ്രാവം പലര്‍ക്കും പലരീതിയിലാവും. രക്തം പോക്ക് തീരെ കുറയുന്നതും കൂടുന്നതും അത്ര നിസാരമായി തള്ളതരുത്. ഗര്‍ഭാശയസംബന്ധമായതോ, മറ്റോ ആയ ആരോഗ്യപ്രശ്‌നങ്ങള് കാരണം ആര്‍ത്തവക്രമക്കേടുകള് ഉണ്ടാകാം.\nആര്‍ത്തരക്തത്തിന്റെ അളവ് കൃത്യമായി പറയാന് സാധിക്കില്ല. 30 മുതല് 80 മില്ലി ലിറ്റര് രക്തം ഓരോ ആര്‍ത്തവത്തിലും പുറത്ത് പോകുന്നുവെന്നാണ് പൊതുവെ കണക്കാക്കുന്നത്. ആര്‍ത്തവത്തിന്റെ ആദ്യ രണ്ട് ദിവസങ്ങളില് കൂടുതലും പിന്നീടുള്ള ദിവസങ്ങളില് രക്തം പോക്ക് സ്വാഭാവികമായും കുറയുകയുമാണ് പതിവ്. ആര്‍ത്തവ ദിനങ്ങില് പോകുന്ന രക്തം കൂടുതലാണോ കുറവാണോ എന്ന് സ്ത്രീകള്‍ക്ക് സാധാരണ തിരിച്ചറിയാന് കഴിയും . ആറ് ദിവസത്തില് കൂടുതല് രക്തം പോകുന്നുണ്ടെങ്കില് ഗൈനക്കോളജിസ്റ്റിനെ കാണേണ്ടതുണ്ട്.\nആര്‍ത്തവം കൃത്യമായിരിക്കുകയും രക്തം പോക്ക് കുറവുമാണെങ്കില് അത്ര ആശങ്കപ്പെടേണ്ടതില്ല. എന്നാല് ആര്‍ത്തവത്തിന്റെ തുടക്കമാസങ്ങളില് ആവശ്യത്തിന് രക്തം വരികയും പിന്നീട് തീരെ കുറയുകയും ചെയ്തതായി കാണപ്പെടുന്നുമുണ്ടെങ്കില് ശ്രദ്ധിക്കണം. പോഷകക്കുറവ്, വിളര്‍ച്ച, രക്തക്കുറവ്, ശാരീരികമായ രോഗങ്ങള് എന്നീ കാരണങ്ങള് കൊണ്ട് ആര്‍ത്തവരക്തസ്രാവം കുറയാറുണ്ട്.\nചില സ്ത്രീകളില് ആര്‍ത്തവ ദിവസങ്ങളില് അമിതമായ രക്തസ്രാവം കാണപ്പെടാറുണ്ട്. രക്തസ്രാവം സാധാണയിലും കൂടുതലാണോ എന്ന ആശങ്ക പലരിലും ഉണ്ടാകാറുണ്ട്. ഒരു ദിവസം എത്ര തവണ പാഡ് മറ്റേണ്ടി വരുന്നു എന്ന് കണക്കാക്കുന്നതിലൂടെ അമിത രക്തസ്രാവം ഉണ്ടോ എന്ന് തിരിച്ചറിയാന് കഴിയും. അമിത ആര്‍ത്തവ രക്തസ്രാവമുള്ളവര്‍ക്ക് പെട്ടെന്നുതന്നെ, അതായത് ഒന്നു രണ്ടു മണിക്കൂറിനുള്ളില് പാഡ് മറ്റേണ്ടതായി വരും. കൂടാതെ ഇവരില് ഒരാഴ്ച മുഴുവന് രക്തസ്രാവം നീണ്ടുനില്‍ക്കുകയും ചെയ്യും. അമിതമായ രക്തം പോക്ക് വിളര്‍ച്ചയ്ക്കും ക്ഷീണത്തിനുമിടയാക്കും. ഗര്‍ഭനിരോധന മാര്‍ഗം ‘ഐയുഡി’ (ഗര്‍ഭധാരണം തടയുന്നതിനുള്ള ഉപകരണം) ഗര്‍ഭപാത്രത്തിനുള്ളില് കടത്തി വയ്ക്കുന്നത് ആര്‍ത്തവ സമയത്ത് രക്തസ്രാവം അമിതമാവാന് കാരണമാകാറുണ്ട്. ഇങ്ങനെ സംഭവിച്ചാല് ഉടന് തന്നെ ഐയുഡിക്ക് പകരം മറ്റേതെങ്കിലും മാര്‍ഗം സ്വീകരിക്കുക.\nഗര്‍ഭനിരോധനോപാധികള് ഗര്‍ഭാശയത്തിനുള്ളില് നിക്ഷേപിക്കുക, ഗര്‍ഭാശയ വീക്കം, പ്രസവശേഷം ഗര്‍ഭാശയം ചുരുങ്ങാതിരിക്കുക തുടങ്ങി അമിത രക്‌രതസ്രാവത്തിന് പലവിധ കാരണങ്ങളുണ്ട്. ഗര്‍ഭാശയമുഴുകള് ചില ഗര്‍ഭനിരോധനോപാധികള് എന്നിവയും കാരണമാകാം. ആര്‍ത്തവവിരാമ കാലത്തുണ്ടാകുന്ന ഹോര്‍മോണ് അസന്തുലിതാവസ്ഥയാണ് സാധാരണയായി അമിത രക്തസ്രാവത്തിന് കാരണമാവുക. ആദ്യ ആര്‍ത്തവത്തിന് ശേഷവും ആര്‍ത്തവവിരാമത്തിന് തൊട്ടുമുമ്പുള്ള കാലയളവിലും ഹോര്‍മോണിന്റെ അളവില് വ്യത്യാസമുണ്ടാകുന്നത് രക്തസ്രാവം അമിതമാകുന്നതിന് കാരണമാകാറുണ്ട്. ആര്‍ത്തവ സമയത്ത് ഉള്‍പാളിയുടെ വളര്‍ച്ച അമിതമാവുകയും അതുമൂലം കനത്ത രക്തസ്രാവം ഉണ്ടാകുന്നു.\nഗര്‍ഭപാത്രത്തില് ഉണ്ടാകുന്ന ചെറിയ മുഴകളാണ് ഫൈബ്രോയിഡുകള്. ഈ ഫൈബ്രോയിഡുകള് കാരണം മെനോറേജിയ ഉണ്ടാകാം. ഇവ വലിയ അപകടകാരിയല്ലെങ്കിലും അമിത രക്തസ്രാവത്തിനടയാക്കും.\nആര്‍ത്തവ സമയത്ത് കൃത്യമായി അണ്ഡവിസര്‍ജനം നടക്കാത്തവരില് ഹോര്‍മോണ് ഉത്പാദനവും ശരിയായ രീതിയില് നടക്കുകയില്ല. ഇത് ഹോര്‍മോണ് അസന്തുലിതാവ്‌സഥയ്ക്ക് കാരണമാവുകയും അമിത രക്തസ്രാവത്തിന് ഇടയാക്കുകയും ചെയ്യുന്നു.\nശരീരത്തില് രക്തം ശരിയായി കട്ടപിടിക്കാതിരിക്കുന്ന തരത്തിലുള്ള തകരാറുകള് പാരമ്പര്യമായി ഉള്ളവരിലും ആര്‍ത്തവകാലത്ത് അമിത രക്തസ്രാവം ഉണ്ടാകാം.\nഅണ്ഡാശയം, ഗര്‍ഭപാത്രം, ഗര്‍ഭാശയമുഖം എന്നീ ഭാഗങ്ങളെ ബാധിക്കുന്ന കാന്‍സറുകള് അമിത രക്തസ്രാവത്തിന് കാരണമായേക്കാം.


പശുക്കള്‍ക്ക് വേണ്ടി ഹോസ്റ്റല് നിര്‍മ്മിക്കണമെന്ന നിര്‍ദ്ദേശവുമായി കേന്ദ്രമന്ത്രി – Christhavachintha\nChristhavachin… > Latest News > പശുക്കള്‍ക്ക്…\n🔳ജെ.സി.ബി സാഹിത്യ പുരസ്‌കാരം എം.മുകുന്ദന്. ഡല്‍ഹി ഗാഥകള് എന്ന നോവലിന്റെ ഇംഗ്ലീഷ് പരിഭാഷയായ ‘ഡല്‍ഹി: എ സോളിലോക്വി’ എന്ന കൃതിക്കാണ് പുരസ്‌കാരം. 25 ലക്ഷം രൂപയാണ് പുരസ്‌കാരത്തുക. സാഹിത്യസൃഷ്ടികള്‍ക്ക് ഇന്ത്യയില് ഏറ്റവും ഉയര്‍ന്ന സമ്മാനത്തുക നല്‍കുന്ന ജെ.സി.ബി സാഹിത്യ പുരസ്‌കാരം ജെ.സി.ബി ലിറ്ററേച്ചര് ഫൗണ്ടേഷനാണ് ഏര്‍പ്പെടുത്തിയിരിക്കുന്നത്.\n🔳ഉത്തര്‍പ്രദേശ് നഗരമായ അസംഗഢിന്റെ പേര് മാറ്റുമെന്ന സൂചന നല്‍കി മുഖ്യമന്ത്രി യോഗി ആദിത്യനാഥ്. അസംഗഢില് തെരഞ്ഞെടുപ്പ് യോഗത്തില് സംസാരിക്കുകയായിരുന്നു യോഗി ആദിത്യനാഥ്. ‘അസംഗഢില് സര്‍വകലാശാലക്ക് ശിലയിട്ടുവെന്നും അസംഗഢ് ആര്യംഗഢാക്കി മാറ്റുമെന്നും അക്കാര്യത്തില് യാതൊരു സംശയവുമില്ലെന്നും അദ്ദേഹം പറഞ്ഞു.


കെ.എം.ബഷീറിനെതിരെ നടപടിയെടുത്തത് പാര്‍ട്ടി വിരുദ്ധ പ്രവര്‍ത്തനത്തിന്-മുസ്‌ലിം ലീഗ് ജില്ലാ പ്രസിഡന്റ് | Action against KM Basheer for antiparty activities-league district president ummer pandikasala\nകെ.എം.ബഷീറിനെതിരെ നടപടിയെടുത്തത് പാര്‍ട്ടി വിരുദ്ധ പ്രവര്‍ത്തനത്തിന്-മുസ്‌ലിം ലീഗ് ജില്ലാ പ്രസിഡന്റ്\nJan 28, 2020, 11:32 AM IST\nസമസ്ത പറഞ്ഞിട്ടാണ് പങ്കെടുത്തത് എന്നാണ് കെ.എം ബഷീര് പറയുന്നത്\nകോഴിക്കോട്: മുസ്‌ലിം ലീഗ് ബേപ്പൂര് മണ്ഡലം പ്രസിഡന്റ് കെ.എം ബഷീറിനെതിരെ നടപടിയെടുത്തത് പാര്‍ട്ടി വിരുദ്ധ പ്രവര്‍ത്തനം നടത്തിയത് കൊണ്ടാണെന്ന് ലീഗ് കോഴിക്കോട് ജില്ലാ പ്രസിഡന്റ് ഉമ്മര്‍പാണ്ടികശാല.എല് ഡി എഫിന്റെ മനുഷ്യശൃംഖലയില് പങ്കെടുത്തത് മാത്രമല്ല പ്രശ്‌നം.\nഅദ്ദേഹം ഇതിന് ശേഷം ചാനല് ചര്‍ച്ചകളില് എത്തി മുസ്‌ലിം ലീഗിനും യുഡിഎഫിനുമെതിരേ ആരോപണമുന്നയിച്ച് സംസാരിച്ചുവെന്നും ഇത് പാര്‍ട്ടി അച്ചടക്കത്തിന് നിരക്കുന്നതല്ലെന്നും ഉമ്മര് പാണ്ടികശാല പറഞ്ഞു.\nസംയുക്ത പ്രതിഷേധം എന്നത് ആവശ്യം തന്നെയാണ്. പക്ഷെ പ്രതിപക്ഷവുമായി ആലോചിച്ചല്ല അവര് മനുഷ്യ ശൃംഖല പ്രഖ്യാപിച്ചത്. എല്ലാം തീരുമാനിച്ച് പരിപാടിയുടെ പ്രചാരണം നടക്കുമ്പോഴാണ് പങ്കെടുക്കാന് ആവശ്യപ്പെട്ടത്. ശേഷം ഇതില് പങ്കെടുക്കരുതെന്ന് യു.ഡി.എഫും ലീഗും ആവശ്യപ്പെട്ടിരുന്നു. ഇത് കെ.എം ബഷീറിന് അറിയാത്ത കാര്യമല്ല.\nസമസ്ത പറഞ്ഞിട്ടാണ് പങ്കെടുത്തത് എന്നാണ് കെ.എം ബഷീര് പറയുന്നത്. ഞങ്ങളൊക്കെ സമസ്തയുടെ ആളുകളാണ്. ഇങ്ങനെയൊരു നിര്‍ദേശം നല്‍കിയതായി തങ്ങള്‍ക്കാര്‍ക്കും അറിയില്ലെന്നും അദ്ദേഹത്തിനോട് മാത്രമായി പറഞ്ഞതാവുമെന്നും ഉമ്മര്‍പാണ്ടികശാല പറഞ്ഞു.\nContent Highlights: Action against KM Basheer for antiparty activities-league district president ummer pandikasala\nതിരുവനന്തപുരം: കേരളത്തില് ഇന്ന് 17,466 പേര്‍ക്ക് കോവിഡ്-19 സ്ഥിരീകരിച്ചു. ..\nമതം പറഞ്ഞുള്ള പൗരത്വം വേണ്ട: മുസ്ലിം ലീഗ് സുപ്രീംകോടതിയില്\nനായയോട് വീണ്ടും ക്രൂരത; അയര്‍ക്കുന്നത്ത് നായയെ കാറിന് പിന്നിൽ കെട്ടിവലിച്ചു\n18 അല്ല, മുഹമ്മദിനായി ലഭിച്ചത് 46.78 കോടി; ബാക്കി തുക എസ്എംഎ ബാധിച്ച മറ്റുകുട്ടികള്‍ക്ക്\nകരുവന്നൂര് ബാങ്ക് തട്ടിപ്പ്: പ്രധാന പ്രതികള് പോലീസ് കസ്റ്റഡിയില്


കോവിഡിന് പിന്നാലെ ആഫ്രിക്കന് പന്നിപ്പനിയും; അസമില് പന്നികള് കൂട്ടത്തോടെ ചത്തൊടുങ്ങുന്നു\nകോവിഡ് വൈറസ് ഭീഷണിക്കു പിന്നാലെ അസമിൽ ഭീതി പരത്തി ആഫ്രിക്കന് പന്നിപ്പനിയും പടര്‍ന്നുപിടിക്കുന്നു.\n05 May, 2020 at 06:43 AM\nകോവിഡ് വൈറസ് ഭീഷണിക്കു പിന്നാലെ അസമിൽ ഭീതി പരത്തി ആഫ്രിക്കന് പന്നിപ്പനിയും പടര്‍ന്നുപിടിക്കുന്നു. 2,800ഓളം പന്നികളാണ് ഇതുവരെയുള്ള കണക്കു പ്രകാരം അസുഖം ബാധിച്ച് ചത്തത്. വളര്‍ത്തുപന്നികളില് കണ്ടുവരുന്ന നൂറു ശതമാനം മരണനിരക്കുള്ള അസുഖമാണ് ആഫ്രിക്കന് പന്നിപ്പനി. എ.എസ്.എഫ് അഥവാ ആഫ്രിക്കൻ സ്വൈന് ഫ്ളൂ എന്നറിയപ്പെടുന്ന വൈറസ് രോഗം ഇന്ത്യയിൽ ഇതാദ്യമായാണ് റിപ്പോർട്ട് ചെയ്യുന്നത്. കോവിഡ് വൈറസ് പോലെ ആഫ്രിക്കന് പന്നിപ്പനിയുടെയും ഉറവിടം ചൈനയാണെന്നാണ് അസമിന്റെ ആരോപണം. 2018-2020 കാലയളവില് ചൈനയിലെ അറുപത് ശതമാനം വളര്‍ത്തുപന്നികളും ചത്തത് ആഫ്രിക്കന് പന്നിപ്പനി മൂലമായിരുന്നു.\nഐ.സി.എ.ആറിന്റെ പന്നി ഗവേഷണ വിഭാഗവുമായി ചേർന്ന് പ്രവർത്തിച്ച് പ്രതിവിധി കണ്ടെത്താൻ സംസ്ഥാനത്തെ വെറ്ററിനറി, ഫോറസ്റ്റ് വകുപ്പുകളോട് അസം മുഖ്യമന്ത്രി സർവാനന്ദ സോനോവൽ ഉത്തരവിട്ടിട്ടുണ്ട്. സ്ഥിതി ആശങ്കാജനകമാണെന്ന് സംസ്ഥാന മൃഗസംരക്ഷണ മന്ത്രി അതുല് ബോറ സ്വകാര്യ ചാനലിന് നല്‍കിയ അഭിമുഖത്തില് പറഞ്ഞിരുന്നു. രോഗം ബാധിച്ച പന്നികളെ കൊല്ലില്ലെന്ന് സംസ്ഥാനം തീരുമാനിച്ചിട്ടുണ്ടെന്നും എന്നാല്, ലോക്ക്ഡൗണിന് അനുസൃതമായ ബയോസെക്യൂരിറ്റി നടപടികള് നടപ്പാക്കിയിട്ടുണ്ടെന്നും അദ്ദേഹം വ്യക്തമാക്കി\nപന്നികള് കൂട്ടത്തോടെ ചത്തുപോകുന്ന സാഹചര്യത്തില് സ്വകാര്യ പന്നി ഫാമുകളില് പ്രതിരോധ നടപടികള് സ്വീകരിക്കാനും സര്‍ക്കാര് നിര്‍ദ്ദേശമുണ്ട്. ഫാമും പരിസരവും അണുവിമുക്തമാക്കണം, പുറത്തു നിന്നും ആളുകളെ ഫാമിനകത്തേക്ക് പ്രവേശിപ്പിക്കരുത്, പന്നികളില് പനിയോ മറ്റു ലക്ഷണങ്ങളോ ഉള്ളതായി ശ്രദ്ധയില്‍പ്പെട്ടാന് ഉടന് അധികൃതരെ വിവരം അറിയിക്കണം. എന്നിങ്ങനെയുള്ള നിര്‍ദ്ദേശങ്ങള് ഫാം ഉടമകള്‍ക്ക് സര്‍ക്കാര് നല്‍കിയിട്ടുണ്ട്. കഴിഞ്ഞ വര്‍ഷം വരെയുള്ള കണക്കുകള് പ്രകാരം 21 ലക്ഷം വളര്‍ത്തുപന്നികളാണ് അസമിലുള്ളത്\n1921ലാണ് ലോകത്ത് ആദ്യമായി ആഫ്രിക്കന് പന്നിപ്പനി റിപ്പോര്‍ട്ട് ചെയ്യുന്നത്. കെനിയയിലായിരുന്നു ആദ്യ സ്ഥിരീകരണം. 2019 പകുതിയോടെ വിയറ്റ്‌നാം, കംബോഡിയ, ദക്ഷിണാഫ്രിക്ക, ബെല്‍ജിയം എന്നിവിടങ്ങളിലും രോഗം റിപ്പോര്‍ട്ട് ചെയ്തിരുന്നു.


ഓരോ സാഹിത്യസൃഷ്ടിക്കും രണ്ടു ഭാഗമുണ്ട്: ഉള്ളടക്കവും, രൂപവും. ഒന്ന് മറ്റേതിനെ കടത്തിവെട്ടാതെ യോജിച്ചു നില്‍ക്കുമ്പോഴാണ് കൃതികള്‍ക്ക് ആഴവും നൈസര്‍ഗ്ഗികതയും കൈവരുന്നത്. ഫ്രാന്‍സിസ് നൊറോണയുടെ ചെറുകഥകള് ഈ പരസ്പരപൂരണം കൊണ്ട് ശക്തമാണ്. ‘കാതുസൂത്രം’ എന്ന ഈ സമാഹാരത്തിലെ ഓരോ കഥയും പ്രമേയത്തിനനുസരിച്ച് വ്യത്യസ്ത രൂപങ്ങള് കൈവരിക്കുന്നതു കാണാം.\n(തുടക്കത്തിലേ പറയട്ടെ, ശീര്‍ഷകകഥയൊഴിച്ച് മറ്റൊന്നും എനിക്ക് സുഗമമായി പാരായണം ചെയ്യാന് കഴിഞ്ഞില്ല. അനേകം അടരുകളില് കഥാതന്തുവിനെ ഒളിപ്പിച്ചു നിര്‍ത്തി, ഒന്നൊന്നായി ഉള്ളിത്തൊലി പോലെ പൊളിച്ചെടുക്കുന്ന കഥാകൃത്തിന്റെ രീതി പലപ്പോഴും വല്ലാതെ അസ്വസ്ഥതയുളവാക്കി സിനിമയിലെ ജംപ് കട്ടുകള് പോലെ. ഇതൊരുപക്ഷെ, എന്റെ വായനയുടെ പരിമിതിയാകാം. പുനര്‍വായനയില് ഇവ കൂടുതല് അനുഭൂതിദായകമായേക്കാം.)\nഈ കഥകളുടെ പൊതുസ്വഭാവം അവയുടെ ലൈംഗികതയാണ്. അതും പുരുഷന്റെ കാഴ്ചപ്പാടിലൂടെ. സ്ത്രീകള് കേന്ദ്രകഥാപാത്രങ്ങളാകുമ്പോഴും പുരുഷന്റെ കഴുകന് കണ്ണുകള്‍ക്ക് മാറ്റമില്ല. ‘കാതുസൂത്ര’ത്തില് അത് ആധുനികതയുടെ മുഖമുദ്രകളായ മൊബൈല് ഫോണിലൂടെയാണ് പടരുന്നത്: ഭാര്യയെ കണ്‍വെട്ടത്തു നിര്‍ത്താന് ഭര്‍ത്താവുപയോഗിക്കുന്നതോ, സി സി ടി വി ക്യാമറകളിലൂടെയും. ഫേസ്ബുക്കിലൂടെയും വാട്‌സാപ്പിലൂടെയും പടരുന്ന രതി അമ്മയെ വിട്ട് മകളിലേക്കും സംക്രമിക്കുമ്പോള് ക്യാമറക്കണ്ണുകളുടെ നിസ്സഹായത നാം മനസ്സിലാക്കുന്നു.\nരതിയോടൊപ്പം തന്നെ പടര്‍ന്നു പന്തലിക്കുന്ന ഒന്നാണ് അക്രമവാസന. സാഡിസത്തിന്റെയും മസോക്കിസത്തിന്റെയും ഉറവിടം അതാണ്. ‘ഉറുക്ക്’ എന്ന കഥയില് വാടകക്കൊലയ്ക്ക് ഉപയോഗിക്കുന്ന ഒരു ലോറിയാണ് കേന്ദ്രബിന്ദു. ലോറിയുടെ െ്രെഡവറായ സതീശന്റെ ഭാര്യ സീനത്ത്, അവളെ പണ്ട് പ്രേമിച്ചിരുന്ന സഹീര് (അയാള് ഒരു മന്ത്രവാദിയാണ്), സീനത്തിന്റെ വാപ്പ സെയ്ത്, അയാളുടെ സുഹൃത്ത് കുറുപ്പ് എന്നിവരെ ചുറ്റിപ്പറ്റി കുറെ ശ്ലഥബിംബങ്ങള് വരച്ചിടുന്നു കഥാകാരന്. കൃത്യമായി എഡിറ്റു ചെയ്യാത്ത ഒരു സിനിമ പോലെ ചുറ്റിത്തിരിയുന്ന ഈ കഥ ഹൊററിന്റെ വക്കിലെത്തി നില്‍ക്കുന്നു.\n‘ച്യൂയിംഗ് ചെറീസ്’ എന്ന കഥ ഒരു കൊലപാതകത്തില്‍ത്തുടങ്ങി, സ്വവര്‍ഗ്ഗരതിയുടെ സൂചനയില് അവസാനിക്കുന്നു. ഇംഗ്ലീഷു വാക്കുകള് നിര്‍ലോപം ഉപയോഗിച്ചിട്ടുള്ള ഈ കഥ തികച്ചും ‘ന്യൂജെന്’ ആണ്. കഥയുടെ പ്രമേയത്തിനനുസൃതമായി ഭാഷയെ മാറ്റാനുള്ള നൊറോണയുടെ സിദ്ധിക്ക് ഉത്തമ ഉദാഹരണമാണ് ഈ കൃതി.\nപുരുഷന്റെ കാമവാസന എങ്ങനെ ഐതിഹ്യങ്ങളിലേക്കും മിത്തുകളിലേക്കും ചേക്കേറുന്നു എന്നതിന്റെ ഉത്തമ ഉദാഹരണമാണ് ‘തെമ്മാടിപ്പുണ്യാളന്’. ഒപ്പയാശാനും, അയാളുടെ കാമുകിയായ യക്ഷിയും, ഇവരെത്തേടുന്ന കമ്മജോയിയും ജീവിക്കുന്നത് ഒരു ഭ്രമാത്മകലോകത്താണ്. ഇടിഞ്ഞു വീണ സിനിമാക്കൊട്ടകയില് ദൃശ്യയാകുന്ന യക്ഷി വെള്ളിത്തിരയില് നിന്നും ഇറങ്ങിവന്നതാണോ? ആണേത്, പെണ്ണേത് എന്നറിയാത്ത മാതിരി കഥാപാത്രങ്ങള് പരകായപ്രവേശം നടത്തുന്നുണ്ട് ഈ കഥയില്.\nഅക്രമവും അലസതയും എങ്ങനെ സര്‍ഗ്ഗത്തിലേക്കു സംക്രമിക്കുന്നു എന്നതിന്റെ മനോഹര ഉദാഹരണമാണ് ‘വര’. കുത്തു കൊണ്ടു മരിച്ച മൂത്ത ജ്യേഷ്ഠനേയും, വീടുവിട്ടു പോയ ഇളയ ജ്യേഷ്ഠനേയും ഓര്‍ത്ത് മയക്കുമരുന്നില് ജീവിതം ഹോമിക്കുന്ന ആഖ്യാതാവ് ഒരു നിമിഷത്തെ ദൗര്‍ബ്ബല്യം കൊണ്ട് പോലീസ് പിടിയിലാവുന്നു. പക്ഷെ അയാളുടെ ഇളയച്ഛന്റെ സുഹൃത്തായ പോലീസ് ഇന്‍സ്‌പെക്ടര് സമ്മാനിച്ച ചായക്കൂട്ടിലൂടെ, തനിക്കറിയാവുന്ന ഏക പണിയായ വര അയാള് തുടരുമ്പോള്, അനുദിനം നരകതുല്യമായി മാറുന്ന നിത്യജീവിതത്തില് നിന്നും ഒരു മോചനപ്പാത കാണിച്ചുതരികയാണ് കഥാകാരന്.\nഫ്രാന്‍സിസ് നൊറോണയുടെ ഭാഷ ലളിതവും ആഖ്യാനം ഗഹനവുമാണ്. ഓരോ വാചകങ്ങളും ആറ്റിക്കുറുക്കിയെടുത്ത പോലെ ഒരു മിനിമലിസ്റ്റ് രീതി. എന്നാല് ഈ വാങ്മയചിത്രങ്ങളുടെ ഭംഗി അംഗീകരിക്കുമ്പോള്‍ത്തന്നെ, അവയില് നിര്‍ലീനമായ അതാര്യത പലപ്പോഴും എന്നെ കുഴക്കി. നേരത്തേ പറഞ്ഞതു പോലെ, ഈ കഥകള് ഒരു പുനര്‍വായന അര്‍ഹിക്കുന്നു എന്നു തോന്നുന്നു.\nഫ്രാന്‍സിസ് നൊറോണയുടെ കാതുസൂത്രം എന്ന കഥാസമാഹാരത്തിന് നന്ദകിഷോര് വര്‍മ്മ എഴുതിയ വായനാനുഭവം\nസുനില് പി.ഇളയിടത്തിന്റെ മഹാഭാരതം: സാംസ്‌കാരികചരിത്രം; പ്രീബുക്കിങ് തുടരുന്നു


അരിപ്പ സമര ഭൂമിയിലെ തര്‍ക്കത്തില് അയല്‍വാസിയെ വെട്ടി പരിക്കേല്‍പ്പിച്ച പ്രതി പിടിയില് Punalur News \nഹോം Kulathupuzha അരിപ്പ സമര ഭൂമിയിലെ തര്‍ക്കത്തില് അയല്‍വാസിയെ വെട്ടി പരിക്കേല്‍പ്പിച്ച പ്രതി പിടിയില്\nഅരിപ്പ സമര ഭൂമിയിലെ തര്‍ക്കത്തില് അയല്‍വാസിയെ വെട്ടി പരിക്കേല്‍പ്പിച്ച പ്രതി പിടിയില്\nകൊല്ലം കുളത്തൂപ്പുഴ അരിപ്പസമര ഭൂമിയിലെ തര്‍ക്കത്തില് അയല്‍വാസിയെ വെട്ടി പരിക്കേല്‍പ്പിച്ച പ്രതി പിടിയില്\nഅരിപ്പ സര്‍ക്കാര് ഭൂമിയില് കുടില് കെട്ടുന്നതിനിടെയുളള തര്‍ക്കത്തില് അയല്‍വാസിയെ വെട്ടിപരിക്കേല്‍പ്പിച്ച കേസിലെ ഒന്നാം പ്രതി പോലീസിന്‍റെ പിടിയില്. എരുമേലി പന്തപ്ലായ്ക്കല് വീട്ടില് 39 വയസുള്ള അശോകന് ആണ് കുളത്തൂപ്പുഴ പോലീസിന്‍റെ പിടിയിലാകുന്നത്.\nറാന്നി സ്വദേശി മണിയനാണ് വെട്ടേറ്റത്. കഴിഞ്ഞ ജൂണ് 16നായിരുന്നു കേസിന് ആസ്പദമായ സംഭവം. സമരഭൂമിയില് കുടില്‍കെട്ടുന്നതിനിടയില് ഇരുവരും തമ്മില് സംഘര്‍ഷത്തില് ഏര്‍പ്പെടുകയും മണിയനെ വട്ടിമുറിവേല്‍പ്പിക്കുകയുമായിരുന്നു. കൂട്ടുപ്രതിയായ അശോകന്‍റ ഭാര്യപിതാവ് 50 വയസുള്ള കുഞ്ഞുമോനെ പോലീസ് അന്നുതന്നെ പിടികൂടി റിമാന്‍റ് ചെയ്തിരുന്നങ്കിലും അശോകന് ഒളിവില് പോകുകയായിരുന്നു.\nസമരഭൂമിയില് മദ്യലഹരിയില് സംഘര്‍ഷവും അക്രമണങ്ങളും പതിവാകുന്നത് തലവേദയായിട്ടുണ്ടെന്നാണ് പോലീസ് പറയുന്നത്.\nഏരുമേലിയിലുണ്ടെന്ന് രഹസ്യവിവരം കിട്ടിയതിനെ തുടര്‍ന്ന് കുളത്തൂപ്പുഴ പോലീസ് എസ്.ഐ. എന്.ആശോക് കുമാര്,സി.പി.ഒ.സുചിത്എന്നിവരുടെ നേതൃത്വത്തിലുളള സംഘം എരുമേലിയിലെത്തിയാണ് പ്രതിയെ പിടികൂടിയത്.\nഅരിപ്പ സമരഭൂമിയില് എത്തിച്ച് തെളിവെടുപ്പിനു ശേഷം കോടതിയില് ഹാജരാക്കി റിമാന്‍റ് ചെയ്തു.


കോവിഡ് ബാധിതരുടെ മൃതദേഹങ്ങള് 15 മാസമായി മോര്‍ച്ചറിയില് – Chandrika Daily\nBy web desk3Tuesday November 30, 2021 10:54 am\nദുര്‍ഗയുടെയും മുനിരാജുവിന്റെയും മൃതദേഹങ്ങള് പഴയ മോര്‍ച്ചറി കെട്ടിടത്തില്‍നിന്ന് മാറ്റാന് മറന്നുപോയി. കഴിഞ്ഞദിവസം പഴയ മോര്‍ച്ചറിയില്‍നിന്ന് ദുര്‍ഗന്ധം വമിച്ചതോടെ പരിശോധിച്ചപ്പോളാണ് രണ്ട് മൃതദേഹങ്ങള് കണ്ടെത്തിയത്.\nബെംഗളൂരു ഇ. എസ്.ഐ ആശുപത്രിയില് മനുഷ്യ മനസാക്ഷിയെ മരവിപ്പിക്കുന്ന കാഴ്ച. ഒരു വര്‍ഷത്തിലേറെ പഴക്കമുള്ള കോവിഡ് ബാധിതരുടെ മൃതദേഹങ്ങളാണ് ആശുപത്രിയിലെ മോര്‍ച്ചറിയില് അഴുകിയ നിലയിലുള്ളത്. 2020 ജൂലൈയില് കോവിഡ് ബാധിച്ച് മരിച്ച മുനിരാജു, ദുര്‍ഗ എന്നിവരുടെ മൃതദേഹങ്ങളാണിത്. 2020 ജൂണില് കോവിഡിന്റെ ആദ്യ തരംഗത്തില് ആശുപത്രിയില് പ്രവേശിപ്പിച്ചതായിരുന്നു ഇരുവരേയും. ഏതാനും ദിവസങ്ങള്‍ക്കകം തന്നെ ഇരുവരും മരിച്ചു.\nഇതിനു ശേഷം മൃതദേഹങ്ങള് അടക്കം ചെയ്യാതെ മോര്‍ച്ചറിയില് തന്നെ സൂക്ഷിച്ചിരിക്കുകയാണ്. കോവിഡ് പ്രോട്ടോകോള് അനുസരിച്ച് അന്ന് മൃതദേഹം ബന്ധുക്കള്‍ക്ക് വിട്ടുനല്‍കാതെ നഗരസഭയുടെ നേതൃത്വത്തിലാണ് സംസ്‌കരിച്ചിരുന്നത്. ഇതിനിടെ മരണസംഖ്യ ഉയര്‍ന്നു. ആശുപത്രിയിലെത്തുന്ന മൃതദേഹങ്ങളുടെ എണ്ണം കൂടിയതോടെ മോര്‍ച്ചറി മറ്റൊരു കെട്ടിടത്തിലേക്ക് മാറ്റി. എന്നാല് ദുര്‍ഗയുടെയും മുനിരാജുവിന്റെയും മൃതദേഹങ്ങള് പഴയ മോര്‍ച്ചറി കെട്ടിടത്തില്‍നിന്ന് മാറ്റാന് മറന്നുപോയി. കഴിഞ്ഞദിവസം പഴയ മോര്‍ച്ചറിയില്‍നിന്ന് ദുര്‍ഗന്ധം വമിച്ചതോടെ പരിശോധിച്ചപ്പോളാണ് രണ്ട് മൃതദേഹങ്ങള് കണ്ടെത്തിയത്.


Mackencie Scott, ex wife of Jeff Bezos remarries | ആമസോണ് സ്ഥാപകന്റെ മുന് ഭാര്യ, ലോക സമ്പന്ന... മക്കെന്‍സി സ്‌കോട്ട് വീണ്ടും വിവാഹിതയായി - Malayalam Goodreturns\n» ആമസോണ് സ്ഥാപകന്റെ മുന് ഭാര്യ, ലോക സമ്പന്ന... മക്കെന്‍സി സ്‌കോട്ട് വീണ്ടും വിവാഹിതയായി\nPublished: Monday, March 8, 2021, 20:25 [IST]\n25 min ago സ്ഥിര നിക്ഷേപങ്ങള് ബാങ്കിലോ പോസ്റ്റ് ഓഫീസിലോ? ഉയര്‍ന്ന ആദായം ലഭിക്കുന്നത് എവിടെ നിന്നും?\nആമസോണ് സ്ഥാപകന് ജെഫ് ബെസോസും മക്കെന്‍സി സ്‌കോട്ടും വിവാഹിതരാകുന്നത് 1993 ല് ആണ്. അന്ന് ജെഫ് ബെസോസ് ഇന്നത്തെ പോലെ ലോകം കീഴടക്കിയ ബിസിനസ് മാഗ്നറ്റ് ആയിട്ടില്ല.\nഎന്തായാലും 2019 ല് ഇവര് വിവാഹ ബന്ധം വേര് പിരിഞ്ഞു. അതിന് ശേഷം, സമ്പത്തിന്റെ വലിയൊരു ഭാഗം മക്കെന്‍സിക്ക് നല്‍കേണ്ടതായും വന്നു. ഒരുഘട്ടത്തില് ലോകത്തിലെ ഏറ്റവും സമ്പന്നയായ വനിതയായും മക്കെന്‍സി സ്‌കോട്ട് മാറി. മക്കെന്‍സി സ്‌കോട്ട് വീണ്ടും വിവാഹിതയായി എന്നതാണ് പുതിയ വാര്‍ത്ത. വിശദാംശങ്ങള്...\nനീണ്ട പതിനാറ് വര്‍ഷങ്ങള്\nനീണ്ട 16 വര്‍ഷങ്ങള് ജെഫ് ബെസോസും മക്കെന്‍സി സ്‌കോട്ടും ഒരുമിച്ചായിരുന്നു. ഇവര്‍ക്ക് നാല് കുട്ടികളും ഉണ്ടായിരുന്നു. ജെഫ് ബെസോസിന്റെ വളര്‍ച്ചയില് നിര്‍ണായക പങ്കുവഹിച്ചവരില് മക്കെന്‍സി സ്‌കോട്ടും ഉണ്ട്. 2019 ല് ആണ് ഇവര് വിവാഹ മോചനം പ്രഖ്യാപിച്ചത്.\nവിവാഹ മോചനത്തെ തുടര്‍ന്ന് മെക്കന്‍സി സ്‌റ്റോക്കിന് ലഭിച്ചത് 35.6 ബില്യണ് ഡോളറിന്റെ സ്വത്തുക്കളായിരുന്നു. ആമസോണിന്റെ ഭൂരിപക്ഷ ഓഹരികള് അപ്പോഴും ജെഫ് ബെസോസ് തന്നെ കൈവശം വച്ചു. എന്നിരുന്നാലും ലോകത്തിലെ ഏറ്റവും സമ്പന്നായ സ്ത്രീകളുടെ പട്ടികയില് മക്കെന്‍സി ഇടം നേടി.\nഡാന് ജുവെറ്റ് എന്ന ശാസ്ത്ര അധ്യാപകനെയാണ് മക്കെന്‍സി സ്റ്റോക്ക് വിവാഹം ചെയ്തിരിക്കുന്നത്. ഗിവിങ് പ്ലെഡ്ജിന്റെ ഔദ്യോഗിക വെബ്‌സൈറ്റിലാണ് ഇത് സംബന്ധിക്കുന്ന വിവരങ്ങള് പുറത്ത് വിട്ടത്. പ്രസിദ്ധമായ സീറ്റിൽ സ്കൂളിൽ ജോലി ചെയ്ത് വരികയാണ് ഡാന് ജുവറ്റ് ഇപ്പോള്. ഇതേ സ്കൂളിലാണ് സ്കോട്ടിന്റെ കുട്ടികളും പഠിച്ചിരുന്നത്.\nലോകസമ്പന്ന പട്ടികയില് മക്കെന്‍സി സ്‌കോട്ട് ഇപ്പോള് 22-ാം സ്ഥാനത്താണ്. 53.5 ബില്യണ് ഡോളര് ആണ് ഇവരുടെ ആസ്ഥി കണക്കാക്കിയിരിക്കുന്നത്. കഴിഞ്ഞ വര്‍ഷവുമായി താരതമ്യം ചെയ്യുമ്പോള് ആസ്തിമൂല്യത്തില് 471 ദശലക്ഷം ഡോളറിന്‌റെ വര്‍ദ്ധനയും മക്കെന്‍സി നേടിയിട്ടുണ്ട്.\nജെഫ് ബെസോസുമായുള്ള വിവാഹ മോചനത്തിന് ശേഷം ശതകോടികള് കൈയ്യിലെത്തിയ ആളാണ് മക്കെന്‍സി സ്‌കോട്ട്. എന്നാല് തന്റെ സമ്പാദ്യത്തിന്റെ വലിയൊരു ഭാഗം ജീവകാരുണ്യ പ്രവര്‍ത്തനങ്ങള്‍ക്കും സന്നദ്ധ പ്രവര്‍ത്തനങ്ങള്‍ക്കും ആയി സംഭാവന ചെയ്യുന്ന ഗിവിങ് പ്ലഡ്ജിന്റെ ഭാഗമാവുകയായിരുന്നു മക്കെന്‍സി. അല്ലെങ്കില് ലോകസമ്പന്ന പട്ടികയില് ഇതിലും മുകളിലായിരിക്കും അവരുടെ സ്ഥാനം.\nഒറ്റ വര്‍ഷം, ആറ് ബില്യണ്\nകഴിഞ്ഞ വര്‍ഷം മാത്രം ആറ് ബില്യണ് ഡോളര് ആണ് മക്കെന്‍സി സ്‌കോട്ട് ജീവകാരുണ്യ പ്രവര്‍ത്തനങ്ങള്‍ക്കായി ചെലവഴിച്ചത്. ഏതാണ്ട് നാല്‍പത്തി നാലായിരം കോടി രൂപ! 512 സന്നദ്ധ സംഘടനകള്‍ക്കും, സര്‍വ്വകലാശാലകള്‍ക്കും മറ്റുമാണ് സ്‌കോട്ട് ഫൗണ്ടേഷന് സാന്രത്തിക സഹായം നല്‍കുന്നത്.\nലോക മാതൃക എന്ന് പോലും വിശേഷിപ്പിക്കപ്പെടുന്ന ആളാണ് മക്കെന്‍സി സ്‌കോട്ട്. ഇപ്പോള് വിവാഹം കഴിച്ചിരിക്കുന്ന ഡാന് ജുവറ്റ് രണ്ട് പതിറ്റാണ്ടായി രസതന്ത്ര അധ്യാപകനായി ജോലി ചെയ്തുവരികയാണ്.\nRead more about: jeff bezos amazon marriage billionaire ജെഫ് ബെസോസ് ആമസോൺ വിവാഹം\nMackencie Scott, ex wife of Jeff Bezos remarries | ആമസോണ് സ്ഥാപകന്റെ മുന് ഭാര്യ, ലോക സമ്പന്ന... മക്കെന്‍സി സ്‌കോട്ട് വീണ്ടും വിവാഹിതയായി\nMackencie Scott, ex wife of Jeff Bezos remarries\nStory first published: Monday, March 8, 2021, 20:25 [IST]


രാജ്യാന്തര ചലച്ചിത്രോത്സത്തിനു ബദല്: കാഴ്ച ഫിലിം ഫെസ്റ്റിവലിനു തുടക്കമായി-Anand Gandhi Inaugurates Kazhcha Indie Film Festival\nKazhcha Indie Film Festival Kiff Iffk Parallel Event\nദേശീയ പുരസ്‌കാരം നേടിയ ഷിപ് ഓഫ് തിസ്യൂസ് എന്ന ചിത്രത്തിന്റെ സംവിധായകന് ആനന്ദ് ഗാന്ധി ചടങ്ങ് ഉദ്ഘാടനം ചെയ്തു.\nDecember 09, 2017 12:18:50 am\nകേരള രാജ്യാന്തര ചലച്ചിത്രോത്സവത്തിന് ഇന്ന് വൈകിട്ട് തിരിതെളിയാനിരിക്കെ, മേളയ്ക്ക് ബദലായി സ്വതന്ത്ര സംവിധായകര് ഒരുക്കിയ ‘കാഴ്ച ഇന്‍ഡി ഫിലിം ഫെസ്റ്റിവല്’ എന്ന കിഫിനു തുടക്കമായി. ദേശീയ പുരസ്‌കാരം നേടിയ ഷിപ് ഓഫ് തിസ്യൂസ് എന്ന ചിത്രത്തിന്റെ സംവിധായകന് ആനന്ദ് ഗാന്ധി ചടങ്ങ് ഉദ്ഘാടനം ചെയ്തു.\n‘എന്നും പുതുവഴികള് തേടുന്നതാണ് നമ്മുടെ പാരമ്പര്യം. വെളിച്ചമുള്ളിടത്തല്ല, ഇരുട്ടുള്ളിടങ്ങളില് വെളിച്ചം കണ്ടെത്താനാണ് നമ്മള് ശ്രമിക്കേണ്ടത്. എല്ലാവരും ഇരുട്ട് കാണുന്നിടത്തേക്ക് തങ്ങളുടെ ദൂരദര്‍ശിനി തിരിച്ചുവയ്ക്കുക. അപ്പോള് വെളിച്ചത്തിന്‍റെ ഉദയം നാം കാണും.’ മേള ഉദ്ഘാടനം ചെയ്തു കൊണ്ട് ആനന്ദ് പറഞ്ഞതിങ്ങനെ.\nസംവിധായകന് സനല് കുമാര് ശശിധരന്റെ നേതൃത്വത്തില് രൂപം കൊണ്ട കാഴ്ച ഫിലിം സൊസൈറ്റിയാണ് ഈ മേള രൂപകല്‍പ്പന ചെയ്തിരിക്കുന്നത്. ഒ.കെ.ജോണിയാണ് കിഫിന്‍റെ ഡയറക്ടര്. സംവിധായകന് ജിജു ആന്റണി പ്രധാന സംഘാടകനാണ്. ഉദ്ഘാടനചടങ്ങില് അദ്ദേഹം കിഫിന്‍റെ മാനിഫെസ്റ്റോ അവതരിപ്പിച്ചു. സെക്സി ദുര്‍ഗയിലെ പ്രധാന നടന് കണ്ണന് നായര് സ്വാഗത പ്രസംഗം നടത്തി. വഴുതക്കാടുള്ള ലെനിന് ബാലവാടിയില് ഇന്നു തുടങ്ങുന്ന മേള 11ന് അവസാനിക്കും.\nജനാധിപത്യ സ്വഭാവം കൈമോശം വന്നതിന്‍റെ പശ്ചാത്തലത്തില്, നല്ല സിനിമകള്‍ക്ക് അവ അര്‍ഹിക്കുന്ന വേദിയും അവസരവും നല്‍കിയേ തീരൂ എന്നൊരു ഓര്‍മ്മപ്പെടുത്തലാണ് കാഴ്ച ഇൻഡി ഫിലിം ഫെസ്റ്റിവല് (കിഫ്). സംവിധായകന് സനല് കുമാര് ശശിധരന്‍റെ നേതൃത്വത്തില് രൂപം കൊണ്ട കാഴ്ച ഫിലിം സൊസൈറ്റിയാണ് ഈ മേള രൂപകല്‍പ്പന ചെയ്തിരിക്കുന്നത്. കിഫിനെക്കുറിച്ച് സനല് പറയുന്നതിങ്ങനെ.\nപതിമൂന്ന് ചിത്രങ്ങളാണ് കിഫില് പ്രദര്‍ശനത്തിന് എത്തുന്നത്. ഷാനവാസ് നാരണിപ്പുഴ സംവിധാനം ചെയ്ത ‘കരി’യാണ് കിഫിലെ ഉദ്ഘാടന ചിത്രം. ഗീതു മോഹന്‍ദാസ് സംവിധാനം ചെയ്ത ‘ലയേര്‍സ് ഡൈസ്’ ക്ലോസിങ് ചിത്രവും. ഇവ കൂടാതെ മലയാള ചിത്രങ്ങളായ വിത്ത് (സംവിധാനം. ഡോണ് പാലത്തറ), തൂപ്പ് (സംവിധാനം. സന്ദീപ് അധികാരി) എന്നിവയും നോര്‍ത്ത് ഈസ്റ്റ് ചിത്രങ്ങളായ കോതനൊടി (സംവിധാനം.. ഭാസ്‌ക്കര് ഹസാരിക), ഹാണ്ടുക് (സംവിധാനം. ജയ്‌ചെന്ഗ് ജയ് ദോഹുതിയ) എന്നീ ചിത്രങ്ങളും ഉണ്ടാകും. കര്‍മ ഥാപ സംവിധാനം ചെയ്ത ‘രലാംഗ് റോഡ്’എന്ന നേപ്പാളി ചിത്രവും ബോബി ശര്‍മയുടെ ‘ദി ഗോള്‍ഡന് വിങ്’ എന്ന രാജ്‌ഭോന്ഷി ഭാഷയിലുള്ള ചിത്രവും മേളയില് പ്രദര്‍ശിപ്പിക്കും.


ഒമാനില് രാത്രിയാത്രാ വിലക്ക് നിലവില് വന്നു - ഇ വാർത്ത | evartha night-curfew-in-oman-news\nഒമാനില് രാത്രിയാത്രാ വിലക്ക് നിലവില് വന്നു\nEvartha Desk 29 March 2021\nകൊവിഡ് വ്യാപനം പ്രതിരോധിക്കാന് പ്രഖ്യാപിച്ച രാത്രിയാത്രാ വിലക്ക് ഒമാനില് നിലവില് വന്നു. ഏപ്രില് എട്ട് വരെയുള്ള പത്ത് ദിവസ കാലയളവിലാണ് രാത്രി എട്ടു മുതല് പുലര്‍ച്ചെ അഞ്ച് വരെ വിലക്ക് പ്രാബല്യത്തിലുണ്ടാവുക. ഒമാനില് രാത്രി എട്ട് മുതല് പുലര്‍ച്ചെ അഞ്ച് മണി വരെ വ്യാപാര സ്ഥാപനങ്ങള് അടച്ചിടും. വാഹന സഞ്ചാരത്തിനും ആളുകള് പുറത്തിറങ്ങുന്നതിനും വിലക്കുണ്ടായിരിക്കും. അവശ്യ സേവനങ്ങള്‍ക്ക് മാത്രമാണ് ഇളവുണ്ടാവുക. രാത്രിയാത്രാ വിലക്ക് കണക്കിലെടുത്ത് മുവാസലാത്ത് ബസ് സര്‍വീസുകളുടെ സമയക്രമം പുനക്രമീകരിച്ചിട്ടുണ്ട്. വിമാനത്താവളങ്ങളിലേക്ക് പോകുന്നവരും വന്നിറങ്ങുന്നവരും യാത്രയ്ക്ക് ഇളവ് ലഭിക്കും. യാത്രക്കാരെ കൊണ്ടുവിടാനും സ്വീകരിക്കാന് പോകുന്നതിനും ഒരാള്‍ക്ക് ഒപ്പം പോകാനും അനുമതിയുണ്ടാകും.\nലോക്ഡൗണ് മുന്‍നിര്‍ത്തി വ്യാപാര, വാണിജ്യ സ്ഥാപനങ്ങളെല്ലാം പ്രവര്‍ത്തന സമയം ക്രമീകരിച്ചിട്ടുണ്ട്. നിയമലംഘനങ്ങള് ഇല്ലെന്ന് ഉറപ്പാക്കുന്നതിന് ഗവര്‍ണറ്റേുകള്‍ക്ക് ഉള്ളിലടക്കം വിവിധ പ്രദേശങ്ങളില് റോയല് ഒമാന് പൊലീസും മറ്റ് സുരക്ഷാ വിഭാഗങ്ങളും ചെക്ക്‌പോയിന്റുകള് സ്ഥാപിച്ചിട്ടുണ്ട്.\nTopics: Night Curfew oman


'ആമസോൺ ഒരു ഇൻവെർട്ടഡ് പിരമിഡ്, ഏറ്റവും താഴെയാണ് എന്റെ സ്ഥാനം'\n|27 Nov 2018 10:20 AM GMT\nഅസാധാരണ വിജയം നേടിയ വ്യക്തികളുടെ സ്വഭാവങ്ങളും ചിന്തകളും വളരെ വ്യത്യസ്തമായിരിക്കും. ഇവയിൽ പലതും നമുക്ക് ജീവിതത്തിലും പെരുമാറ്റത്തിലും പകർത്താവുന്നതാണ്. അക്കൂട്ടത്തിൽ ഒരാളാണ് ആമസോൺ സ്ഥാപകനായ ജെഫ് ബെസോസ്.\nബെസോസ് സ്വന്തം കമ്പനിയെ നോക്കിക്കാണുന്നതും വളരെ വ്യത്യസ്തമായാണ്. ഉദാഹരണത്തിന് ആമസോണിനെ ഒരു 'ഇൻവെർട്ടഡ് പിരമിഡ്' ആയി നോക്കിക്കാണാനാണ് ബെസോസ് ജീവനക്കാരോട് പറയാറുള്ളത്.\nആ ഇൻവെർട്ടഡ് പിരമിഡിന്റെ ഏറ്റവും താഴെയുള്ളത് സ്ഥാപകനും സിഇഒയുമായ ബെസോസ്. അതായത് കൂട്ടത്തിൽ ഏറ്റവും അപ്രമുഖനായ വ്യക്‌തി താനാണെന്നാണ് അദ്ദേഹത്തിന്റെ വാദം. ഉപഭോക്താക്കളും വെയർഹൗസ് ജീവനക്കാരും 'ഇൻവെർട്ടഡ് പിരമിഡിന്റെ തലപ്പത്തും.\nതീർന്നില്ല, ഇനിയുമുണ്ട് ബെസോസിന്റെ കൗതുകകരമായ നിരീക്ഷണങ്ങൾ. സാധാരണ ഗതിയിൽ ഒരു സിഇഒ തന്റെ സഹപ്രവർത്തകരോട് പറയാത്ത കാര്യമാണ് കഴിഞ്ഞ ദിവസം അദ്ദേഹം സൂചിപ്പിച്ചത്. ലോകത്തെ ഏറ്റവും വലിയ ഇ-കോമേഴ്‌സ് കമ്പനിയായ ആമസോണും ഒരു ദിവസം പൂട്ടിപ്പോകുമെന്നും പൊളിയാൻ പറ്റാത്തത്ര വലിയ കമ്പനിയൊന്നുമല്ല (Not too big to fail) ആമസോൺ എന്നുമായിരുന്നു അദ്ദേഹം അഭിപ്രായപ്പെട്ടത്.\n“ഉപഭോക്താക്കളെ ശ്രദ്ധിക്കുന്നതിനു പകരം, നമ്മെത്തന്നെ ഫോക്കസ് ചെയ്തുകൊണ്ടിരുന്നാൽ, കമ്പനിയുടെ അന്ത്യത്തിന്റെ തുടക്കമായിരിക്കുമത്. ആമസോൺ പൂട്ടിപ്പോകുന്ന ആ ദിവസം, അത് പറ്റുന്നത്ര വൈകിപ്പിക്കാനാണ് നാം ശ്രദ്ധിക്കേണ്ടത്,” ബെസോസ് അഭിപ്രായപ്പെട്ടു.


ഒരു മാസം മുൻപ് കാണാതായ യുവതിയുടെ മൃതദേഹം സുഹൃത്തിന്റെ വീടിന് സമീപം കുഴിച്ചിട്ട നിലയിൽ\nഒരു മാസം മുൻപ് കാണാതായ ...\n24 July 2019 1:42 PM GMT\nതുരുവനന്തപുരം പൂവാറിൽ നിന്നും ഒരുമാസം മുൻപ് കാണാതായ യുവതിയുടെ മൃതദേഹം കണ്ടെത്തി. അമ്പൂരിനടുത്ത് തോട്ടുമുക്ക് ഭാഗത്തുള്ള സുഹൃത്തിന്റെ വീടിന് സമീപത്താണ് യുവതിയുടെ മൃതദേഹം കുഴിച്ചിട്ട നിലയിൽ കണ്ടെത്തിയത്.\nഎറണാകുളത്ത് കോൾ സെന്റർ ജീവനക്കാരിയായിരുന്ന രാഖിയെ കഴിഞ്ഞ മാസം 21 മുതലാണ് കാണാതായത്. ഓഫീസിലേക്ക് പോവുന്നെന്ന് പറഞ്ഞ് വീട്ടിൽ നിന്നും ഇറങ്ങിയ ഇവരെ പിന്നീട് കാണാതാവുകയായിരുന്നു. തുടർന്ന് വീട്ടുകാർ പോലീസിൽ പരാതി നൽകി. ഇതിനെ തുടർന്ന് നടത്തിയ അന്വേഷണത്തിലാണ് ഇപ്പോള് മൃതദേഹം കണ്ടെത്തിയത്.\nരാഖിയുടെ ടെലിഫോൺ വിവരങ്ങൾ പിന്തുടർന്ന് നടത്തിയ അന്വേഷണത്തിൽ തോട്ട് മുക്ക് ഭാഗത്തുള്ള ഒരു പട്ടാളക്കാരന്റെ നമ്പറിലേക്ക് രാഖി ബന്ധപ്പെട്ടിരുന്നെന്ന് കണ്ടെത്തിയിരുന്നു. ഇതേ തുടർന്നാണ് ഈ ഭാഗം കേന്ദ്രീകരിച്ച് ഒരുമാസത്തോളമായി അന്വേഷണം പുരോഗമിച്ചത്. അഖിലിന്റെ വീടിന് സമീപത്ത് നിന്നാണ് ഇപ്പോൾ മൃതതദേഹം കണ്ടെത്തിയത്.\nസംഭവത്തിൽ അഖിലിന്റെ ബന്ധുക്കളായ മൂന്ന് പേരെ പോലീസ് കസ്റ്റഡിയിലെടുത്തിട്ടുണ്ട്. എന്നാൽ അഖിൽ സ്ഥലത്തില്ലെന്ന വിവരമാണ് ബന്ധുക്കൾ നൽകുന്നത്. മൃതദേഹം ഈ പ്രദേശത്തുണ്ടെന്ന ഏകദേശം വിവരം ലഭിച്ചത് പ്രകാരമാണ് പോലീസ് പരിശോധന നടത്തിയത്. ഒരു മാസത്തെ പഴക്കമാണ് മൃതദേഹത്തിനുള്ളതെന്നാണ് കണക്കാക്കുന്നത്. എന്നാൽ സംഭവം കൊലപാതകമാണെന്ന് വിലയിരുത്തുമ്പോളും ഇത് സംബന്ധിച്ച കൂടുതൽ വിവരങ്ങൾ അഖിലിനെ കസ്റ്റഡിയിലെടുത്താൽ മാത്രമേ ലഭിക്കുകയുള്ളു എന്നാണ് പോലീസ് നിലപാട്.\ndead body Missing women murder thiruvanthapuram


ഇനിയും ഞാൻ ഗ്ലാമർ ഫോട്ടോഷൂട്ടുകൾ ചെയ്യും, എന്റെ കുടുംബത്തിന് ഇല്ലാത്ത പ്രശ്നം നാട്ടുകാർക്ക് എന്തിനാ; അമേയ മാത്യു..!! – Online Malayali\nഇനിയും ഞാൻ ഗ്ലാമർ ഫോട്ടോഷൂട്ടുകൾ ചെയ്യും, എന്റെ കുടുംബത്തിന് ഇല്ലാത്ത പ്രശ്നം നാട്ടുകാർക്ക് എന്തിനാ; അമേയ മാത്യു..!!\nBy Revathi S On Dec 4, 2019\nഅമേയ മാത്യു എന്ന താരം നിരവധി ചിത്രങ്ങളിൽ ചെറുതും വലുതുമായ വേഷങ്ങൾ ചെയ്തിട്ടുണ്ട് എങ്കിൽ കൂടിയും കരിക്ക് എന്ന വെബ് സീരിസിൽ ഒറ്റ എപ്പിസോഡിൽ വന്ന അമേയ പ്രത്യക്ഷപ്പെട്ടതോടെ കരിക്ക് ഗേൾ എന്ന പേരിൽ ശ്രദ്ധ നെടുക ആയിരുന്നു. തുടർന്ന് നിരവധി ബോൾഡും ഗ്ലാമറും നിറഞ്ഞ ഫോട്ടോഷൂട്ടിൽ കൂടി താരമെത്തിയതോടെ വമ്പൻ താരമായി മാറിക്കഴിഞ്ഞു അമേയ.\nഅതോടൊപ്പം തന്നെ ഫോട്ടോഷൂട്ടുകൾ എത്തിയതോടെ സദാചാരക്കാരുടെ വേട്ടമൃഗം കൂടി ആയി മാറിക്കഴിഞ്ഞു അമേയ. തനിക്ക് എതിരെയുള്ള ആക്രമണം പുല്ലാണ് എന്നാണ് താരം പറയുന്നത്. തന്റെ ഫോട്ടോഷൂട്ടിനെ മാത്രം ആളുകള് എന്തിനിങ്ങനെ ആക്രമിക്കുന്നുവെന്ന് താരം ചോദിക്കുന്നു. ദുല്‍ഖര് സല്‍മാന്റെ വലിയ ആരാധികയാണെന്നും അദ്ദേഹത്തിന്റെ കൂടെ അഭിനയിക്കാനാണ് ആഗ്രഹമെന്നും അമേയ പറഞ്ഞു.\nഒന്നര വര്‍ഷം മുന്‍പ് ചെയ്ത ഫോട്ടോഷൂട്ട് കണ്ടാണ് താരത്തിനെ പലരും വിലയിരുത്തുന്നതും ഗ്ലാമറസ് ഫോട്ടോഷൂട്ട് ഇനിയും പ്രതീക്ഷിക്കാമെന്നും അത് തന്റെ ജോലിയുടെ ഭാഗമാണ് മറ്റുള്ളവര്‍ക്ക് അത് വിലയിരുത്തേണ്ട കാര്യമില്ലെന്നും, തനിക്കും തന്റെ കുടുംബത്തിനും ഇല്ലാത്ത വിഷമം നാട്ടുകാര്‍ക്ക് എന്തിനാണെന്ന് മനസിലാകുന്നില്ലെന്നും താരം ഓൺലൈൻ മാധ്യമത്തിന് നൽകിയ അഭിമുഖത്തിൽ പറയുന്നു.\nആറ് കോടിയുടെ ലോട്ടറി അടിച്ച ആളുടെ വീട്ടിൽ നിന്നും 1000 ഏക്കർ സ്ഥലം വാങ്ങാനുള്ള നിധി ലഭിച്ചു; സംഭവം കിളിമാനൂരിൽ…!!


നിമിഷാന്തരങ്ങള്: April 2015\nഇന്നലെയാണ് അയാളുടെയും വീട്ടുകാരുടെയും സ്നേഹത്തിനും പരിചരണത്തിനും ഞാനും കുഞ്ഞും യോഗ്യരല്ല എന്നയാള് പറഞ്ഞത്. കേട്ടപ്പോള് ഉണ്ടായ ഞെട്ടലില് നിന്ന് മോചനം നേടിയപ്പോള് പെട്ടെന്ന് തോന്നിയത് സ്വയം സമാധാനിക്കാനാണ്.\n“ആയിരിക്കും ഒന്നുമല്ലാതെ നില്കുന്നവള്‍ക്ക് എന്ത് യോഗ്യത?”\nപരിഹാസങ്ങള്‍ക്കിടയിലും നിഷേധിക്കപെട്ട നീതിക്കിടയിലും ഞാന് വെറുതെ സമാധാനിച്ചു വരാന് പോകുന്നത് എന്‍റെ നമ്പര് ആണെന്ന്.\nഉറങ്ങികിടക്കുന്ന കുഞ്ഞിനയും കൊണ്ട് കരിങ്കല് ക്വാറിയുടെ മുകളിലെത്തിയപ്പോള് പെട്ടെന്ന് അവനുണര്‍ന്നു....\nഞാന് ചോദിച്ചു “നമുക്ക് പോവാലെ”\nഅപ്പൊ അവന്‍റെ ചിരിയില് പുറത്തു വന്ന കുഞരി പല്ലുകള്\nവെള്ളത്തിനടിയില് അവനു ശ്വാസം മുട്ടുന്നതാലോചിച്ചു തല പെരുത്തു.കാണുന്നതിനു മുന്നേ സ്നേഹിച്ചതല്ലേ..പെണ്‍കുഞ്ഞുങ്ങളെ കുറിച്ച് മാത്രം ചിന്തിച്ചവളായിരുന്നു ഞാന്.. പക്ഷേ എന്‍റെ ആഗ്രഹങ്ങള്‍ക്ക് മുന്നേ സഞ്ചരിച്ച ദൈവം കൂട്ടിനു തന്നതാ ഇവനെ.\nഅല്ലെങ്കിലും ഇങ്ങനൊരു തീരുമാനം എന്നെ വീണ്ടും പരാജിതയാക്കും.\nതിരിച്ച് നടക്കുമ്പോള് ദൂരെക്കൊരു യാത്ര മനസ്സില് കണ്ടു... തോല്‍ക്കാനാവില്ല.\nഎന്‍റെ സ്വകാര്യതകള്‍ക്കും സ്വപ്‌നങ്ങള്‍കും നാല് ചുമരുകള്.. അതായിരുന്നു ഞാന് ആഗ്രഹിച്ചത്.അതിനു വേണ്ട യോഗ്യത ഇല്ലാതെ പോയി.\nപക്ഷഭേദങ്ങള്‍ക്കിടയില് ഞെരങ്ങുമ്പോള് ഞങ്ങള് വായുവില് ഒരു മുറി പണിതു.. അതിനു ഒരു യോഗ്യതയും വേണ്ടല്ലോ?\nചില രാത്രികളില് അവനെന്നെ വിളിച്ചുണര്‍ത്തും\n“മ്മ മ്മ ”\nകണ്ണ് തുറക്കുമ്പോള് അവന് ഇരിക്കുന്നുണ്ടാകും.അപ്പുറത്തെ കട്ടിലില് കിടക്കുന്നവരെ ഉണര്‍ത്താതിരിക്കാന് ഞങ്ങള് പല കളികളും കളിക്കും\nഅവസാനം ഞങ്ങളുടെതല്ലാത്ത വീട്ടില്, ഞങ്ങളുടെതല്ലാത്ത മുറിയില് , ഞങ്ങളുടെതല്ലാത്ത കട്ടിലില്, ഞങ്ങളുടെതല്ലാത്ത പുതപ്പ് കൊണ്ട് മൂടി ഞങ്ങള് തീര്‍ത്ത ഞങ്ങളുടെ ഒരു ലോകം.മറ്റാര്‍ക്കും കയറി വരാന് പറ്റാത്ത ആ ലോകത്തിനു മുകളില് അയാളുടെ യോഗ്യതയും എന്‍റെ യോഗ്യതയില്ലായ്മയും പാറി കളിച്ചു....\nPosted by നിമിഷ.. at 12:54 AM No comments:


സാമ്പത്തിക സംവരണം പിന്നോക്ക ജനവിഭാഗങ്ങളോടുള്ള അവഗണന: വെള്ളാപ്പള്ളി - Janayugom Online\nHome / News / Kerala / സാമ്പത്തിക സംവരണം പിന്നോക്ക ജനവിഭാഗങ്ങളോടുള്ള അവഗണന: വെള്ളാപ്പള്ളി\nPosted on January 08, 2019, 5:53 pm\nചേര്‍ത്തല: ഭരണഘടനാ ഭേദഗതിയിലൂടെ സാമ്പത്തിക സംവരണം നടപ്പിലാക്കുവാനുള്ള കേന്ദ്ര സര്‍ക്കാര് തീരുമാനം പിന്നോക്ക ജനവിഭാഗങ്ങളോടുള്ള അവഗണനയും നീതി നിഷേധവുമാണെന്ന് എസ് എന് ഡി പി യോഗം ജനറല് സെക്രട്ടറി വെള്ളാപ്പള്ളി നടേശന് പറഞ്ഞു. സംവരണത്തിന്റെ മാനദണ്ഡം സാമുദായിക പിന്നാക്കാവസ്ഥയാണെന്ന് സുപ്രീം കോടതി തന്നെ പല തവണ വിധി പ്രസ്താവിച്ചിട്ടുള്ളതാണ്. ഭരണഘടന സംവരണം നല്‍കിയിട്ടുള്ളത് പിന്നാക്ക വര്‍ഗങ്ങള്‍ക്കാണ്.\nഅതും മതിയായ പ്രാതിനിധ്യം ലഭിക്കുന്നതു വരെ മാത്രവുമാണ്. സാമുദായിക സംവരണം ഉണ്ടായിട്ടുപോലും ഇന്നും കേന്ദ്ര സംസ്ഥാന സര്‍വീസുകളില് പിന്നോക്ക വര്‍ഗങ്ങള്‍ക്ക് മതിയായ പ്രാതിനിധ്യം ലഭിച്ചിട്ടില്ല. എന്നാല് മുന്നോക്ക വിഭാഗങ്ങള്‍ക്ക് ജനസംഖ്യാനുപാതികമായി കിട്ടേണ്ടതിനേക്കാള് കൂടുതല് ലഭിച്ചിട്ടുണ്ട് എന്നുള്ളത് യാഥാര്‍ത്ഥ്യമാണ്. ഈ സാഹചര്യത്തില് ഇതിനെ സംബന്ധിച്ച് വിശദമായ പഠനം നടത്തണം. മുന്നോക്കക്കാരിലെ പിന്നോക്കക്കാരെ സാമ്പത്തികമായി സഹായിക്കുന്നതിന് എസ് എന് ഡി പി യോഗം ഒരിക്കലും എതിരല്ല. അതിന് ആവശ്യമായ സാമൂഹ്യക്ഷേമ പദ്ധതികള് ആവിഷ്‌ക്കരിച്ചു നടപ്പിലാക്കാവുന്നതാണ്. അല്ലാതെ ഭരണഘടനാ ഭേദഗതിയിലൂടെ സാമ്പത്തിക സംവരണം നടപ്പിലാക്കുവാനുള്ള നീക്കം ഭൂരിപക്ഷം വരുന്ന പിന്നോക്ക വിഭാഗങ്ങളോടുള്ള വഞ്ചനാപരമായ നിലപാടാണ്. അതു ഭരണഘടനയുടെ അടിസ്ഥാന പ്രമാണത്തിന് വിരുദ്ധവുമാണ്. ആയതിനാല് കേന്ദ്ര സര്‍ക്കാര് ഈ തീരുമാനത്തില് നിന്നും പിന്തിരിയണമെന്നും വെള്ളാപ്പള്ളി പറഞ്ഞു.\nഅയോധ്യാ കേസ് അഞ്ചംഗ ഭരണഘടനാബെഞ്ചിന് വിട്ടു\nഐക്യസമരസമിതി ഫറോക്കിൽ നടത്തിയ പ്രകടനം\n20 വര്‍ഷം ലൈസൻസില്ലാതെ ഓട്ടോ ഓടിച്ചു; ബിജെപി പ്രവര്‍ത്തകൻ ‘താമരയണ്ണൻ’ പൊലീസ് പിടിയില്\nSree / May 16


കവിപക്വാവലി - Keralaliterature.com\nadmin October 14, 2017 കവിപക്വാവലി2017-10-14T17:43:38+00:00 No Comment\nവെണ്‍മണി അച്ഛന്, പട്ടത്തുകുഞ്ഞുണ്ണിനമ്പ്യാര്, അമ്പാടി കുഞ്ഞുകൃഷ്ണപൊതുവാള്\nവെണ്‍മണി അച്ഛന്, പട്ടത്തുകുഞ്ഞുണ്ണിനമ്പ്യാര്, അമ്പാടി കുഞ്ഞുകൃഷ്ണപൊതുവാള് തുടങ്ങിയവര് ചേര്‍ന്നു രചിച്ച കൃതിയാണ് കവിപക്വാവലി. വെണ്മണി മഹന്റെ കവിപുഷ്പമാല, ഒടുവില് കുഞ്ഞികൃഷ്ണമേനോന്റെ കവിമൃഗാവലി, മൂലൂര് എസ്. പത്മനാഭപ്പണിക്കര് രചിച്ച കവിരാമായണം, കൊടുങ്ങല്ലൂര് കുഞ്ഞിക്കുട്ടന്‍തമ്പുരാന്റെ കവിഭാരതം, തുടങ്ങിയവ ഈ ശ്രേണിയില്‍പ്പെട്ട കൃതികളാണ്. കൂടാതെ കവിശാകുന്തളം, കവിനൈഷധം, കവിമത്സ്യാവലി, കവിപക്ഷിമാല തുടങ്ങി കുറേ അപ്രസിദ്ധകൃതികളും ഈ പരമ്പരയില് ഉണ്ടായിട്ടുണ്ട്. ഇക്കൂട്ടത്തില് പ്രത്യേക പരാമര്‍ശമര്‍ഹിക്കുന്ന കൃതിയാണ് കവിപക്വാവലി. ഇതില് കവികളെ പഴങ്ങളോടാണുപമിക്കുന്നത്. വാസ്തവത്തില്, കവിപക്വാവലിയെന്നപേരില് സാഹിത്യചരിത്രത്തില് സ്ഥാനംനേടിയ, ഈ കൃതി ഒരു മുക്തകം മാത്രമാണ്.\n'ഉച്ചത്തില് പറയുന്നു! ഞാന് സരസനാം പട്ടത്തുകുഞ്ഞുണ്ണിയെ\nന്നൊച്ചപ്പെട്ടുവസിച്ചീടും കവിവരന് കേട്ടറ്റ നേന്ത്രപ്പഴം;\nഅച്ഛന് തിരുമേനി ചിങ്ങനാണ്, പുതുവാളമ്പാടി പൂവമ്പഴം,\nഅച്ചന് കണ്ടനറച്ചിടുന്നിരുമുടിക്കുന്നന്റെ മാണിപ്പഴം'\nഈ മുക്തകത്തില് പരാമര്‍ശിച്ചിരിക്കുന്ന പട്ടത്തുകുഞ്ഞുണ്ണിനമ്പ്യാര്, വെണ്‍മണി അച്ഛന്, അമ്പാടി കുഞ്ഞുകൃഷ്ണപൊതുവാള്, ആറാട്ടുപുഴ സ്വദേശിയായ അച്ചന്‍കണ്ടത്തുനമ്പ്യാര് എന്നിവര് അവരവരുടെ ഊഴമെത്തിയപ്പോള് ചെല്ലിപ്പൂരിപ്പിച്ചതാണ് ഈ പദ്യം എന്ന് കരുതപ്പെടുന്നു.\n« കയര് (നോവല്)\nകവിതയുടെ ഗ്രാമങ്ങള് »